മരുന്നില് കൃത്രിമ ക്ഷാമം സൃഷ്ടിച്ച് കമ്പനികള്; വില നിയന്ത്രണത്തെ മറികടക്കാന് മരുന്നുലോബിയുടെ തട്ടിപ്പ് | Kairali News | kairalinewsonline.com\nകേന്ദ്ര സര്‍ക്കാര് വില നിയന്ത്രണ പട്ടികയില് ഉള്‍പ്പെടുത്തിയ ടെറ്റനസ് ഇന്‍ജക്ഷന് സംസ്ഥാനത്ത് കൃത്രിമ ക്ഷാമമുണ്ടാക്കി ഉത്തരേന്ത്യന് മരുന്നു കമ്പനികള്. വില പകുതിയായി കുറച്ചതോടെ ടെറ്റനസ് ടോക്‌സോയിഡിനൊപ്പം ഡിഫ്തീരിയ മരുന്നും ചേര്‍ന്ന ഇന്‍ജക്ഷന് വില്‍പനയ്ക്ക് എത്തിച്ചാണ് വില നിയന്ത്രണത്തെ മറികടക്കുന്നത്.\nപത്ത് രൂപ അധികം ഈടാക്കുന്ന ബദല് മരുന്നിന്റെ വില്‍പനയിലൂടെ പ്രതിമാസം സംസ്ഥാനത്തു നിന്ന് കൊയ്യുന്നത് നാല് കോടി രൂപയുടെ അധിക വരുമാനം. വില കുറച്ച മരുന്നുകളുടെ ഉത്പാദനം അവസാനിപ്പിക്കുന്ന കമ്പനികള്‍ക്കെതിരെ കേന്ദ്ര സര്‍ക്കാര് നടപടി സ്വീകരിക്കാത്തതാണ് ഔഷധ ലോബിക്ക് സഹായകമാകുന്നത്.\nടെറ്റനസ് ടോക്സോയിഡ് ഉള്‍പ്പെടെയുള്ള ഇരുപത്തിരണ്ട് അവശ്യ മരുന്നുകളെ വില നിയന്ത്രണ പട്ടികയില് ഉള്‍പ്പെടുത്തി ഈ വര്‍ഷം ജനുവരി ഇരുപത്തിനാലിനാണ് ഉത്തരവിറങ്ങിയത്. ദശാംശം അഞ്ച് മില്ലി ലീറ്റര് വരുന്ന ഒരു ഡോസിന് പത്ത് രൂപ എണ്‍പത് പൈസ ആയിരുന്നത്, അഞ്ച് രൂപ അന്‍പത്തിമൂന്ന് പൈസയാക്കിയാണ് കേന്ദ്ര ഔഷധ വില നിയന്ത്രണ അതോറിറ്റി നിജപ്പെടുത്തിയത്.\nഇതിനു പിന്നാലെ മരുന്നു കമ്പനികള് ഇതേ മരുന്നിന്റെ ഉത്പാദനം നിര്‍ത്തിവച്ചു. മാസം തോറും നാല് ലക്ഷം ഇന്‍ജക്ഷനുകള് വിറ്റഴിയുന്ന കേരളത്തില് ടെറ്റനസിനൊപ്പം ഡിഫ്തീരിയ മരുന്നും ചേര്‍ന്ന ഔഷധം വില്‍പനയ്ക്ക് എത്തിച്ചിരിക്കുകയാണ് ഉത്തരേന്ത്യന് മരുന്ന് ലോബികള്. വില നിയന്ത്രണത്തെ മറികടക്കാന് പകരമെത്തിച്ച മരുന്നിന് കേന്ദ്ര സര്‍ക്കാര് നിശ്ചയിച്ചതിനേക്കാള് പത്ത് രൂപയാണ് അധികം നല്‍കേണ്ടത്.\nമുറിവേല്‍ക്കുന്നവര്‍ക്കും, ശസ്ത്രക്രീയകള്‍ക്ക് വിധേയരാകുന്നവര്‍ക്കുമാണ് ടെറ്റനസ് ഇന്‍ജക്ഷന് നല്‍കാറുള്ളത്. ഇവര്‍ക്കെല്ലാം ടെറ്റനസിനൊപ്പം അനാവശ്യമായി ഡിഫ്തീരിയ മരുന്നും ചേര്‍ന്ന ഇന്‍ജക്ഷനാണ് നിലവില് പകരം നല്‍കുന്നത്. വില നിയന്ത്രിച്ച മരുന്നുകളുടെ ഉത്പാദനം അവസാനിപ്പിക്കുമ്പോള് കമ്പനികള്‍ക്കെതിരെ കേന്ദ്രം യാതൊരു നടപടിയും സ്വീകരിക്കാറില്ല. ബദല് മരുന്നിന്റെ വില്‍പനയിലൂടെ കേരളത്തില് നിന്ന് പ്രതിമാസം നാല് കോടി രുപയുടെ അധിക വരുമാനമാണ് മരുന്ന് ലോബികള്‍ക്ക് ലഭിക്കുന്നത്.


ചികില്‍സ നിഷേധിച്ചതിനെ തുടര്‍ന്ന് യുവാവ് മരിച്ചതായി പരാതി\nTue Mar 19 2019 11:51:59 GMT+0530 (IST)\nകൊച്ചി: ആലപ്പുഴ വണ്ടാനം മെഡിക്കല് കോളജില് ചികില്‍സ നിഷേധിച്ചതിനെ തുടര്‍ന്ന് യുവാവ് മരണപ്പെട്ടതായി പരാതി. ആലപ്പുഴ എഴുപുന്ന സ്വദേശി സിമ്പിച്ചന് (22) ആണ് ചികില്‍സ ലഭിക്കാതെ മരണപ്പെട്ടത്. ഡ്യൂട്ടി ഡോക്ടറടക്കമുള്ള ആശുപത്രി ജീവനക്കാര്‍ക്കെതിരേ നടപടി സ്വീകരിക്കണമെന്ന് ആവശ്യപ്പെട്ട് പിതാവ് കെ ആര് ആന്റണി രംഗത്തെത്തി. ഇക്കാര്യം ആവശ്യപ്പെട്ട് മുഖ്യമന്ത്രിക്കും ആരോഗ്യമന്ത്രിക്കും ആശുപത്രി സൂപ്രണ്ടിനും പരാതി നല്‍കിയിട്ടും നടപടിയുണ്ടായിട്ടില്ലെന്ന് ആന്റണി വാര്‍ത്താസമ്മേളനത്തില് അറിയിച്ചു.\nകിഡ്‌നി സംബന്ധമായ രോഗത്തെ തുടര്‍ന്ന് ചികില്‍സയിലായിരുന്ന സിമ്പിച്ചനെ ശാരീരിക അസ്വസ്ഥതയെ തുടര്‍ന്ന് മാര്‍ച്ച് 18നാണ് ആശുപത്രിയില് എത്തിക്കുന്നത്. ഏറെ അവശനിലയിലായിട്ടും ഡ്യൂട്ടിയിലുണ്ടായിരുന്ന ഡോക്ടര്‍മാര് പരിശോധിക്കാന് തയ്യാറായില്ല. അറ്റന്‍ഡര്‍മാരില് നിന്നും നഴ്‌സുമാരില് നിന്നും സിമ്പിച്ചനു ശുശ്രൂഷകള് ലഭിച്ചില്ലെന്നും പിതാവ് ആരോപിച്ചു. ഏഴു മണിക്കൂറോളം കാഷ്വാല്‍റ്റിയില് അവശനിലയില് കിടന്നിട്ടും ഡോക്ടര്‍മാര് തിരിഞ്ഞുനോക്കിയില്ല. വിദഗ്ധ ചികില്‍സ നല്‍കാന് ഐസിയുവിലേക്ക് മാറ്റണമെന്ന് ആവശ്യപ്പെട്ടിട്ടും ചെവിക്കൊണ്ടില്ല. ഒടുവില് സിമ്പിച്ചന് മരണപ്പെടുകയായിരുന്നു.\n18ാം തിയ്യതി വണ്ടാനം മെഡിക്കല് കോളജില് രാത്രി ഡ്യൂട്ടിയിലുണ്ടായിരുന്ന രണ്ട് ഡോക്ടര്‍മാര്‍ക്കെതിരേയും മറ്റ് ജീവനക്കാര്‍ക്കെതിരേയും നടപടി വേണമെന്നും ആന്റണി ആവശ്യപ്പെട്ടു. മാതാവില് നിന്ന് കിഡ്‌നി സ്വീകരിക്കുന്നതിനായി ഓപറേഷന് കാത്തിരിക്കുന്നതിനിടയിലാണ് സിമ്പിച്ചന് മരണപ്പെടുന്നതെന്നും നീതി ലഭിക്കാത്ത പക്ഷം സംസ്ഥാന മനുഷ്യാവകാശ കമ്മീഷനെ സമീപിക്കുമെന്നും ആന്റണി അറിയിച്ചു.


27 Jun 2018 11:19 AM GMT\nമലയാളികളുടെ ഭക്ഷണ ശീലത്തില് ഒഴിച്ചു കൂടാനാവാത്ത ഒന്നാണ് മല്‍സ്യവിഭവങ്ങള്. എന്നാല് അടുത്തിടെ പുറത്തുവന്ന റിപ്പോര്‍ട്ടുകള് പ്രകാരം സംസ്ഥാനത്ത് ലഭിക്കുന്ന മത്സ്യത്തില് മാരകമായ തോതില് ഫോര്‍മാലിന് അടങ്ങിയിട്ടുണ്ടെന്നാണ് കണ്ടെത്തല്. ഇതര സംസ്ഥാനത്തുനിന്നും കേരളത്തിലേക്കെത്തുന്ന മല്‍സ്യങ്ങളിലായിരുന്നു മാരകമായ തോതില് രാസ സാന്നിധ്യം കണ്ടെത്തിയത്. ഇതിന്റെ ഭാഗമായി കഴിഞ്ഞ ദിവസം 6000 കിലോ ഗ്രാം ചെമ്മീനായിരുന്നു വാളയാര് അതിര്‍ത്തിയില് തടഞ്ഞുവച്ചത്. ഏകദേശം 45 ലോഡുകളിലായിരുന്നു ഇവ കേരളത്തിലേക്കെത്തിച്ചത്. തിരുവനന്തപുരത്തെ അമരവിള ചെക്ക് പോസ്റ്റിലും സമാനമായ തോതില് രാസമാനിന്യം കലര്‍ന്ന മല്‍സ്യം പിടിച്ചെടുത്തതും സംഭവത്തിന്റെ ഗുരുതരാവസ്ഥ വ്യക്തമാക്കുന്നതാണ്. കേരളത്തിലെ മല്‍സ്യ ഉപഭോഗം കണക്കിലെടുത്ത് കൊള്ളലാഭം കൊയ്യുകയാണ് അമിത രാസ പ്രയോഗത്തിനു പി്ന്നിലെ പ്രധാന കാരണം. ഗുരുതര രാസ സാന്നിധ്യമുള്ള ഏകദേശം 12000 കിലോഗ്രാം മല്‍സ്യമാണ് ഒരാഴ്ചക്കിടെ സംസ്ഥാനത്ത് കണ്ടെത്തിയിട്ടുള്ളത്.\nമണ്‍സൂണ് കാലത്ത് കേരളത്തില് നിലനില്‍ക്കുന്ന ട്രോളിങ്ങ് നിരോധനത്തിന്റെ പശ്ചാത്തലത്തില് മല്‍സ്യ ലഭ്യതയുടെ കുറവു കൂടി മുതലെടുത്താണ് മൃതദേഹം അഴുകാതിരിക്കാന് ഉപയോഗിക്കുന്ന ഫോര്‍മാലിന് അടക്കമുള്ള രാസവസ്തുക്കള് ഉപയോഗിച്ചിട്ടുള്ള മീന് ഇപ്പോള് കൂടുതലായി സംസ്ഥാനത്തെത്തിക്കുന്നത്. എന്നാല് അതിര്‍ത്തി ചെക്ക് പോസ്റ്റുകളില് സെന്‍ട്രല് ഇന്‍സ്റ്റിട്യൂട്ട് ഓഫ് ഫിഷറീസ് ടെക്നോളജി തയ്യാറാക്കിയ സിഫ്റ്റ് സാങ്കേതിക വിദ്യ ഉപയോഗിച്ചുള്ള പരിശോധന വ്യാപകമാക്കിയതോടെയാണ് രാസ സാന്നിധ്യം കണ്ടെത്തിയത്. പരിശോധനകള് മല്‍സ്യ മാര്‍ക്കറ്റിലേക്ക് വ്യാപിക്കുമെന്നും അധികൃര് കഴിഞ്ഞ ദിവസം അറിയിച്ചു. കേരളത്തിലെത്തുന്ന മീനില് ഫോര്‍മാലിന് ഉപയോഗിക്കുന്നതായി വര്‍ഷങ്ങളായി പരാതി ഉയര്‍ന്നിരുന്നെങ്കിലും ആദ്യമായാണ് പരിശോധനയില് പിടിക്കപ്പെടുന്നത്.\nഎന്താണ് സംസ്ഥാന സര്‍ക്കാര് ചെയ്യുന്നത്?\nമായം ചേര്‍ത്ത മീന് സംസ്ഥാനത്തെത്തുന്നത് വ്യാപകമാണെന്ന് റിപ്പോര്‍ട്ടുകള് പുറത്തു വന്നതോടെ കര്‍ശന നടപടികള് സ്വീകരിച്ചിരിക്കുകയാണ് സര്‍ക്കാര്. മായം ചേര്‍ക്കല് കണ്ടെത്തിയാല് കടുത്ത നടപടിയുണ്ടാകുമെന്ന ആരോഗ്യ മന്ത്രി\nകെ കെ ശൈലജയുടെ പ്രസ്താവനയ്ക്ക് പിറകെ വിഷയം ചര്‍ച്ച ചെയ്യാന് ഉന്നതതല യോഗവും വിളിച്ചു. ചൊവ്വാഴ്ച ഉച്ചയ്ക്ക് ചേര്‍ന്ന അരോഗ്യ വകുപ്പ് ഉദ്യോഗസ്ഥരുടെ യോഗം പരിശോധനകള് ശക്തമാക്കാന് തീരുമാനിച്ചു. മായം ചേര്‍ക്കല് തടയാന് നിയമ ഭേദഗതി വേണം. ഇക്കാര്യം കേന്ദ്രസര്‍ക്കാരുമായി ചര്‍ച്ചചെയ്ത് തിരുമാനിക്കും. മായം ചേര്‍ക്കുന്നവരെ കണ്ടെത്തിയാല് പ്രോസിക്യൂഷന് നടപടികള് അടക്കം സ്വീകരിക്കുമെന്നും ആരോഗ്യമന്ത്രി വ്യക്തമാക്കി.\nഎന്താണ് ഓപ്പറേഷന് സാഗര്‍റാണി?\nമീനുകളില് രാസവസ്തുക്കള് ചേര്‍ത്ത് വില്പന നടത്തുന്നത് തടയാന് ഭക്ഷ്യ, ഫിഷറീസ് വകുപ്പുകള് സംയുക്തമായി നടത്തുന്ന പരിശോധനാ സംവിധാനമാണ് 'ഓപ്പറേഷന് സാഗര്‍റാണി'. മത്സ്യം, ഐസ്, വെള്ളം എന്നിവയുടെ സാമ്പിളുകള് ശേഖരിച്ച് കെമിക്കല് പരിശോധനകളാണ് പദ്ധതിയുടെ ലക്ഷ്യം. ഇതിന്റെ ഭാഗമായി മത്സ്യബന്ധന തൊഴിലാളികള്, മത്സ്യവ്യാപാരികളുടെ സംഘടനകള് എന്നിവയ്ക്ക് രാസവസ്തു ഉപയോഗത്തിന്റെ ദൂഷ്യഫലങ്ങളെയും ആരോഗ്യപ്രശ്‌നങ്ങളെപ്പറ്റി ബോധവല്‍കരണം ഉള്‍പ്പെടെ ഉദ്ദേശിക്കുന്നതാണ് പദ്ധതി. ആദ്യ ഘട്ടത്തില് മൂന്ന് ജില്ലകളില് നടത്തിയ പരിശോധകള് സംസ്ഥാനത്തൊട്ടാകെ വ്യാപിപ്പിച്ചിട്ടുണ്ട്.\nമീനുകളിലെ രാസവസ്തുക്കളുടെ സാന്നിധ്യം കണ്ടെത്തുന്നുന്നതിനായി ഭക്ഷ്യ സുരക്ഷാ വകുപ്പ് ഉപയോഗിക്കുന്ന പ്രാഥമിക പരിശോധനാ സംവിധാനമാണ് സിഫ്റ്റ്. സെന്‍ട്രല് ഇന്‍സ്റ്റിട്യൂട്ട് ഓഫ് ഫിഷറീസ് ടെക്നോളജി തയ്യാറാക്കിയ കിറ്റിന്റെ ചുരുക്കപ്പേരാണ് സിഫ്റ്റ്. ഒരു പേപ്പര് സ്ട്രിപ്പും രാസ ലായിനിയും അടങ്ങുന്നതാണ് കിറ്റ്. കിറ്റിലെ പേപ്പര് മല്‍സ്യത്തില് ഉരസിയ ശേഷം കിറ്റിലെ ലായിനി പേപ്പറിലേക്ക് ഒഴിക്കുകയാണ് പരിശോധനാ രീതി. പേപ്പറിന്റെ നിറം നീലയായി മാറിയാല് രാസ സാന്നിധ്യത്തിന് തെളിവാണ്. ഇത്തരം പരിശോധന പ്രകാരം അമരവിള ചെക്ക് പോസ്റ്റില് കണ്ടെത്തിയ മീനില് മാരകമായ ഫോര്‍മാലിന് സാന്നിധ്യം കണ്ടെത്തിയിരുന്നു. സെന്‍ട്രല് ഇന്‍സ്റ്റിട്യൂട്ട് ഓഫ് ഫിഷറീസ് ടെക്നോളജിയുടെ ലാബില് നടത്തിയ പരിശോധനയില് ഈ മല്‍സ്യത്തില് ഒരു കിലോഗ്രാമില് 63 മില്ലി ഗ്രാം ഫോര്‍മാലിന് അളവാണ് രേഖപ്പെടുത്തിയത്.\nകഴിഞ്ഞ ഫെബ്രുവരി മുതലാണ് സംസ്ഥാനത്ത് സിഫ്റ്റ് സംവിധാനം ഉപയോഗപ്പെടുത്തി പരിശോധന വ്യാപിക്കുന്നത്. ഫിഷറീസ്, ഭക്ഷ്യ വകുപ്പുകള് സംയുക്തമായാണ് പരിശോധന നടത്തുന്നത്. മുന്നു മിനിറ്റിനകം റിസള്‍ട്ട് ലഭിക്കുമെന്നതാണ് പരിശോധനയുടെ പ്രത്യേകത.\nമല്‍സ്യത്തില് ഉപയോഗിക്കുന്ന രാസവസ്തുക്കള് എന്തെല്ലാം?\nദിവസങ്ങളോളം കേടുകൂടാതെ സൂക്ഷിക്കുന്നതിനായാണ് മല്‍സ്യത്തില് സാധാരണയായി രാസവസ്തുക്കള് ചേര്‍ക്കുന്നത്. മിതമായ തോതില് ഇതിന്റെ ഉപയോഗം സാധാരണമാണ്. എന്നാല് സംസ്ഥാനത്തെത്തുന്ന മല്‍സ്യങ്ങളില് ഫോര്‍മാലിന്, അമോണിയ തുടങ്ങിയവയുടെ അമിത ഉപയോഗമാണ് കണ്ടെത്തിയിട്ടുള്ളത്. ഫോര്‍മിക് ആസിഡ് ഉപയോഗിച്ച് തയ്യാറാക്കുന്ന രാസവസ്തുവാണ് ഫോര്‍മാലിന് പ്രധാനമായും ഉപയോഗിക്കുന്നത് മൃതദേഹം കേടുകൂടാതെ സൂക്ഷിക്കാനായാണ്. ഈ ലായനിയില് ആറുമാസത്തില് കൂടുതല് മൃതദേഹങ്ങള് കേടുകൂടാകാതെ സൂക്ഷിക്കാന് കഴിയും. മൃതദേഹം എംബാം ചെയ്യാനായി ഉപയോഗിക്കുന്നതും ഫോര്‍മാലിനാണ്. ഇവ മനുഷ്യ ശരീരത്തിലെത്തിയാല് വിഷമായി പ്രവര്‍ത്തിക്കും. ഈ സാഹചര്യത്തില് ഫോര്‍മാലിന് കലര്‍ന്ന മീന് ഉള്ളില് ചെന്നാല് ആന്തരികാവങ്ങളുടെ പ്രവര്‍ത്തനത്തെ പ്രതികൂലമായി ബാധിക്കുകയും മാരകമായ അസുഖങ്ങള്‍ക്കും കാരണമായേക്കും. അതേസമയം മീനില് ഉപയോഗികുന്ന ഐസ് പെട്ടെന്ന് അലിഞ്ഞു തീരാതിരിക്കാനാണ് അമോണിയ ഉപയോഗിക്കുന്നത്. സോഡിയം ബെന്‍സോ സൈറ്റാണ് മറ്റൊരു രാസ സാന്നിധ്യം. കേരളത്തിലെ കച്ചവടക്കാരില് പലരും ഇതിന്റെ ദുഷ്യഫലം അറിയാതെയാണ് സോഡിയം ബെന്‍സോസൈറ്റ് ഉപയോഗിക്കുന്നതെന്നതും തര്‍ക്കമില്ലാത്ത കാര്യമാണ്. മീനില് ഈച്ച വരാതിരിക്കാനും പഴക്കം തോന്നാതിരിക്കാനും പൊടി രൂപത്തിലെത്തുന്ന ബെന്‍സൈറ്റ് കലക്കി ഒഴിക്കുകയാണ് പതിവ്.\nഭക്ഷ്യ സുരക്ഷാ മാനദണ്ഡങ്ങള് പ്രകാരം മീനില് ഉപയോഗിക്കാവുന്ന രാസവസ്ഥുക്കളുടെ അളവിലും നിയന്ത്രണമുണ്ട്. ഇതുപ്രകാരം അമോണിയയുടെ അനുവദനീയമായ അളവ് 300 പിപിഎമ്മും, ഫോര്‍മാള്‍ഡിഹൈഡിന്റേത്4പിപിഎമ്മുമാണ്.\nഎന്തൊക്കെയാണ് ആരോഗ്യ പ്രശ്‌നങ്ങള്?\nഫോര്‍മാലിന് ഉപയോഗിച്ച മല്‍സ്യം ആഴ്ചകളോളം കേടുകൂടാതിരിക്കും. ഇതോടൊപ്പം മീനിന്റെ മാംസത്തിലേക്കും ഫോര്‍മാലിന് പ്രവേശിക്കുന്നതോടെ അഴുകയോ ദുര്‍ഗന്ധം വമിക്കുകയോ ചെയ്യുകയും ഇല്ല. മീനിലെ പ്രോട്ടീനിനെ വരെ ബാധിക്കുന്ന ഫോര്‍മാലിന് കഴുകിയാലും വേവിച്ചാലും പുറത്തു പോവില്ലെന്നും ഗവേഷകര് പറയുന്നു. ഫോര്‍മാലിന് ഉപയോഗിച്ച മീന് സ്ഥിരമായി കഴിക്കുന്നവരില് വൃക്കരോഗത്തിനടക്കം സാധ്യത അധികമാണെന്നും ഇന്‍സ്റ്റിറ്റ്യൂട്ട് ഓഫ് സെന്റട്രല് ഫിഷറീസ് ടെക്‌നോളജിയിലെ ശാസ്ത്രജ്ഞര് പറയുന്നു.\nമല്‍സ്യം ഭക്ഷിക്കുന്നത് സ്ഥിരമാക്കിയ മലയാളികള്‍ക്ക് നഷ്ടമാവുന്നത് തങ്ങളുടെ ആരോഗ്യം തന്നെയാണ്. രാസവസ്തുക്കള് അടങ്ങിയ മല്‍സ്യം പതിവായി ഉപയോഗിക്കുന്നവരിലെ ദഹന വ്യവസ്ഥ, കരള്, വൃക്ക, നാഡീവ്യൂഹം എന്നിവയുടെ പ്രവര്‍ത്തനത്തെ ബാധിക്കുമെന്നാണ് ആരോഗ്യ വിദഗ്ധര് പറയുന്നത്. സോഡിയം ബെന്‍സോസൈറ്റിന്റെ ഉപയോഗം കാന്‍സര് മുതല് ജനിതക വൈകല്യം വരെ ഉണ്ടാക്കാന് പോന്നതാണ് ഈ രാസവസ്തു. ഇതോടെ പാര്‍ക്കിങ്ങ്സണ്, അകാല വാര്‍ദ്ധക്യം തുടങ്ങി കോശങ്ങളുടെ നേരിട്ടുള്ള നാശത്തിലേക്കും വഴിവയ്ക്കും. ശരീരത്തിന്റെ പ്രതിരോധ ശേഷി ഇല്ലാതാക്കുന്നതിലേക്കും ബെന്‍സോ സൈറ്റിന്റെ പ്രവര്‍ത്തനം കാരണമാവും.\nകേരളത്തിലെ മീന് ഉപഭോഗത്തെയും മത്സ്യ മേഖലയെയും എങ്ങനെ ബാധിക്കും?\nകേരളത്തിലെ ഒരു ദിവസത്തെ മല്‍സ്യത്തിന്റെ ഉപഭോഗം 2500 ടണ്ണാണെന്നാണ് മൊത്തക്കച്ചവടക്കാരുടെ കണക്ക്. ഇത് പരിശോധിച്ചാല് മതി കേരളത്തിലെ മല്‍സ്യ കച്ചവടത്തിലെ ലാഭത്തിന്റെ കണക്കു മനസിലാക്കാന്. ഇതിലെ 45 ശതമാനത്തിലധികവും അയല് സംസ്ഥാനങ്ങളില് നിന്നും എത്തുന്നതുമാണ്. ഏതദേശം 1500 ടണ് മല്‍സ്യമാണ് കേരളത്തിലെ ഗ്രാമീണ മേഖലയില് പ്രതിദിന ശാശരി ഉപയോഗം. രാസവസ്തുക്കള് ചേര്‍ത്ത മീന് പിടിക്കപ്പെട്ടു എന്ന വാര്‍ത്ത മല്‍സ്യ ഉപഭോഗത്തില് കുറവുണ്ടാക്കും എന്ന കാര്യത്തില് സംശയമില്ല. ഹോട്ടല് മേഖലയെയും ഇത് പ്രതികൂലമായി ബാധിക്കും. അതേസമയം ഇത് മല്‍സ്യ ബന്ധന മേഖലയില് വലിയ തൊഴില് നഷ്ടത്തിനും കാരണമാകും. മല്‍സ്യത്തിന്റെ മൊത്തക്കച്ചവടക്കാര് മുതല് താഴെ തട്ടില് മല്‍സ്യ വിപണനം നടത്തുന്ന തൊഴിലാളികള് ഉള്‍പ്പെടെ ഈ മേഖലയെ ആശ്രയിച്ച് ഉപജീവനം നടത്തുന്നവര് നിരവധിയാണ്. കൂടാതെ പരമ്പരാഗത മല്‍സ്യത്തൊഴിലാളികള് പിടിച്ചുകൊണ്ടുവരുന്ന ഫ്രെഷായ മല്‍സ്യങ്ങള്‍ക്ക് വില കിട്ടില്ല എന്ന പ്രതിസന്ധിയും നേരിടേണ്ടതുണ്ട്. ഈ പ്രശ്നങ്ങള് ഉന്നയിച്ചുകൊണ്ട് സ്വതന്ത്ര മത്സ്യതൊഴിലാളി യൂണിയന്റെ നേതൃത്വത്തില് മീന് കറിയും കപ്പയും പാചകം ചെയ്തുകൊണ്ട് തിരുവനന്തപുരത്ത് സെക്രട്ടറിയേറ്റിന് മുന്‍പില് ഇന്നലെ സമരം നടത്തുകയുണ്ടായി. മത്സ്യ വിപണന മേഖലയിലെ പ്രതിസന്ധി തുടര്‍ന്ന് പോയാല് സെക്രട്ടറിയേറ്റിന് മുന്‍പില് മീന് കച്ചവടം നടത്തിക്കൊണ്ട് സമരം ശക്തമാക്കും എന്നാണ് സംഘടന പറയുന്നത്.\nകയറ്റുമതി മല്‍സ്യത്തില് രാസപ്രയോഗമുണ്ടോ?\nചെമ്മീന് ഉല്‍പാദനത്തില് രാജ്യത്ത് മുന്‍പന്തിയില് നില്‍ക്കുന്നത് ആന്ധ്ര പ്രദേശാണ്. സംസ്ഥാനത്തെ വ്യാവസായികാടിസ്ഥാനത്തിലുള്ള ചെമ്മീന് ഉല്‍പാദനത്തില് വ്യാപകമായി അന്റിബയോട്ടിക്കുകള് ഉപയോഗിക്കുന്നുണ്ടെന്ന് ഇടനിലക്കാരും, ഉല്‍പാദകരുമടക്കം വ്യക്തമാക്കുന്നു. എന്നാല് യൂറോപ്പ് അടക്കമുള്ള വിദേശ രാജ്യങ്ങളിലേക്ക് കയറ്റുമതി ചെയ്യപ്പെടുന്ന മീനുകളില് രാസപ്രയോഗം കുറവാണെന്നാണ് വിലയിരുത്തല്. കയറ്റുമതി ചെയ്യപ്പെടുന്ന മീനില് രാസ സാന്നിധ്യം കണ്ടെത്തിയാല് അവ തിരിച്ചയക്കുമെന്നതാണ് ഇതിനുകാരണം. അടുത്തിടെ കേരളം വഴി കയറ്റുമതിചെയ്ത ചെമ്മീന് യുറോപ്യന് യൂണിയനില് നടത്തിയ പരിശോധന പ്രകാരം തിരിച്ചയക്കപ്പെട്ടതും വാര്‍ത്തയായിരുന്നു. എന്നാല്, ഇത്തരത്തില് അതിര്‍ത്തി കടന്നെത്തുന്ന മത്സ്യം പ്രാദേശികതലത്തില് വിതരണം ചെയ്യപ്പെടുമ്പോള് നാട്ടുകാര് വിഷം ഭക്ഷിക്കുന്ന അവസ്ഥയുണ്ടാവുകയെന്നതാണ് യാഥാര്‍ഥ്യം. ഡോര് ഡെലിവറി അടക്കമുള്ള സംവിധാനങ്ങള് കേരളത്തില് വ്യാപകമാവുന്ന സാഹചര്യത്തില് ഫ്രഷ് മല്‍സ്യമെന്ന പേരില് നേരിട്ട് അളുക്കളയിലെത്തുന്ന മല്‍സ്യമടക്കം പരിശോധനയ്ക്ക് വിധേയമാക്കപ്പെടേണ്ടതുണ്ട്.\nammonia fish food safety Department formalin kerala valyar


നാരങ്ങ സൂപ്പറല്ലേ; ഗുണങ്ങൾ പലതാണ്\nTrivandrum, First Published 26, May 2019, 1:15 PM\nനാരങ്ങാ വെള്ളം പതിവായി കുടിക്കുന്നത് ദഹനപ്രശ്‌നം ഒഴിവാക്കാനും പലതരം വാതങ്ങള്‍ക്ക് ഉത്തമ പ്രതിവിധിയുമാണ്. ശരീരത്തിലെ മാലിന്യങ്ങള് ഒഴിവാക്കാനും രക്തം ശുദ്ധീകരിക്കാനും നാരങ്ങാവെള്ളം സഹായിക്കും.\nകൈമുട്ടുകളും കാല്‍മുട്ടുകളും മനോഹരമാക്കാന് ചെറുനാരങ്ങ നീര് പിഴിഞ്ഞെടുത്ത് പഞ്ചസാരയില് ചേര്‍ത്ത്, ആ മിശ്രിതം തേച്ചുപിടിപ്പിക്കുന്നതും ഗുണകരമാണ്.\nനിരവധി വിറ്റാമിനുകളും പോഷകങ്ങളും അടങ്ങിയിട്ടുള്ള നാരങ്ങ, ആരോഗ്യത്തിന് മാത്രമല്ല ചർമ്മ സംരക്ഷണത്തിനും ഏറ്റവും മികച്ചതാണ്. നാരങ്ങയ്‌ക്ക് ആന്റിസെപ്റ്റിക്, ആന്റി ബാക്ടീരിയല് ഗുണങ്ങളുമുണ്ട്. സമ്മര്‍ദ്ദവും വിഷാദവുമൊക്കെ അകറ്റി പോസ്റ്റീവ് എനര്‍ജി ലഭിക്കാന് ദിവസവും ഒരു ഗ്ലാസ് നാരങ്ങ വെള്ളം കുടിക്കാം.\nചര്‍മ്മത്തിനും മുടിയ്‌ക്കും ഏറെ നല്ലതാണ് നാരങ്ങ. നാരങ്ങാനീര് തലയോട്ടിയില് തേച്ചുപിടിപ്പിക്കുന്നത് താരന് അകറ്റി, മുടിവളര്‍ച്ച ത്വരിതപ്പെടുത്തു. കറുത്തപാടുകള്, മുഖക്കുരു എന്നിവയൊക്കെ ഒഴിവാക്കാനും നാരങ്ങാനീര് സഹായകരമാണ്. നഖത്തില് നാരങ്ങ നീര് പുരട്ടുന്നത് നഖത്തിന്റെ ആരോഗ്യത്തിന് വളരെ നല്ലതാണ്.\nനാരങ്ങാ വെള്ളം പതിവായി കുടിക്കുന്നത് ദഹനപ്രശ്‌നം ഒഴിവാക്കാനും പലതരം വാതങ്ങള്‍ക്ക് ഉത്തമ പ്രതിവിധിയുമാണ്. ശരീരത്തിലെ മാലിന്യങ്ങള് ഒഴിവാക്കാനും രക്തം ശുദ്ധീകരിക്കാനും നാരങ്ങാവെള്ളം സഹായിക്കും. കൈമുട്ടുകളും കാല്‍മുട്ടുകളും മനോഹരമാക്കാന് ചെറുനാരങ്ങ നീര് പിഴിഞ്ഞെടുത്ത് പഞ്ചസാരയില് ചേര്‍ത്ത്, ആ മിശ്രിതം തേച്ചുപിടിപ്പിക്കുന്നതും ഗുണകരമാണ്.\nതാരൻ ചിലരെ വല്ലാതെ അലട്ടുന്ന പ്രശ്നമാണ്. ദിവസവും ഒരു ടീസ്പൂൺ നാരങ്ങ നീരും അൽപം വെളിച്ചെണ്ണയും ചേർത്ത് തലയിൽ പുരട്ടുന്നത് താരൻ അകറ്റാൻ സഹായിക്കും. വിറ്റാമിൻ സി ധാരാളം അടങ്ങിയിട്ടുള്ളത് കൊണ്ട് തന്നെ ചർമ്മസംരക്ഷണത്തിന് ഏറ്റവും നല്ല പ്രതിവിധിയാണ് നാരങ്ങയെന്ന് ഡർമോറ്റോളജിസ്റ്റായ മെരിന പെരിഡോ പറയുന്നു.\nLast Updated 26, May 2019, 1:19 PM


സഹപാഠികളുമായി കല്യാണത്തിന് പോയ എബിവിപി യൂണിറ്റ് പ്രസിഡന്റിന് നേരേ അക്രമം - MALABAR FLASH\nHome Abvp Attack Dyfi Kasaragod കാസര്‍കോട് കേരളം കേരള വാര്‍ത്ത സഹപാഠികളുമായി കല്യാണത്തിന് പോയ എബിവിപി യൂണിറ്റ് പ്രസിഡന്റിന് നേരേ അക്രമം\nസഹപാഠികളുമായി കല്യാണത്തിന് പോയ എബിവിപി യൂണിറ്റ് പ്രസിഡന്റിന് നേരേ അക്രമം\nകാഞ്ഞങ്ങാട്: സഹപാഠികളുമായി കല്യാണത്തിന് പോയ എബിവിപി കോളേജ് യൂണിറ്റ് പ്രസിഡന്റിന് നേരേ അക്രമം. എളേരിത്തട്ട് കോളേജ് എ ബി വി പി യൂണിറ്റ് പ്രസിഡന്റും മൂന്നാം വര്‍ഷ ഡിഗ്രി വിദ്യാര്‍ത്ഥിയുമായ പുങ്ങം ചാലിലെ മിഥുന് (20) പരിക്കുകളോടെ മാവുങ്കാല് സ്വകാര്യ ആശുപത്രിയില് പ്രവേശിപ്പിച്ചു. അക്രമത്തിന് പിന്നില് ഡി.വൈ.എഫ്.ഐ പ്രവര്‍ത്തകരെന്ന് എ ബി വി പി ആരോപിച്ചു.[www.malabarflash.com]\nഞായറാഴ്ച രാവിലെ ചെറുവത്തൂര് ഞാണങ്കൈയിലാണ് സുഹൃത്തുക്കളുമൊന്നിച്ച് മിഥുന് കല്യാണത്തിന് പോയത്. കല്യാണം കഴിഞ്ഞ് തിരിച്ചു വരാനിരിക്കെ ഇവര് വന്നിരുന്ന KL 60 C 7511 ഓട്ടോറിക്ഷയുടെ ടയറുകള് കാറ്റ് അഴിച്ചുവിടുകയും കുത്തി കീറി നശിപ്പിച്ച നിലയിലായിരുന്നു.\nകൂടെ ഉണ്ടായിരുന്ന സുഹൃത്തുക്കള് ഓട്ടോറിക്ഷ ഗരേജ് അന്വേഷിച്ച് പോയപ്പോഴാണ് ആയുധങ്ങളുമായി എത്തിയ പത്തോളം വരുന്ന ഡിവൈഎഫ്‌ഐ പ്രവര്‍ത്തകര് മിഥുനെ അക്രമിച്ചത്.\nഎളേരി തട്ട് കോളേജില് ഈ വര്‍ഷം എബിവിപിക്ക് യൂണിറ്റ് രൂപീകരിച്ചിരുന്നു. എബിവിപി പിന്‍തുണയോടെ ഇത്തവണ സ്വതന്ത്ര സ്ഥാനാര്‍ത്ഥികള് ഇലക്ഷനില് മത്സരിക്കുന്നുണ്ട്. ഇതിന്റെ വൈരാഗ്യമാണ് അക്രമത്തിന് പിന്നിലെന്ന് എ ബി വി പിക്കാര് പറയുന്നത്.\nഎ ബി വി യൂണിറ്റ് രൂപീകരിച്ചത് മുതല് മിഥുനും പ്രവര്‍ത്തകരും എസ് എഫ് ഐ യുടേയും ഡിവൈഎഫ്‌ഐയുടേയും ഭീക്ഷണിയുണ്ടായതായും എ ബി വി പി നേതൃത്വം പറയുന്നു.


ചിലര്‍ക്ക് സ്‌കൂള് തുറക്കും, ചിലര്‍ക്ക് തുറക്കില്ല! സ്‌കൂളുകള് ഘട്ടംഘട്ടമായി തുറക്കാന് പദ്ധതിയുമായി എഡ്യുക്കേഷന് സെക്രട്ടറി; ഹാഫ് ടേമിന് പിന്നാലെ ക്ലാസ്‌റൂമില് കുട്ടികളെ എത്തിക്കാനുള്ള പദ്ധതി ഉപേക്ഷിച്ച സര്‍ക്കാരിന് ഈസ്റ്റര് പുതിയ ലക്ഷ്യം!\nവൈറസിന്റെ പ്രഭാവം കുറഞ്ഞ മേഖലകളില് സ്‌കൂളുകള് തുറക്കാനുള്ള ശ്രമവും നടക്കും\nസ്‌കൂള് എപ്പോള് തുറക്കും? എന്നുചോദിച്ചാല് സാക്ഷാല് പ്രധാനമന്ത്രിക്ക് പോലും ഉത്തരമില്ലാത്ത അവസ്ഥയാണ്. പുതിയ വൈറസ് സ്‌ട്രെയിന് യുവാക്കളെയും വെറുതെവിടുന്നില്ലെന്ന് വ്യക്തമായതോടെ തിടുക്കം പിടിച്ച് സ്‌കൂള് തുറക്കുന്നത് അബദ്ധമാകുമെന്ന് വ്യക്തമായതോടെയാണ് ഏത് വിധേനയും ക്ലാസ്മുറികളില് കുട്ടികളെ എത്തിക്കുമെന്ന പിടിവാശി സര്‍ക്കാര് ഉപേക്ഷിച്ചത്. തീയതി നീട്ടിവെച്ച് നീട്ടിവെച്ച് ഇപ്പോള് ഈസ്റ്ററിന് മുന്‍പായി ഘട്ടം ഘട്ടമായി സ്‌കൂള് തുറക്കാമെന്ന നിലയിലേക്കാണ് കാര്യങ്ങള് പോകുന്നത്.\nഅടുത്ത മാസം ഹാഫ് ടേം ബ്രേക്കില് ക്ലാസുകള് തുറക്കാമെന്ന പദ്ധതി ഉപേക്ഷിച്ച് പുതിയ തീയതി ഈ ആഴ്ചയോടെ എഡ്യുക്കേഷന് സെക്രട്ടറി ഗാവിന് വില്ല്യംസണ് സ്ഥിരീകരിക്കുമെന്നാണ് റിപ്പോര്‍ട്ട്. ഈസ്റ്റര് വരെയോ, ചിലപ്പോള് മെയ് വരെയെങ്കിലും സ്‌കൂളുകള് തുറക്കുന്നത് വൈകിയേക്കുമെന്നാണ് മന്ത്രിമാര് നേരത്തെ സൂചന നല്‍കിയത്. കണ്‍സര്‍വേറ്റീവ് എംപിമാരില് നിന്ന് വരെ ഈ വിവരം രോഷം ഉയര്‍ത്തിയിരുന്നു.\nസ്‌കൂള് തുറക്കുന്നത് സംബന്ധിച്ച ചോദ്യങ്ങളില് നിന്ന് ബോറിസ് ജോണ്‍സണ് പതിയെ തലയൂരുകയാണ് ചെയ്യുന്നത്. പക്ഷെ ഈ ഘട്ടത്തില് ഈസ്റ്ററിന് മുന്‍പ് തന്നെ ചില ക്ലാസുകളെങ്കിലും തിരികെ എത്തിക്കാനുള്ള പദ്ധതി ഒരുക്കാനാണ് വില്ല്യംസണ് ഉദ്യോഗസ്ഥരോട് ആവശ്യപ്പെട്ടിരിക്കുന്നത്. റിമോട്ടായി ക്ലാസെടുക്കാന് ഏറെ ബുദ്ധിമുട്ടുള്ള പ്രായം കുറഞ്ഞ പ്രൈമറി വിദ്യാര്‍ത്ഥികളെയും, എക്‌സാം ഇയറിലുള്ള പ്രായം കൂടിയ കുട്ടികളെയും കേന്ദ്രീകരിച്ചാണ് ഇത് നടപ്പാക്കുക.\nവൈറസിന്റെ പ്രഭാവം കുറഞ്ഞ മേഖലകളില് സ്‌കൂളുകള് തുറക്കാനുള്ള ശ്രമവും നടക്കും. ദേശീയ തലത്തില് ഒരു രീതിയാണ് വേണ്ടതെന്ന് വാദിക്കുന്നുണ്ടെങ്കിലും ഇത് എത്രത്തോളം പ്രാവര്‍ത്തികമാണെന്നത് പ്രശ്‌നമാണ്. ചില ക്ലാസുകളെങ്കിലും തുറക്കാന് സാധിച്ചാല് ആ വഴി ചിന്തിക്കുമെന്നാണ് ഗാവിന് വില്ല്യംസണ് വ്യക്തമാക്കുന്നത്. ഘട്ടംഘട്ടമായി തുറക്കാനുള്ള സാധ്യതയ്ക്കാണ് വഴിതുറക്കുന്നതെന്ന് അസോസിയേഷന് ഓഫ് സ്‌കൂള് & കോളേജ് ലീഡേഴ്‌സ് ജനറല് സെക്രട്ടറി ജെഫ് ബാര്‍ടണ് പറഞ്ഞു.\nപ്ലീമൗത്തില് കടലില് നീന്താനിറങ്ങിയ യുവ ഡോക്ടര് മുങ്ങി മരിച്ചു ; മരിച്ചത് മലപ്പുറം സ്വദേശി


ഐ.എസ്.ഐക്ക് രഹസ്യങ്ങള് ചോര്‍ത്തി കൊടുത്ത ഇന്ത്യന് നയതന്ത്ര ഉദ്യോഗ്യസ്ഥക്ക് മുന്ന് വര്‍ഷം തടവ് ശിക്ഷ - ഇ വാർത്ത | evartha\nന്യൂഡൽഹി: പാക് ചാര സംഘടനയായ ഐ.എസ്.ഐക്ക് ഇന്ത്യയുടെ പ്രധാന വിവരങ്ങൾ ചോർത്തിക്കൊടുത്ത മുൻ ഇന്ത്യൻ നയതന്ത്ര ഉദ്യോഗസ്ഥക്ക് മൂന്നു വർഷം തടവ്. ഇസ്ലാമാബാദിൽ ഇന്ത്യൻ ഹൈക്കമ്മീഷൻ ഓഫിസിൽ ഉദ്യോഗസ്ഥയായിരുന്ന മാധുരി ഗുപ്തയെയാണ് ഡൽഹി ഹൈക്കോടതി തടവിന് ശിക്ഷിച്ചത്.\nപ്രതിക്ക് നല്‍കാവുന്ന പരമാവധി ശിക്ഷയായ മൂന്ന് വര്‍ഷം തടവ് അഡീഷണല് സെഷന്‍സ് ജഡ്ജി സിദ്ധാര്‍ത്ഥ് ശര്‍മ്മയാണ് വിധിച്ചത്. പാക്കിസ്ഥാനില് ഉദ്യോഗസ്ഥയായിരിക്കുന്ന കാലയളവില് ഐ.എസ്.ഐ ഉദ്യോഗസ്ഥരായ മുബഷിര് റസറാണ, ജംഷദ് എന്നിവര്‍ക്ക് ഇന്ത്യയുടെ സുപ്രധാന വിവരങ്ങള് ചോര്‍ത്തി നല്‍കിയെന്നാണ് കേസ്.\nഉര്‍ദു ഭാഷയിലെ പ്രാവീണ്യമായിരുന്നു ഇവരെ പാക്കിസ്ഥാനിലെ ഇന്ത്യന് ഹൈകമ്മീഷന് ഓഫീസില് നിയമിക്കാന് കാരണം.\nഅതേസമയം, വിധിക്കെതിരെ അപ്പീൽ നൽകാൻ അവർക്ക് ജാമ്യം ലഭിച്ചിട്ടുണ്ട്. 2010 ഏപ്രിൽ 22നാണ് മാധുരിയെ ഡൽഹി പൊലീസിലെ സ്പെഷൽ സെൽ അറസ്റ്റ് ചെയ്തത്.


സോണിയാ ഗാന്ധിയും മൻമോഹൻ സിങ്ങും തിഹാർ ജയിലിലെത്തി ചിദംബരത്തെ കണ്ടു | sonia gandhi, manmohan sing meet p chidambaram\nസോണിയാ ഗാന്ധിയും മൻമോഹൻ സിങ്ങും തിഹാർ ജയിലിലെത്തി ചിദംബരത്തെ കണ്ടു\nWEB DESK| Updated On: 23 Sep 2019 4:07 AM GMT | Location : delhi\nചിദംബരം സമർപ്പിച്ച ജാമ്യാപേക്ഷ ഡൽഹി ഹൈക്കോടതി ഇന്ന് പരിഗണിക്കും\nന്യൂഡൽഹി: കോൺഗ്രസ് അദ്ധ്യക്ഷ സോണിയാ ഗാന്ധിയും മുൻ പ്രധാനമന്ത്രി മൻമോഹൻ സിങ്ങും തിഹാർ ജയിലിലെത്തി മുതിർന്ന നേതാവ് പി. ചിദംബരത്തെ കണ്ടു. തിങ്കളാഴ്ചയാണ് ഐ.എൻ.എക്‌സ് മീഡിയ കേസിൽ ജൂഡീഷ്യൽ കസ്റ്റഡിയിൽ കഴിയുന്ന ചിദംബരത്തെ കാണാൻ ഇരുവരും എത്തിയതെന്ന് വാർത്താ ഏജൻസിയായ എ.എൻ.ഐ റിപ്പോർട്ട് ചെയ്തു. ചിദംബരത്തിന്റെ മകൻ കാർത്തിയും ജയിലിലെത്തി പിതാവിനെ കണ്ടിരുന്നു. ഒക്ടോബർ മൂന്ന് വരെയാണ് ചിദംബരത്തെ ജുഡീഷ്യൽ കസ്റ്റഡിയിൽ വിട്ടത്.\n74 കാരനായ മുൻ കേന്ദ്ര മന്ത്രിയെ സർക്കാർ വേട്ടയാടുകയാണെന്നാണ് വിഷയത്തിൽ കോൺഗ്രസ് നിലപാട്. പി ചിദംബരത്തിന് ഐക്യദാർഢ്യം പ്രഖ്യാപിച്ചുകൊണ്ടാണ് മൻമോഹൻ സിങ്ങും സോണിയ ഗാന്ധിയും ജയിലിലെത്തിയത്.\nചിദംബരം ധനമന്ത്രിയായിരിക്കെ 2007ൽ ഐ.എൻ.എക്സ്. മീഡിയയുടെ 305 കോടിയുടെ ഇടപാടിന് വിദേശനിക്ഷേപ പ്രോത്സാഹന ബോർഡിന്റെ (എഫ്.ഐ.പി.ബി.) അനുമതി നൽകിയതിൽ ക്രമക്കേടുണ്ടെന്ന കേസിലാണ് പി. ചിദംബരത്തെ ആഗസ്റ്റ് 21 ന് സി.ബി.ഐ അറസ്റ്റ് ചെയ്തത്. എയർസെൽ-മാക്സിസ് കേസിലും ചിദംബരം അന്വേഷണം നേരിടുന്നുണ്ട്.\nഅതേസമയം, ചിദംബരം സമർപ്പിച്ച ജാമ്യാപേക്ഷ ഡൽഹി ഹൈക്കോടതി ഇന്ന് പരിഗണിക്കും. ജാമ്യാപേക്ഷയെ എതിർത്ത് സിബിഐ കോടതിക്ക് നൽകിയ മറുപടിയും കോടതി പരിഗണിക്കും. വിചാരണക്കോടതി നേരത്തെ ചിദംബരത്തിൻറെ ജാമ്യാപേക്ഷ തള്ളിയിരുന്നു.കേസിൽ ചിദംബരം നേരത്തെ മുൻകൂർ ജാമ്യാപേക്ഷ നൽകിയിരുന്നെങ്കിലും കോടതി തള്ളിയിരുന്നു. ചിദംബരത്തെ വിചാരണക്കോടതി തിഹാർ ജയിലിലേക്ക് അയച്ചതോടെയാണ് ജാമ്യാപേക്ഷയുമായി ചിദംബരം ഡൽഹി ഹൈകോടതിയെ സമീപിച്ചത്.\nജാമ്യാപേക്ഷയിൽ മറുപടി നൽകാൻ ഡൽഹി ഹൈക്കോടതി അന്വേഷണ ഏജൻസിയോട് ആവശ്യപ്പെട്ടിരുന്നു. കഴിഞ്ഞ ദിവസം കോടതിയിൽ സമർപ്പിച്ച റിപ്പോർട്ടിൽ സിബിഐ ജാമ്യാപേക്ഷയെ എതിർത്തു. ജാമ്യാപേക്ഷയോടൊപ്പം സിബിഐയുടെ റിപ്പോർട്ടും ഇന്ന് കോടതി പരിഗണിക്കും. ജാമ്യാപേക്ഷ തള്ളിയാൽ ചുരുങ്ങിയത് അടുത്ത മാസം മൂന്ന് വരെ ചിദംബരത്തിന് തീഹാർ ജയിലിൽ തന്നെ കഴിയേണ്ടി വരും. ജാമ്യം നൽകിയാലും ഇതേ ഇടപാടിൽ കള്ളപ്പണം വെളുപ്പിച്ചുവെന്ന് ആരോപിച്ച് എൻഫോഴ്‌സ്‌മെൻറ് ഡയറക്ട്രേറ്റ് രജിസ്റ്റർ ചെയ്ത കേസിലും ചിദംബരത്തിനെതിരെ നിയമനടപടികൾ ഉണ്ടായേക്കും.


കാലാവസ്ഥ അപകട സാധ്യത: സൂചികയില് ഇന്ത്യ നാലാം സ്ഥാനത്തെന്ന് റിപ്പോര്‍ട്ട് - FUTURE KERALA - Daily on Business Economy and Society\nറാബത്ത്: കാലാവസ്ഥ അപകട സാധ്യത സൂചികയില് ഇന്ത്യ നാലാം സ്ഥാനത്തെന്ന് സ്വതന്ത്ര പരിസ്ഥിതി സംഘടനയായ ജര്‍മന്‍വാച്ച്. മൊറോക്കോയിലെ മറാകെച്ചില് നടന്ന കണ്‍വെന്‍ഷന് ഓണ് ക്ലൈമറ്റ് ചേഞ്ചി(സിഒപി22)ല് പ്രസിദ്ധീകരിച്ച റിപ്പോര്‍ട്ടിലാണ് ഇക്കാര്യമുള്ളത്.\n2015ല് മാത്രം കാലാവസ്ഥാ വ്യതിയാനം കാരണം ഇന്ത്യയില് 4,317 അപകടങ്ങള് നടന്നു. ഇന്ത്യന് സമ്പദ് വ്യവസ്ഥയ്ക്ക് ഇതുമൂലം 40 ബില്ല്യണ് ഡോളറിന്റെ നഷ്ടമുണ്ടായി. 2015ല് ഇന്ത്യ വ്യത്യസ്ത കാലാവസ്ഥാ മാറ്റങ്ങളെ അഭിമുഖീകരിച്ചെന്ന് ഗ്ലോബല് ക്ലൈമറ്റ് റിസ്‌ക്ക് ഇന്‍ഡെക്‌സിന്റെ 12 മത് പതിപ്പ് വ്യക്തമാക്കുന്നു.\nകാലംതെറ്റിയ മഴയെ തുടര്‍ന്ന് ഫെബ്രുവരിയിലും മാര്‍ച്ചിലുമുണ്ടായ വെള്ളപ്പൊക്കത്തിനു പിന്നാലെ മെയില് ചരിത്രത്തിലെ തന്നെ അതിഭയങ്കരമായ ചൂട് 2,300 ലധികം പേരുടെ മരണത്തിനിടയാക്കിയിരുന്നു. 2015ല് ഏറ്റവും മോശമായ കാലാവസ്ഥ വ്യതിയാനങ്ങളുണ്ടായത് ആഫ്രിക്കന് ഭൂഖണ്ഡത്തിലാണ്. ആഗോളതലത്തില് കാലാവസ്ഥ മാറ്റംമൂലം പ്രകൃതി ദുരന്തങ്ങളുണ്ടായ 10 സ്ഥലങ്ങളില് നാലും ആഫ്രിക്കയിലാണെന്ന് റിപ്പോര്‍ട്ട് സൂചിപ്പിക്കുന്നു. മൊസാംബിക്ക്, മലാവി, ഘാന, മഡഗാസ്‌കര് എന്നിവയാണ് കൂടുതല് ദുരന്തങ്ങള്‍ക്കിരയായ സ്ഥലങ്ങള്. ഈ വര്‍ഷത്തെ കാലാവസ്ഥ ഉച്ചകോടിയേയും വെള്ളപ്പൊക്കം ബാധിച്ചെന്ന് ജര്‍മന്‍വാച്ചിന്റെ സൂചികയുടെ പ്രധാന ലേഖകനായ സൊന്‍കെ റെഫ്റ്റ് പറഞ്ഞു.\nകഴിഞ്ഞ വര്‍ഷം ചൂട് വളരെ കൂടുതലായിരുന്നു. ഇന്ത്യയില് നാലായിരത്തിയഞ്ഞൂറോളം മരണങ്ങളും ഫ്രാന്‍സില് 3,300 ലധികം മരണങ്ങളുമുണ്ടായി. അസാധാരണമായ ചൂട് വികസിത, വികസ്വര രാജ്യങ്ങളെ ഒരേപോലെ ബാധിച്ചുവെന്നാണ് ഈ കണക്കുകള് വ്യക്തമാക്കുന്നത്. വെള്ളപ്പൊക്കത്തിന്റെയും ചൂട് വികിരണങ്ങളുടെ പ്രസരണത്തിന്റെയും വര്‍ധന ആഗോള താപനത്തിന് ഇടവരുത്തുമെന്നും റെഫ്റ്റ് മുന്നറിയിപ്പ് നല്‍കി. കാലാവസ്ഥ വ്യതിയാനം 1996 മുതല് 2015 വരെ 5,30,000 പേരുടെ ജീവനെടുത്തുകഴിഞ്ഞു.\nTags:\tCOP 22 climate change, in weather variate danger, India, on 4th position, talks


അമ്മായിമാർ, ഷഹനയെ മണിയറയിലേക്ക് പറഞ്ഞുവിട്ടു. - Aksharathalukal\nHome » Story » അമ്മായിമാർ, ഷഹനയെ മണിയറയിലേക്ക് പറഞ്ഞുവിട്ടു.\nഅമ്മായിമാർ, ഷഹനയെ മണിയറയിലേക്ക് പറഞ്ഞുവിട്ടു.\nFebruary 28, 2020 April 12, 2021\n“മോൻ ഇങ്ങോട്ടിറങ്ങ് , നമുക്ക് പിന്നെ പോകാം”\nഅലങ്കരിച്ച കാറിന്റെ പിൻ സീറ്റിൽ, കല്യാണ സാരി ഉടുത്തിരുന്ന ഷഹനയുടെ മടിയിൽ നിന്നും അനസ് മോനെ, അവളുടെ വാപ്പ ,പുറത്തേക്ക് വലിച്ചിറക്കി.\n“എനിക്കും പോണം ഉമ്മിയുടെ കൂടെ, ഉമ്മീ .. ഞാനും വരുന്നു എന്നെയും കൂടെ കൊണ്ടുപോ”\nഅനസ് മോൻ ,അയാളുടെ കയ്യിൽ കിടന്ന് കുതറിക്കൊണ്ട്, വാശി പിടിച്ചു കരഞ്ഞു.\n“ഞാൻ അവനെ കൂടെ കയറ്റിക്കോട്ടെ , ഇതുവരെ എന്നെ പിരിഞ്ഞു നിന്നിട്ടില്ലവൻ”\nആശങ്കയോടെ ഷഹന, അടുത്തിരുന്ന തന്റെ രണ്ടാം ഭർത്താവിനോട് ചോദിച്ചു.\n“ഇപ്പോഴേതായാലും വേണ്ട, നമുക്ക് അതിനെക്കുറിച്ച് പിന്നീട് ആലോചിക്കാം, ഡ്രൈവർ, വണ്ടിയെടുത്തോളൂ”\nഗൗരവത്തോടെയത് പറഞ്ഞിട്ട് ,റസാഖ് ,ഡ്രൈവർക്ക്\nപൊടി പറത്തിക്കൊണ്ട് ഇടവഴിയിലൂടെ കാർ മുന്നോട്ടു നീങ്ങുമ്പോൾ, തന്റെ വാപ്പയുടെ കയ്യിൽ കിടന്നു പിടഞ്ഞു കൊണ്ട് അലറിക്കരയുന്ന പൊന്നുമോനെ, ഷഹന, നിസ്സഹായതയോടെ തിരിഞ്ഞ് നോക്കി.\nറസാഖിന്റെ വീട് എത്തുന്നതുവരെ ഷഹന, മുൻ സീറ്റിലേക്ക് തലകുനിച്ച് വച്ച് തേങ്ങിക്കരഞ്ഞു കൊണ്ടിരുന്നു.\n“ദാ വീടെത്തി, നീ ഇറങ്ങുന്നില്ലേ?\nറസാഖിന്റെ ശബ്ദം കേട്ട് ഷഹന, തല ഉയർത്തി നോക്കി .\nവീടിന് മുന്നിൽ, അവരെ സ്വീകരിക്കാനായി , സ്ത്രീകളും കുട്ടികളും പുരുഷന്മാരും ഉൾപ്പെടെ അഞ്ചെട്ടുപേർ നിൽപ്പുണ്ടായിരുന്നു .\nഷഹന കർച്ചീഫ് കൊണ്ട് കണ്ണും മുഖവും അമർത്തി തുടച്ചിട്ട്, , കാറിൽനിന്നിറങ്ങി, റസാഖിന്റെ പിന്നാലെ പടിവാതില്ക്കലേക്ക് ചെന്നു.\n“കയറി വാ മക്കളേ”\nറസാഖിന്റെ ഉമ്മ ,അവരെ അകത്തേക്ക് ക്ഷണിച്ചപ്പോൾ മറ്റുള്ളവർ , വഴി ഒഴിഞ്ഞുകൊടുത്തു.\nറസാഖ് അകത്തെ മുറിയിലേക്ക് പോയപ്പോൾ എല്ലാവരും ചേർന്ന് ഷഹനയെ പിടിച്ച് ഹാളിലെ സെറ്റിയിൽ ഇരുത്തി, ചുറ്റിനും നിന്ന് ഓരോരുത്തരായി വിശേഷങ്ങൾ ചോദിക്കാൻ തുടങ്ങി.\nനെഞ്ച് നുറുങ്ങുന്ന വേദന ഉള്ളിലൊതുക്കി ,മുഖത്ത് ചെറു പുഞ്ചിരി വിടർത്തി അവൾ എല്ലാവർക്കും മറുപടി കൊടുത്തു.\nരാത്രിയായപ്പോൾ റസാഖിന്റെ അമ്മായിമാർ, ഷഹനയെ മണിയറയിലേക്ക് പറഞ്ഞുവിട്ടു.\n“നിന്റെ മുഖമെന്താ വാടിയിരിക്കുന്നത്, ഒട്ടും സന്തോഷമില്ലല്ലോ, എന്തുപറ്റി ,ഈ കല്യാണത്തിന് നിനക്ക് സമ്മതമല്ലായിരുന്നോ?\nറസാക്ക് നെറ്റി ചുളിച്ചു കൊണ്ട് ചോദിച്ചു.\n“അതല്ല , മോനെ കുറിച്ച് ഓർക്കുമ്പോൾ , എനിക്ക് ഒട്ടും സമാധാനമില്ല”\n“ഓ അതാണോ കാര്യം, നേരമൊന്ന് വെളുത്തോട്ടെ നമുക്ക് എന്തെങ്കിലും തീരുമാനം ഉണ്ടാക്കാം, നീ ഇവിടെ എന്റെ അടുത്ത് വന്നിരിക്കു”\nഅവൾ അലങ്കരിച്ച കട്ടിലിന്റെ ഒരറ്റത്ത് ചെന്നിരുന്നു.\n“അത് ശരി, ഇന്ന് മോനെ കുറിച്ച് ഓർത്തിരുന്നു നേരം വെളുപ്പിക്കാനാണോ നിന്റെ പ്ലാൻ, ഇന്ന് നമ്മുടെ ഫസ്റ്റ് നൈറ്റാണ്, അത് ഓർമ്മയുണ്ടോ?\n“എല്ലാം എനിക്കറിയാം ,പക്ഷേ ഞാനിപ്പോൾ അങ്ങനെ ഒരു മൂഡിലല്ല, എന്നോട് ക്ഷമിക്കൂ പ്ലീസ്”\n“ഓക്കേ , ഇന്നത്തെ രാത്രി നമുക്ക് ഉപേക്ഷിക്കാം , ആദ്യം നിന്റെ മനസ്സൊന്ന് ഫ്രഷാവട്ടെ ,പക്ഷേ നാളെ മുതൽ ഇത് ആവർത്തിക്കരുത് കേട്ടോ?\nറസാഖ് എഴുന്നേറ്റ് ലൈറ്റ് അണച്ചിട്ട് , കട്ടിലിന്റെ ഒരുവശത്ത് മാറി നീണ്ടുനിവർന്നു കിടന്നു.\nഷഹന ഇരുട്ടത്തിരുന്നുകൊണ്ട് അനസ്മോനെ കുറിച്ച് ആലോചിച്ചു. അവന് പത്ത് വയസ്സായെങ്കിലും, ഇപ്പോഴും ഇള്ളാകുഞ്ഞിനെ പോലെയാണ്, എന്തിനുമേതിനും അവന് താൻ തന്നെ വേണം, തന്നെ കെട്ടിപ്പിടിച്ചു കിടന്നേ അവൻ ഉറങ്ങാറുള്ളൂ, അവൻ എന്തെങ്കിലും കഴിച്ചിട്ടുണ്ടാവുമോ ? കരച്ചിൽ നിർത്തി കാണുമോ? ഓരോന്നോർത്ത് ഷഹനയുടെ ഉള്ള് നീറിപ്പുകഞ്ഞു .\nരാത്രിയുടെ യാമങ്ങളിൽ എപ്പോഴോ അവൾ ഒന്നു മയങ്ങി.\n“നേരം വെളുത്തു, എഴുന്നേൽക്കുന്നില്ലേ?\nറസാഖിന്റെ ശബ്ദം കേട്ടവൾ ചാടി എഴുന്നേറ്റു.\nപ്രഭാതകൃത്യങ്ങൾ എല്ലാം കഴിഞ്ഞ് അടുക്കളയിൽ ചെന്ന് ,റസാഖിന് ചായയുമെടുത്തു കൊണ്ട് അവൾ മണിയറയിലേക്ക് വന്നു.\n“രാവിലെ തന്നെ, നമുക്ക് വീട്ടിൽ ചെന്ന് അനസ്മോനെ കൂട്ടിക്കൊണ്ടുവരാം അല്ലേ?\nപ്രതീക്ഷയോടെ അവൾ റസാക്കിന്റെ മുഖത്തുനോക്കി ചോദിച്ചു.\n“കൂട്ടിക്കൊണ്ടുവരാനോ ? നീ എന്ത് അസംബന്ധമാണ് ഈ പറയുന്നത്, കാര്യങ്ങളെല്ലാം നിന്റെ ബാപ്പ പറഞ്ഞിട്ടില്ലേ? ഇനി മുതൽ അവൻ അവിടെ തന്നെയായിരിക്കും നില്ക്കുന്നത് ,ഇടയ്ക്കിടെ നിനക്ക് വേണമെങ്കിൽ അവിടെ പോയി കാണാം”\nഅതുകേട്ട് ഷഹനാ ഞെട്ടി.\n“ഇല്ല, ബാപ്പ എന്നോട് അങ്ങനെ ഒന്നും പറഞ്ഞിട്ടില്ല, ഒരു നിമിഷം പോലും എനിക്ക് എന്റെ മോനെ പിരിഞ്ഞ് നിൽക്കാനാവില്ല”\nഅവൾ തേങ്ങലോടെ പറഞ്ഞു.\n“ഷഹന.. നീ ഒരു കാര്യം മനസ്സിലാക്കണം ,ഇവിടെ എനിക്ക് രണ്ട് പെൺകുട്ടികളാണുള്ളത്,\nഎത്രയൊക്കെയായാലും വളർന്നു വരുമ്പോൾ അവൻ ഒരു അന്യ പുരുഷൻ തന്നെയാണ് , അതുകൊണ്ടുതന്നെ എന്റെ മക്കളുടെ കാര്യത്തിൽ എനിക്ക് ഒരുപാട് ഉൽക്കണ്ഠകൾ ഉണ്ട്”\n“അപ്പോൾ നിങ്ങളുടെ മക്കൾ നിങ്ങൾക്ക് വലുതാണ് അല്ലേ? അതുപോലെ തന്നെയാണ് ഞാൻ നൊന്തു പ്രസവിച്ച എൻറെ മോനും”\nഅവൾ നീരസത്തോടെ അല്പം ഉച്ചത്തിൽ പറഞ്ഞു.\n“ഷഹന, ഒച്ച വെക്കേണ്ട, നിനക്ക് പറ്റില്ലെങ്കിൽ തിരിച്ചുപോകാം, പക്ഷേ, മകനെ ഇവിടെ കൊണ്ടുവരാമെന്ന നിന്റെ പൂതി നടക്കില്ല”\nറസാക്ക് അസന്നിഗ്ധമായി പറഞ്ഞു.\nകുറച്ചു നേരം ആലോചിച്ചു നിന്നിട്ട് ഷഹന താൻ കൊണ്ടുവന്ന ബാഗെടുത്തു തോളിലിട്ട് കൊണ്ട് പുറത്തേക്കിറങ്ങി.\nഗേറ്റിൽ ഒരു ഓട്ടോറിക്ഷ വന്നു നിൽക്കുന്നതും, അതിൽനിന്നും ഷഹന ഇറങ്ങി വരുന്നതും കണ്ട് , അനസ് മോൻ അകത്തുനിന്ന് ഓടി വെളിയിലേക്ക് വന്നു.\nഷഹന ,മകനെ വാരിയെടുത്തു തെരുതെരെ ഉമ്മ വച്ചു.\nമകനെയും കൊണ്ട് വീടിനകത്തേക്ക് കയറുമ്പോൾ പുറത്ത് ഒരു ഹോണടി കേട്ട് അവൾ തിരിഞ്ഞു നോക്കി.\nഗേറ്റ് കടന്ന് റസാഖിന്റെ കാർ വരുന്നത് കണ്ട് ഷഹന, അമ്പരന്നു നിന്നു.\nകാറിൽ നിന്നും പുഞ്ചിരിയോടെ റസാഖ് ഇറങ്ങി വരുന്നത് കണ്ട് അവൾ ജിജ്ഞാസയോടെ നോക്കി.\n“നിനക്ക് മോനോട് ഇത്രയധികം സ്നേഹമുണ്ടെന്ന് ഞാൻ അറിഞ്ഞില്ല ,ഇപ്പോഴാണ് നിന്നോട് എനിക്ക് കൂടുതൽ സ്നേഹവും ബഹുമാനവും ഉണ്ടായത്, സ്വന്തം സുഖത്തിനു വേണ്ടി നീ നിന്റെ മോനേ ഉപേക്ഷിച്ചില്ലല്ലോ ? നിന്നെപ്പോലൊരു ഭാര്യയെ ആണ് എനിക്ക് വേണ്ടത്, അത് പോലെ നിന്നെപ്പോലൊരു ഉമ്മയെയാണ് എന്റെ മക്കൾക്കുമാവശ്യം, മോനെയുമെടുത്തോണ്ട് നീ വേഗം കാറിലോട്ട് കയറ് ,നമ്മള് ചെന്നിട്ട് ഒരുമിച്ച് നാസ്ത കഴിക്കാൻ വേണ്ടി വീട്ടിലുള്ളവരെല്ലാം വെയിറ്റ് ചെയ്തിരിക്കുവാ”\nറസാഖ് പറയുന്നത് കേട്ട് ഷഹന വിശ്വാസം വരാതെ കണ്ണ് മിഴിച്ച് നിന്നു.


ക്രിസ്മസ് കാലം ആഘോഷമാക്കാൻ ഓടിടി\nആറു മലയാളം ചിത്രങ്ങളാണ് ഈ ക്രിസ്മസ് കാലത്ത് ഓടിടിയിൽ റിലീസിനെത്തുന്നത്\nUpdated: December 15, 2021 12:59:41 pm\nക്രിസ്മസ് കാലം തിയേറ്ററുകളെ സംബന്ധിച്ചും ഉത്സവകാലമാണ്. കോവിഡിനോട് അനുബന്ധിച്ച് നിശബ്ദമായ സിനിമാലോകത്തിന് പുത്തൻ ഉണർവ്വു നൽകി തിയേറ്ററുകൾ സജീവമായിരിക്കുകയാണ് വീണ്ടും. ഒരുപിടി മലയാളചിത്രങ്ങളാണ് ഇപ്പോൾ തിയേറ്ററുകളിൽ പ്രദർശനം തുടരുന്നത്. മരക്കാർ, കുറുപ്പ് പോലുള്ള ബിഗ് ബജറ്റ് ചിത്രങ്ങൾ തുടങ്ങി സൈലന്റായി വന്ന് ഹിറ്റടിച്ച ജാൻ എ മൻ വരെയുള്ള ചിത്രങ്ങൾ മികച്ച കളക്ഷൻ നേടി മുന്നേറുകയാണ്.\nക്രിസ്മസിനോട് അനുബന്ധിച്ച് റിലീസ് ചെയ്യാനായി ഒരുപിടി ചിത്രങ്ങൾ അണിയറയിലും കാത്തിരിപ്പുണ്ട്. അല്ലു അർജുൻ- ഫഹദ് ചിത്രം പുഷ്പ, അജഗജാന്തരം, മ്യാവൂ, കുഞ്ഞെൽദോ, ജിബൂട്ടി എന്നിങ്ങനെ ഒരുപിടി ചിത്രങ്ങൾ റിലീസിനായി കാത്തിരിക്കുകയാണ്. തിയേറ്ററിൽ മാത്രമല്ല, ഓടിടി പ്ലാറ്റ്ഫോമിലും ഇത് മലയാളസിനിമയുടെ പൂക്കാലമാണ്.\nക്രിസ്മസിനോട് അനുബന്ധിച്ച് ആറോളം ചിത്രങ്ങളാണ് വിവിധ ഓടിടി പ്ലാറ്റ്ഫോമുകളിലൂടെ റിലീസ് ചെയ്യുന്നത്. മിന്നൽ മുരളി, കേശു ഈ വീടിന്റെ നാഥൻ തുടങ്ങിയ ചിത്രങ്ങൾ ഓടിടി പ്ലാറ്റ്ഫോമിലൂടെയാണ് റിലീസിനെത്തുന്നത്. ഒപ്പം മുൻപ് തിയേറ്ററുകളിൽ റിലീസ് ചെയ്ത കുറുപ്പ്, മരക്കാർ, കാവൽ തുടങ്ങിയ ചിത്രങ്ങളും ക്രിസ്മസിനു മുൻപെ ഓടിടി പ്ലാറ്റ്ഫോമിൽ റിലീസ് ചെയ്യും.\nമിന്നൽ മുരളി- ഡിസംബർ 24 (നെറ്റ്ഫ്ലിക്സ്)\nകേശു ഈ വീടിന്റെ നാഥൻ- ഡിസംബർ 31 (ഹോട്ട്സ്റ്റാർ)\nകുറുപ്പ്- ഡിസംബർ 15 (നെറ്റ്ഫ്ളിക്സ്)\nമരക്കാർ- ഡിസംബർ 17 (ആമസോൺ പ്രൈം)\nകാവൽ- ഡിസംബർ 23 (നെറ്റ്ഫ്ലിക്സ്)\nജൂണ് എന്ന സിനിമയ്ക്ക് ശേഷം അഹമ്മദ് കബീര് സംവിധാനം ചെയ്യുന്ന, ജോജു ജോര്‍ജ് നായകനാവുന്ന ‘മധുരം’ സോണിലിവിലൂടെ റിലീസ് ചെയ്യുമെന്ന് അണിയറപ്രവർത്തകർ വ്യക്തമാക്കിയിട്ടുണ്ടെങ്കിലും റിലീസ് തീയതി ഇതുവരെ പ്രഖ്യാപിച്ചിട്ടില്ല. ഡിസംബർ അവസാനവാരത്തോടെ ചിത്രം സോണിലിവിൽ എത്തുമെന്നാണ് ഇപ്പോൾ ലഭിക്കുന്ന റിപ്പോർട്ട്.\nRead more: December Release: ഡിസംബറിൽ തിയേറ്ററിലെത്തുന്ന ചിത്രങ്ങൾ\nAmazonBasil JosephDileepDulquer SalmaanJoju GeorgeMohanlalNetflixOTTSuresh GopiTovino Thomas\nWeb Title: Minnal murali kesu ee veedinte nadhan kavval marakkar madhuram kurup celebrate christmas6malayalam films to hit ott in december


PM Modi |സുഷമ സ്വരാജിന്റെ ജന്മദിനത്തില് 25 വര്‍ഷം മുന്‍പുള്ള ഒരു ഓര്‍മ പങ്കുവെച്ച് പ്രധാനമന്ത്രി നരേന്ദ്രമോദി – News18 Malayalam\nPM Modi |സുഷമ സ്വരാജിന്റെ ജന്മദിനത്തില് 25 വര്‍ഷം മുന്‍പുള്ള ഒരു ഓര്‍മ പങ്കുവെച്ച് പ്രധാനമന്ത്രി നരേന്ദ്രമോദി\nതിരഞ്ഞെടുപ്പ് റാലി കഴിഞ്ഞ് ജലന്ധറില് നിന്ന് മടങ്ങുമ്പോള് സുഷമ സ്വരാജുമായി ബന്ധപ്പെട്ട ഒരു പഴയ സംഭവം ഓര്‍മിച്ചതായി പ്രധാനമന്ത്രി മോദി ഫേസ്ബുക്കില് കുറിച്ചു.\nLast Updated : February 14, 2022, 20:42 IST\nമുന് വിദേശകാര്യ മന്ത്രി സുഷമ സ്വരാജിന്റെ ജന്മദിനത്തില് അനുസ്മരിച്ച് പ്രധാനമന്ത്രി നരേന്ദ്രമോദി. തിരഞ്ഞെടുപ്പ് പ്രചാരണത്തിന്റെ ഭാഗമായി പ്രധാനമന്ത്രി ഇന്ന് പഞ്ചാബില് എത്തിയിരുന്നു. തിരഞ്ഞെടുപ്പ് റാലി കഴിഞ്ഞ് ജലന്ധറില് നിന്ന് മടങ്ങുമ്പോള് സുഷമ സ്വരാജുമായി ബന്ധപ്പെട്ട ഒരു പഴയ സംഭവം ഓര്‍മിച്ചതായി പ്രധാനമന്ത്രി മോദി ഫേസ്ബുക്കില് കുറിച്ചു.\nഞാന് ജലന്ധറിലെ ഒരു റാലി കഴിഞ്ഞ് മടങ്ങുകയാണ്. ഇന്ന് സുഷമ സ്വരാജിന്റെ ജന്മദിനമാണ്.\nഅവരുമായി ബന്ധപ്പെട്ട വളരെ പഴയ ഒരു സംഭവം ഞാന് പെട്ടെന്ന് ഓര്‍ത്തു, അത് നിങ്ങളുമായി പങ്കിടണമെന്ന് ഞാന് കരുതി.\nഏകദേശം 25 വര്‍ഷം മുമ്പ്, ഞാന് ബിജെപിയുടെ സംഘടനാ പ്രവര്‍ത്തനം നടത്തുമ്പോള് സുഷമ ജി ഗുജറാത്തില് തിരഞ്ഞെടുപ്പ് പ്രവര്‍ത്തിനത്തിലായിരുന്നു.\nഅവര് എന്റെ പൂര്‍വ്വിക ഗ്രാമമായ വഡ്നഗറില് പോയി അവിടെ വെച്ച് എന്റെ അമ്മയെ കണ്ടിരുന്നു. ആ സമയത്താണ് എന്റെ അനന്തരവന് ഒരു പെണ്‍കുഞ്ഞ് ജനിച്ചത്. ജ്യോതിഷികള് കുഞ്ഞിന്റെ രാശിചിഹ്നം നോക്കി അവളുടെ പേര് നിശ്ചയിച്ചു. അദ്ദേഹം എന്ത് പേരിട്ടാലും അത് കുടുംബാംഗങ്ങള് സ്വീകരിക്കുമെന്ന് ഉറപ്പായിരുന്നു.\nഎന്നാല് സുഷമയെ കണ്ടതിന് ശേഷം മകള്‍ക്ക് സുഷമ എന്ന് പേരിടുമെന്നാണ് അമ്മ പറഞ്ഞത്.\nഎന്റെ അമ്മ അത്ര വിദ്യാഭ്യാസമുള്ള ആളല്ല, പക്ഷേ അവരുടെ ചിന്തകളെ സംബന്ധിച്ചിടത്തോളം അമ്മ വളരെ ആധുനികമാണ്. അന്ന് അവര് തന്റെ തീരുമാനത്തെക്കുറിച്ച് ആളുകളോട് പറഞ്ഞ രീതി, ഞാന് ഇപ്പോഴും ഓര്‍ക്കുന്നു.\nഇന്ന് സുഷമ ജിയുടെ ജന്മദിനത്തില് ഞാന് അവരെ വണങ്ങുന്നു.\nFirst published: February 14, 2022, 20:42 IST\nbirthdayfacebook postPM narendra modisushama swaraj


മഹാമാരി വിഴുങ്ങി 50,000 ജീവൻ ; അമേരിക്കയിൽ 6000 മരണം | World | Deshabhimani | Friday Apr 3, 2020\nആറ് യൂറോപ്യൻ രാജ്യങ്ങളിൽ മരണം ആയിരം കടന്നു\nരണ്ടാം ലോകയുദ്ധത്തിന് ശേഷം ലോകം കണ്ട ഏറ്റവും വലിയ മഹാമാരിയായ കോവിഡ് ബാധിച്ച് മരിച്ചവരുടെ എണ്ണം ലോകത്താകെ അരലക്ഷം കടന്നു. രോഗബാധിതരുടെ എണ്ണം 10 ലക്ഷത്തോളമായി. ഇതനുസരിച്ച്5ശതമാനത്തോളമാണ് ആഗോള മരണനിരക്ക്. എന്നാൽ മരണസംഖ്യയിൽ മൂന്നിൽരണ്ടും യൂറോപ്പിലായതിനാൽ അവിടെയാണ് ഇപ്പോൾ മരണനിരക്ക് ഏറ്റവും കൂടുതൽ. ഇതുവരെ രണ്ടേകാൽ ലക്ഷം പേർക്ക് രോഗം ബാധിച്ച അമേരിക്കയിൽ ബുധനാഴ്‌ച മാത്രം ആയിരത്തിലധികമാളുകൾ മരിച്ചത് അവിടെയും സ്ഥിതി ആശങ്കപ്പെടുത്തുന്നതാക്കി.\nമരണസംഖ്യയിൽ രണ്ടാംസ്ഥാനത്തുള്ള സ്‌പെയിനിൽ വ്യാഴാഴ്‌ച അറിയിച്ച മരണസംഖ്യ അവിടത്തെ റെക്കോഡാണ്. 24 മണിക്കൂറിനിടെ 950 പേർ കൂടി മരിച്ചപ്പോൾ സ്‌പെയിനിലും മരണസംഖ്യ 10000 കടന്നു. 10003 പേരാണ് മരിച്ചത്. ഏറ്റവുമധികം ആളുകൾ മരിച്ച ഇറ്റലിയിൽ 760 പേർ കൂടി മരിച്ചതോടെ മരണസംഖ്യ 13915 ആയി. ഇറ്റലിയിൽ ആദ്യമായി ജയിലിലും കോവിഡ് ബാധിച്ച് മരണമുണ്ടായി.ബെൽജിയത്തിൽ 183 പേർ കൂടി മരിച്ചപ്പോൾ മരണസംഖ്യ 1011 ആയി. മരണം ആയിരം കടന്ന ആറാമത്തെ യൂറോപ്യൻ രാജ്യമാണിത്. നെതർലൻഡ്‌സിൽ 166 പേർ കൂടി മരിച്ചതോടെ മരണസംഖ്യ 1339 ആയി.\nഫ്രാൻസിൽ 4032 ആണ് ബുധനാഴ്‌ച വൈകിട്ട് വരെയുള്ള മരണസംഖ്യ. ബ്രിട്ടനിൽ 569 പേർ കൂടി മരിച്ചപ്പോൾ മരണസംഖ്യ 2921 ആയി. യൂറോപ്പിൽ രണ്ട് രാജ്യങ്ങളിൽ രോഗബാധിതരുടെ എണ്ണം ഒരു ലക്ഷത്തിലധികവും മൂന്ന് രാജ്യങ്ങളിൽ അരലക്ഷത്തിലധികവുമാണ്. ഡിസംബർ അവസാനം രോഗം ആദ്യം കണ്ട ചൈനയിൽ ആറ് പേർ കൂടി മരിച്ചതോടെ മരണസംഖ്യ 3318 ആയി. ഇവിടെ വിദേശത്ത് നിന്ന് വന്ന 35 പേർക്ക് കൂടി രോഗം സ്ഥിരീകരിച്ചു. ചൈനയിൽ രോഗം ബാധിച്ച 81589 പേരിൽ76408 പേർ സുഖം പ്രാപിച്ചു. ഗൾഫ് മേഖലയിൽ ഏറ്റവുമധികം രോഗികളും മരണവും രേഖപ്പെടുത്തിയ ഇറാനിൽ രോഗികളുടെ എണ്ണം അര ലക്ഷം കടന്ന് 50468 ആയി. 124 പേർ കൂടി മരിച്ചതോടെ ഇവിടെ മരണസംഖ്യ 3160 ആയി. സൗദി അറേബ്യ മെക്കയിലും മദീനയിലും 24 മണിക്കൂർ കർഫ്യു ഏർപ്പെടുത്തി. കോവിഡ് മൂലം ലോകത്താകെ 390 കോടിയിലധികമാളുകൾ അടച്ചുപൂട്ടലിലാണ്.\nലോകജനസംഖ്യയിൽ പകുതിയിലധികമാണ് ഇത്. രോഗം ഇപ്പോൾ ഏറ്റവും ഭീകരമായി ജീവനെടുക്കുന്ന അമേരിക്കയിലും യൂറോപ്പിലും അടുത്ത രണ്ടാഴ്‌ചയോടെ ഇതിന്റെ രൂക്ഷത പാരമ്യത്തിലെത്തുമെന്നും പിന്നീട് താഴുമെന്നുമാണ് ഭരണാധികാരികൾ പ്രതീക്ഷിക്കുന്നത്.\nയുഎസിൽ വീണ്ടും 1000 മരണം ; കോവിഡ് ബാധിച്ച് മരിച്ചവരുടെ എണ്ണം 140000 കടന്നു


കോവിഡ് പ്രോട്ടോക്കോള് ലംഘനം:ബത്തേരി നഗരസഭയിലെ മത്സ്യമാര്‍ക്കറ്റുകളില് നേരിട്ടുള്ള വില്പന നിര്‍ത്തിവെക്കാന് ഉത്തരവ്\nവയനാട്: കോവിഡ് പ്രോട്ടോക്കോള് പാലിക്കാത്തതിനെ തുടര്‍ന്ന് സുല്‍ത്താന് ബത്തേരി നഗരസഭാ പരിധിയിലെ പഴയമാര്‍ക്കറ്റ്, ചുങ്കം പുതിയ സ്റ്റാന്‍ഡിലെ മത്സ്യ മാര്‍ക്കറ്റ്, മൂലങ്കാവിലെ മത്സ്യ മാര്‍ക്കറ്റ്, ഐശ്വര്യമാളിലെ മത്സ്യ മാര്‍ക്കറ്റ്, കോട്ടക്കുന്നിലെ മാര്‍ക്കറ്റ് എന്നിവിടങ്ങളിലെ നേരിട്ടുള്ള പ്രവര്‍ത്തനം ഇന്ന് വൈകീട്ട് അഞ്ച് മുതല് ഒരാഴ്ചകാലത്തേക്ക് നിര്‍ത്തിവയ്ക്കാന് ജില്ലാ കലക്ടര് ഡോ. അദീല അബ്ദുള്ള ഉത്തരവിട്ടു. ഇവിടങ്ങളിലെ ജീവനക്കാര് മാസ്‌ക്, കയ്യുറകള് എന്നിവ ധരിക്കാതെയാണ് മത്സ്യ/മാംസ വില്‍പന നടത്തിവരുന്നതെന്ന് വിവരം ലഭിച്ച അടിസ്ഥാനത്തിലാണ് നടപടി.\nഅതേസമയം, ഈ മാര്‍ക്കറ്റുകളിലെ കടകള്‍ക്ക് ഹോം ഡെലിവറിയായി തുടര്‍ന്നും വ്യാപാരം നടത്താവുന്നതാണ്. ഫോണ് നമ്പറിലൂടെ ബുക്ക് ചെയ്ത് മത്സ്യവും മാംസവും വിതരണം ചെയ്യുന്നതിന് നഗരസഭാ സെക്രട്ടറി ആവശ്യമായ സൗകര്യം ചെയ്യണമെന്ന് കലക്ടര് നിര്‍ദ്ദേശിച്ചു.\nമേല് സ്ഥാപനങ്ങളിലെ ജീവനക്കാര് കോവിഡ് പ്രോട്ടോക്കോള് പാലിക്കുന്നുണ്ടോയെന്ന് പരിശോധിച്ച് 24 ന് മുനിസിപ്പല് സെക്രട്ടറി റിപ്പോര്‍ട്ട് നല്‍കണം. ഇതിന്റെ അടിസ്ഥാനത്തിലാണ് തുടര്‍നടപടികള് സ്വീകരിക്കുക. സുല്‍ത്താന് ബത്തേരി പൊലീസ് മേല് മാര്‍ക്കറ്റുകളില് പ്രത്യേക പരിശോധന നടത്തും.\nമാനന്തവാടി, വൈത്തിരി, സുല്‍ത്താന് ബത്തേരി തഹസില്‍ദാര്‍മാര് മത്സ്യമാംസ മാര്‍ക്കറ്റുകള് പരിശോധിച്ച് കോവിഡ് പ്രട്ടോക്കോള് പാലിച്ചാണ് കച്ചവടം ചെയ്യുന്നത് എന്ന് ഉറപ്പുവരുത്തണമെന്ന് കലക്ടര് നിര്‍ദ്ദേശം നല്‍കി.\nജില്ലയില് 204 പേര്‍ക്ക് കൂടി കോവിഡ്\nജില്ലയില് 174 പേര്‍ക്ക് കൂടി കോവിഡ്


വിംബിള്‍ഡണ്: ഫെഡറര്, സെറീന പ്രീക്വാര്‍ട്ടറില്; മുഗുരസെ പുറത്ത് | Reporter Live\nവിംബിള്‍ഡണ്: ഫെഡറര്, സെറീന പ്രീക്വാര്‍ട്ടറില്; മുഗുരസെ പുറത്ത്\nBy Web Desk\tJuly 7, 2018 3:44 pm A+ A-\nലണ്ടന്: വിംബിള്‍ഡണില് നിലവിലെ ചാമ്പ്യന് റോജര് ഫെഡററും ഏഴുവട്ടം കിരീടം ചൂടിയ സെറീന വില്യംസും കുതിപ്പ് തുടരുന്നു. ഇരുവരും പ്രീക്വാര്‍ട്ടറില് പ്രവേശിച്ചു. അതേസമയം, സെറീനയുടെ സഹോദരി വീനസ് മൂന്നാം റൗണ്ടില് പുറത്തായി. വനിതാ വിഭാഗത്തില് നിലവിലെ ജേത്രി ഗര്‍ബിന് മുഗുരസെ രണ്ടാം റൗണ്ടില് മടങ്ങി.\nഒന്‍പതാം കിരീടം ലക്ഷ്യമിടുന്ന ഫെഡറര് ജര്‍മനിയുടെ ജാന് ലെന്നാര്‍ഡിനെ നേരിട്ടുള്ള സെറ്റുകള്‍ക്ക് തകര്‍ത്താണ് പ്രീക്വാര്‍ട്ടറിലേക്ക് മുന്നേറിയത്. സ്‌കോര് 6-3, 7-5, 6-2. സെറീന ഫ്രാന്‍സിന്റെ ക്രിസ്റ്റീന മ്ലാഡിനോവികിനെ കടുത്ത പോരാട്ടത്തിലാണ് മറികടന്നത്. സ്‌കോര് 7-5, 7-6(2). ഹോളണ്ടിന്റെ കിക്കി ബെര്‍റ്റന്‍സാണ് അഞ്ചുവട്ടം ചാമ്പ്യയായ വീനസിനെ മൂന്നാം റൗണ്ടില് മടക്കിയത്. സ്‌കോര് 6-2, 6-7(5), 8-6.\nപുരുഷവിഭാഗത്തില് മുന് ചാമ്പ്യനും ലോക ഒന്നാം നമ്പറുമായ റഫേല് നദാല്, നൊവാക് ദ്യോകോവിച് എന്നിവര് മൂന്നാം റൗണ്ടിലെത്തിയിട്ടുണ്ട്. രണ്ടാം റൗണ്ടില് കസാഖിസ്താന്റെ മിഖായേല് കുക്കിഷ്‌കിനെയാണ് നദാല് തോല്‍പ്പിച്ചത്. സ്‌കോര് 6-4, 6-3, 6-4. ദ്യോകോവിച് അര്‍ജന്റീനയുടെ ഹൊറാസിയോ സെബല്ലോസിനെ നേരിട്ടുള്ള സെറ്റുകള്‍ക്ക് പരാജയപ്പെടുത്തി. സ്‌കോര് 6-1, 6-2, 6-3. ദക്ഷിണാഫ്രിക്കയുടെ കെവിന് ആന്‍ഡേഴ്‌സണ്, ഫ്രാന്‍സിന്റെ ഗെയ്ല് മോണ്‍ഫില്‍സ് എന്നിവരും പ്രീക്വാര്‍ട്ടറില് കടന്നിട്ടുണ്ട്.\nനിലവിലെ ചാമ്പ്യ സ്‌പെയിന്റെ മുഗുരസയെ ബെല്‍ജിയത്തിന്റെ അലിസണ് വാന് ഉട്ട്‌വാങ്ക് ഒന്നിനെതിരെ രണ്ട് സെറ്റുകള്‍ക്കാണ് അട്ടിമറിച്ചത്. സ്‌കോര് 5-7, 6-2, 6-1. പത്താം സീഡ് മാഡിസണ് കീസ് യോഗ്യതാ മത്സരം കളിച്ചെത്തിയ റഷ്യയുടെ എവ്‌ജെനിയ റോഡിനയോട് അടിയറവ് പറഞ്ഞു. സ്‌കോര് 7-5, 5-7, 6-4.\nJul 7, 2018 3:44 pm


ഒരു സ്വവര്‍ഗരതി നഗരത്തിന്റെ അന്ത്യം | islamonlive.in\n‘ലൂത്വിനെയും (ഓര്‍ക്കുക.) അദ്ദേഹം തന്റെ ജനതയോട് പറഞ്ഞ സന്നുര്‍ഭം: നിങ്ങള് കണ്ടറിഞ്ഞു കൊണ്ട് നീചവൃത്തി ചെയ്യുകയാണോ? നിങ്ങള് കാമനിവൃത്തിക്കായി സ്ത്രീകളെ വിട്ട് പുരുഷന്‍മാരുടെ അടുക്കല് ചെല്ലുകയാണോ? അല്ല. നിങ്ങള് അവിവേകം കാണിക്കുന്ന ഒരു ജനതയാകുന്നു. ലൂത്വിന്റെ അനുയായികളെ നിങ്ങളുടെ രാജ്യത്ത് നിന്നും പുറത്താക്കുക, അവര് ശുദ്ധിപാലിക്കുന്ന കുറെ ആളുകളാകുന്നു എന്നു പറഞ്ഞത് മാത്രമായിരുന്നു അദ്ദേഹത്തിന്റെ ജനതയുടെ മറുപടി. അപ്പോള് അദ്ദേഹത്തെയും അദ്ദേഹത്തിന്റെ ആളുകളെയും നാം രക്ഷപ്പെടുത്തി; അദ്ദേഹത്തിന്റെ ഭാര്യ ഒഴികെ. പിന്‍മാറി നിന്നവരുടെ കൂട്ടത്തിലാണ് നാം അവളെ കണക്കാക്കിയത്. അവരുടെ മേല് നാം ഒരു മഴ വര്‍ഷിക്കുകയും ചെയ്തു. താക്കീത് നല്‍കപ്പെട്ടവര്‍ക്ക് ലഭിച്ച ആ മഴ എത്രമോശം!’ (27: 54 – 58)\nലൂത്വ് നബിയുടെ ഒരു ഹ്രസ്വ ചരിത്രവും, തങ്ങളുടെ ലൈംഗിക വൈകൃതത്തെ തള്ളി പറഞ്ഞതിന്റെ പേരില്, അദ്ദേഹത്തിന്റെ ജനത അദ്ദേഹത്തെ പുറത്താക്കാനെടുത്ത തീരുമാനവുമാണ് ഇവിടെ നാം കാണുന്നത്. ഇങ്ങനെ, നിര്‍ലജ്ജം സ്വവര്‍ഗരതിയിലേര്‍പ്പെടുക വഴി, അല്ലാഹു മനുഷ്യന്നും പൊതുവെ, എല്ലാ ജീവജാതികളിലും നല്‍കിയ പ്രകൃതിയെ അതിലംഘിക്കുകയാണവര് ചെയ്തിരിക്കുന്നത്.\nമാനവ സമൂഹ ചരിത്രത്തിലെ ഒരു വിചിത്ര സ്വഭാവമായിരുന്നു ഇത്. മാനസിക ക്രമരാഹിത്യമോ, പുരുഷ വേഴ്ചയിലേക്ക് നയിക്കുന്ന സാഹചര്യങ്ങളോ കാരണം, ലൈംഗിക വൈകൃതം വ്യക്തികളില് സംഭവിക്കാവുന്നതാണ്. സ്ത്രീ പ്രവേശനമില്ലാത്ത പട്ടാള ബാരക്കുകള്, ദീര്‍ഘകാല തടവിന്ന് വിധിക്കപ്പെട്ടവര് എന്നിവരിലാണ് സ്ത്രീകളിലൂടെയല്ലാത്ത ലൈംഗിക വൃത്തി, പൊതുവെ കാണുക. എന്നാല്, സ്ത്രീ സാന്നിധ്യവും വൈവാഹിക സാധ്യതയുമുള്ള ഒരു നഗരത്തിന്റെ ആദര്‍ശമാകും വിധം, അത് വ്യാപകമാവുക വളരെ വിചിത്രം തന്നെ.\nഇരു ലിംഗങ്ങളെയും പരസ്പരം ആകര്‍ഷിക്കും വിധമാണ് മനുഷ്യ പ്രകൃതി അല്ലാഹു സൃഷ്ടിച്ചിരിക്കുന്നത്. കാരണം, വൈവാഹികാടിസ്ഥാനത്തിലാണല്ലോ ജീവിതത്തിന്റെ നൈതികത നിലകൊള്ളുന്നത്. അല്ലാഹു പറയുന്നു: ‘ഭൂമി മുളപ്പിക്കുന്ന സസ്യങ്ങളിലും, അവരുടെ സ്വന്തം വര്‍ഗങ്ങളിലും, അവര്‍ക്കറിയാത്ത വസ്തുക്കളിലും പെട്ട എല്ലാ ഇണകളെയും സൃഷ്ടിച്ചവന് എത്ര പരിശുദ്ധന്! (36: 36)\nഅതെ, സകല ജീവജാതികളും സസ്യങ്ങളും മൃഗങ്ങളും മനുഷ്യനറിയാത്ത മറ്റെല്ലാ ജീവികളും ഇണകളായാണ് സൃഷ്ടിക്കപ്പെട്ടിരിക്കുന്നത്. ജീവജാലങ്ങളുടെ കാര്യമിരിക്കട്ടെ, പ്രപഞ്ചത്തിന്റെ നിര്‍മാണത്തില് തന്നെ ഈ ഇരട്ടത്വം അടിസ്ഥാനമാണ്. അണുവായിരുന്നുവല്ലോ സകല സൃഷ്ടികളുടെയും അടിസ്ഥാനമായി കരുതപ്പെട്ടു പോന്നിരുന്നത്. അത് തന്നെ, ഇലക്ട്രോണും പ്രോട്രോണും അടങ്ങിയതാണല്ലോ. പോസിറ്റീവും നെഗറ്റീവുമായ ചാര്‍ജുകളാണല്ലോ അത്.\nഎല്ലാ ജീവജാലങ്ങളുടെയും അതിജീവനത്തിന്റെ അടിസ്ഥാനം, ഈ വിരുദ്ധ ലിംഗങ്ങളുടെ ഇണചേരലാണെന്നതാണ് വസ്തുത. സ്ത്രീ – പുരുഷ ലിംഗങ്ങളില്ലാത്ത ജാതികളുടെ പോലും സ്ഥിതി ഇതത്രെ. അതിലെ, സ്ത്രീ – പുരുഷ സെല്ലുകള് യോജിച്ചു കൊണ്ടാണ് അതില് പുനരുല്പാദനം നടക്കുന്നത്. ഒരേ പ്രകൃതിയില് രണ്ടും ഒരുമിക്കുന്നു. അതിനാല് തന്നെ, ഒരു സമൂഹത്തിന്റെ മൊത്തം പ്രകൃതിപരമായ പ്രവണത ഇത്തരമൊരു ലൈംഗിക വൈകൃതമായി തീരുക വളരെ വിചിത്രം തന്നെ.\nഇണചേരല് പുനരുല്പാദനത്തിന്റെ അടിസ്ഥാന ഘടകമായതിനാലാണ്, ഭിന്നലിംഗങ്ങള്‍ക്കിടയിലെ പരസ്പരാകര്‍ഷണത്തെ, പ്രകൃതി സത്തയുടെ ഒരു ഭാഗമായി അല്ലാഹു നിശ്ചയിച്ചിരിക്കുന്നത്. വിദ്യാഭ്യാസപരമോ ചിന്താപരമോ ആയ വികാസങ്ങളൊന്നും ഇതിനാവശ്യമില്ല. തികച്ചും സഹജ വാസനയാണത്. ജീവന്റെ പ്രകൃതിപരമായ നൈതികത ഇത് ഉറപ്പ് നല്‍കുന്നു. ജീവികള്, പ്രകൃതിപരമായ തങ്ങളുടെ സംപൂര്‍ത്തിയില് ആഹ്ലാദം കണ്ടെത്തുന്നത് ഇത് കൊണ്ടത്രെ. അങ്ങനെ, പ്രകൃതിപരമായ ഈ തൃഷ്ണാ നിര്‍വഹണത്തോടെ, ദൈവേഛ, അവയുടെ രൂപകല്പന നിര്‍വഹിച്ചിരിക്കുകയാണ്. ഭിന്നലിംഗങ്ങള്‍ക്കിടയിലെ പരസ്പരാകര്‍ഷണം, ക്രമേണ അല്ലാഹു കടത്തി വിടുകയാണ്. അതിനാല് തന്നെ, കൂടി ചേരുന്നതില്, അവ പ്രകൃതിപരമായ ആഹ്ലാദം കണ്ടെത്തുന്നു. രണ്ടു പുരുഷന്മാരുടെ സംഗമത്തില് ഇത്തരമൊരു സാധ്യത അല്ലാഹു നിശ്ചേപിച്ചിട്ടില്ല.\nഅപ്പോള്, ഒരു സമൂഹത്തിന്റെ മുഴുവന് പ്രവണത ഇത്തരം ലൈംഗിക വൈകൃതമായിരിക്കുക വിചിത്രമാണ്. അതിലേക്ക് തള്ളിവിടുന്ന സാഹചര്യങ്ങളില്ലാതെ, അത് ചെയ്യുന്നതാകട്ടെ, പ്രകൃതിപരമായ പ്രവണതക്ക് വിരുദ്ധവുമാണ്. ഇതായിരുന്നു ലൂത്വിന്റെ ജനതക്ക് സംഭവിച്ചത്. തങ്ങള് ചെയ്യുന്നത് നീച വൃത്തിയാണെന്നു പറഞ്ഞു കൊണ്ട്, ആ ജനതയെ അദ്ദേഹം ആക്ഷേപിക്കുകയായിരുന്നു: ‘ലൂത്വിനെയും (ഓര്‍ക്കുക.) അദ്ദേഹം തന്റെ ജനതയോട് പറഞ്ഞ സന്നുര്‍ഭം: നിങ്ങള് കണ്ടറിഞ്ഞു കൊണ്ട് നീചവൃത്തി ചെയ്യുകയാണോ? നിങ്ങള് കാമനിവൃത്തിക്കായി സ്ത്രീകളെ വിട്ട് പുരുഷന്‍മാരുടെ അടുക്കല് ചെല്ലുകയാണോ? അല്ല. നിങ്ങള് അവിവേകം കാണിക്കുന്ന ഒരു ജനതയാകുന്നു.’ (27: 54, 55)\nജീവന് എല്ലാ രൂപങ്ങളിലും രീതികളിലും ജാതികളിലും പ്രകൃതിപരമായ ഗതിയെ അനുഗമിക്കുമ്പോള്, ഈ വിചിത്ര രീതി സ്വീകരിക്കുന്ന അവരെ കുറിച്ച് അത്ഭുതം കൂറുകയാണ് അദ്ദേഹത്തിന്റെ പ്രഥമ വാക്യം.\nഏത് തരം നീചത്വമാണവര് പ്രവര്‍ത്തിച്ചതെന്നാണ് രണ്ടാമത്തെ വാക്യത്തില് അദ്ദേഹം വ്യക്തമാക്കുന്നത്. അവരുടെ രതിവൈകൃതവും പ്രകൃതി വിരുദ്ധതയും ഉയര്‍ത്തി കാണിക്കുന്നതിന്ന്, അവരുടെ പ്രവൃത്തി തന്നെ പറഞ്ഞാല് മതിയല്ലോ. എന്നാല്, അവരെ മൊത്തം അവിവേകികളായി അവതരിപ്പിച്ചിരിക്കുകയാണ് അദ്ദേഹം. അവിവേകത്തിന്റെ – വിഡ്ഡിത്തത്തിന്റെ – രണ്ടര്‍ത്ഥങ്ങളും ഇവിടെ പ്രയോഗിച്ചിരിക്കുകയാണ്: അജ്ഞതയും വിഡ്ഡിത്തവും. മനുഷ്യ പ്രകൃതിയെ കുറിച്ച് യാതൊന്നും അറിയാത്തവന്, ഒരറിവും ഇല്ലാത്തവനാണ്. മനപൂര്‍വം, മനുഷ്യപ്രകൃതിയില് നിന്ന് വേര്‍പ്പെട്ട് കഴിയുന്നവനാകട്ടെ, ഒരു വിഢ്ഡി – ശരിയായ എല്ലാറ്റിനെയും ലംഘിക്കുന്നവന് – യുമാണ്.\nതങ്ങളുടെ കുറ്റ കൃത്യങ്ങളെ വിമര്‍ശിച്ചു കൊണ്ട്, പ്രകൃതിയിലേക്ക് തിരിച്ചു വരാന് അവരോടാവശ്യപ്പെട്ട ലൂത്വിനോട് അവരുടെ നിലപാട് എന്തായിരുന്നു? അദ്ദേഹത്തെയും അനുയായികളെയും നാട്ടില് നിന്ന് ഒടിച്ചു കളയാന് പദ്ധതിയിടുക തന്നെ. അവര് പരിശുദ്ധി അവകാശപ്പെട്ടിരുന്നുവെന്നതായിരുന്നു കാരണം. ലൂത്വിന്റെ അനുയായികളെ നിങ്ങളുടെ രാജ്യത്ത് നിന്നും പുറത്താക്കുക, അവര് ശുദ്ധിപാലിക്കുന്ന കുറെ ആളുകളാകുന്നു എന്നു പറഞ്ഞത് മാത്രമായിരുന്നു അദ്ദേഹത്തിന്റെ ജനതയുടെ മറുപടി. (27: 56)\nഇത്തരം അധമ പ്രവര്‍ത്തനങ്ങളില് നിന്നും ഒഴിഞ്ഞു നില്‍ക്കുന്ന ആരെയും കൊഞ്ഞനം കുത്തുന്നതായിരുന്നു അവരുടെ പ്രസ്താവം. അതിനെ അംഗീകരിക്കാത്ത അദ്ദേഹത്തിന്റെ നിലപാടിനെ തള്ളിക്കളയുന്നത് കൂടിയായിരുന്നു അവരുടെ മറുപടി. അതില് അഗാധമായി മുഴുകിയതിനാല്, അതിന്റെ വഷളത്തം മനസ്സിലാക്കാന് പോലും അവര്‍ക്ക് കഴിഞ്ഞിരുന്നില്ല.\nപരിശുദ്ധി സൂക്ഷിക്കുക എന്ന നിലപാടിന്ന് അവര് എതിരായിരുന്നുവെന്ന് അവരുടെ മറുപടി സൂചിപ്പിക്കുന്നു. ഇത്തരം വൈകൃതത്തിന്ന് അത് വിഘ്‌നം സൃഷ്ടിക്കുമല്ലോ. ലൂത്വിനെ ആട്ടിയോടിക്കാന് അവര് തീരുമാനിച്ചു. പക്ഷെ, അല്ലാഹുവിന്റെ തീരുമാനം മറ്റൊന്നായിരുന്നു: ‘അപ്പോള് അദ്ദേഹത്തെയും അദ്ദേഹത്തിന്റെ് ആളുകളെയും നാം രക്ഷപ്പെടുത്തി; അദ്ദേഹത്തിന്റെയ ഭാര്യ ഒഴികെ. പിന്മാറി നിന്നവരുടെ കൂട്ടത്തിലാണ് നാം അവളെ കണക്കാക്കിയത്. അവരുടെ മേല് നാം ഒരു മഴ വര്‍ഷിക്കുകയും ചെയ്തു. താക്കീത് നല്‍കപ്പെട്ടവര്‍ക്ക് ലഭിച്ച ആ മഴ എത്രമോശം!’ (27: 57 – 58)\nമറ്റു അദ്ധ്യായങ്ങള് പോലെ, ഈ നശീകരണ മഴയുടെ വിശദാംശങ്ങള് ഈ അദ്ധ്യായം നല്‍കുന്നില്ല. അതിനാല് തന്നെ, നമുക്കത് ഇവിടെ ചര്‍ച്ച ചെയ്യേണ്ടതുമില്ല. സാധാരണ, മഴയാല് ജീവിതം തളിര്‍ക്കുകയാണ് ചെയ്യാറെങ്കില്, ഇവിടെ മഴയാല്, അവര് നശിക്കുകയായിരുന്നുവെന്ന് മാത്രമാണിവിടെ പറയുന്നത്. ജീവന്റെയും വളര്‍ച്ചയുടെയും നൈരന്തര്യം ഉറപ്പു വരുത്തുകയെന്ന യഥാര്‍ത്ഥ ധര്‍മത്തിന്നു വിരുദ്ധമായി, തങ്ങളുടെ ശുക്ലം ദുര്‍വിനിയോഗം നടത്തുകയാണവര് ചെയ്യുന്നതെന്നും ഇത് സൂചിപ്പിക്കുന്നു. തന്റെ വചനങ്ങളുടെ ഉദ്ദേശ്യവും പ്രകൃതി നിയമങ്ങളുടെ നിര്‍വഹണവും നന്നായി അറിയുന്നവന് അല്ലാഹുവാണ്.


എയര്‍പോര്‍ട്ടില് പ്രവേശിക്കാന് സോഫ്റ്റ് കോപ്പിയും കാണിക്കാം\nപീഡനക്കേസുകള് പരിഗണിക്കാന് അതിവേഗ മഹിളാ കോടതികള് സ്ഥാപിക്കും: ജയലളിത\nTuesday 1st January 2013 3:15pm\nTuesday 1st January 2013 1:43pm\nന്യൂദല്‍ഹി: ഇനിമുതല് എയര്‍പോര്‍ട്ടില് പ്രവേശിക്കാന് യാത്രക്കാര്‍ക്ക് ടിക്കറ്റിന്റെ സോഫ്റ്റ് കോപ്പിയും ഹാജരാക്കാം. ലാപ് ടോപ്പിലോ ടാബ്ലറ്റിലോ സ്മാര്‍ട്‌ഫോണിലോ കോപ്പി ചെയ്ത് ഹാജരാക്കിയാല് മതിയാകും.\nസിവില് ഏവിയേഷന് ബ്യൂറോയുടേതാണ്(ബിസിഎഎസ്) പുതിയ നിര്‍ദേശം. എയര്‍പോര്‍ട്ടില് പ്രവേശിക്കണമെങ്കില് ടിക്കറ്റിന്റെ സോഫ്റ്റ് കോപ്പി ഹാജരാക്കണമെന്നാണ് നിര്‍ദേശിച്ചിരിക്കുന്നത്. നിലവില് യാത്രക്കാര് ടിക്കറ്റിന്റെ പ്രിന്റ് ഔട്ട് തിരിച്ചറിയല് കാര്‍ഡിനൊപ്പം ഹാജരാക്കണമെന്നായിരുന്നു നിര്‍ദേശം.\nപുതിയ തീരുമാനം യാത്രക്കാര്‍ക്ക് വലിയ ആശ്വാസമാകുമെന്നാണ് പ്രതീക്ഷിക്കുന്നതെന്ന്് ഏവിയേഷന് ബ്യൂറോ പ്രത്യാശ പ്രകടിപ്പിച്ചു.\nഒരു വര്‍ഷം മുമ്പ് റെയില്‍വേ അതോറിറ്റിയും സമാന രീതി കൊണ്ടുവന്നിരുന്നു. അന്നുമുതല് തന്നെ ഇതേരീതി വിമാനയാത്രക്കാര്‍ക്കും വേണമെന്ന ആവശ്യം ഉയര്‍ന്നിരുന്നു.


jolly rani | തയ്യൽക്കടയിൽ എത്തിയിരുന്ന എൻഐടി അദ്ധ്യാപികയും തമ്മിൽ ഉണ്ടായിരുന്നത് വെറും സൗഹൃദമെന്ന് മൊഴി പച്ചക്കള്ളമോ? വർഷങ്ങളുടെ പരിചയമുള്ള ആത്മമിത്രത്തിന്റെ മൊഴി വിശ്വസിക്കാതെ പൊലീസ്; കൊയിലാണ്ടിക്കാരിയെ വീണ്ടും ചോദ്യം ചെയ്‌തേക്കും; റാണിയിൽ നിന്ന് പ്രതീക്ഷിക്കുന്നത് കൂട്ടക്കൊലയുടെ കുരുക്കഴിക്കുന്ന വസ്തുതകൾ; അമേരിക്കയിലും കൂടത്തായി! സയനൈയ്ഡ് ജോളിയുടെ ക്രിമിനൽ മനസ്സ് ചർച്ചയാക്കി ദ ന്യൂയോർക്ക് ടൈംസും - MarunadanMalayali.com


ശ്രീരാമന് അനുകൂലമായി വിധി വന്നു, 18 വര്‍ഷത്തിനുശേഷം ദേവദാസന് ചെരുപ്പിടും; ഇത് മഹേഷിന്റേതിനെക്കാള് വലിയ പ്രതികാരത്തിന്റെ കഥ :: Janmabhumi Daily\nശ്രീരാമന് അനുകൂലമായി വിധി വന്നു, 18 വര്‍ഷത്തിനുശേഷം ദേവദാസന് ചെരുപ്പിടും; ഇത് മഹേഷിന്റേതിനെക്കാള് വലിയ പ്രതികാരത്തിന്റെ കഥ\nThursday 14 November 2019 10:53 am IST\nബീഹാര്: സിനിമാക്കഥയേയും വെല്ലുന്ന കഥയാണ് ബീഹാര് സ്വദേശിയായ ദേവദാസിന്റേത്. രാമജന്മഭൂമിയില് രാമന്റെ ക്ഷേത്രം വരുന്നതുവരെ താന് ചെരുപ്പിടില്ലെന്ന് 18 വര്‍ഷം മുന്‍പ് ദേവദാസ് പ്രതിഞ്ജ എടുത്തിരുന്നു. അയോധ്യയില് ക്ഷേത്രം നിര്‍മിക്കാന് അനുമതി സുപ്രീം കോടതി വിധിയില് സന്തോഷമുണ്ടെന്നും രാമക്ഷേത്രം പണിയുന്ന സാഹചര്യത്തില് താന് ചെരുപ്പ് ധരിക്കുകയാണെന്നും അദ്ദേഹം പറഞ്ഞു.\nബീഹാറിലെ കിഷന്‍ഗഞ്ചില് പലചരക്ക് കട നടത്തുകയാണ് ദേവദാസ്. കൂടാതെ ആര്‍എസ്എസ് പ്രവര്‍ത്തകന് കൂടിയാണ് ദേവദാസ്. നഗ്‌നപാദനായി നടക്കുമ്പോള് തുടക്കത്തില് ബുദ്ധിമുട്ടായിരുന്നു. പ്രത്യേകിച്ച് വേനല്‍ക്കാലത്ത്. എന്നാല് ശ്രീരാമന് തനിക്ക് ധൈര്യവും കരുത്തും നല്‍കിയെന്ന് അദ്ദേഹം പറഞ്ഞു. ശ്രീരാമനിലുള്ള വിശ്വാസത്തില് നഗ്‌നപാദനായി നടക്കുമ്പോള് റോഡില് കുപ്പിച്ചില്ലുകളോ മറ്റെന്തെങ്കിലുമോ കൊണ്ട് തനിക്ക് ഒരിക്കലും പരിക്കേറ്റിട്ടില്ലെന്ന് ദാസ് പറയുന്നു.\nചരിത്രപരമായ ഒരു വിധിന്യായത്തില്, നവംബര് ഒന്‍പതിന് സുപ്രീം കോടതി, രാമജന്മഭൂമിയിലെ തര്‍ക്ക സ്വത്ത് ഹിന്ദുക്കള്‍ക്കും മുസ്ലീമുകള്‍ക്ക് അവര് ആഗ്രഹിക്കുന്ന രീതിയില് ഒരു പള്ളി പണിയുന്നതിനായി5ഏക്കര് സ്ഥലവും സുപ്രീം കോടതി അനുവദിച്ച് ഉത്തരവായിരുന്നു.\nഇത് 'പഞ്ചനക്ഷത്ര' വിധി\nഅപമാനത്തില് നിന്നും മയ്യഴി അഭിമാനത്തിലേക്ക്: ഇത് ചരിത്ര വിധി മയ്യഴിക്കൂട്ടം


കോട്ടയത്ത് വീട്ടമ്മ തലയ്ക്കടിയേറ്റ് കൊല്ലപ്പെട്ട സംഭവം; മോഷണം പോയ കാര് കേന്ദ്രീകരിച്ച് അന്വേഷണം | investigation based on car on women murder in kottayam\nKottayam, First Published 2, Jun 2020, 8:35 AM\nപ്രതികളുടെ ലക്ഷ്യം കവര്‍ച്ച തന്നെയായിരുന്നെന്നാണ് ബന്ധുക്കളുടെ നിഗമനം. ഷീബയ്ക്കോ സാലിക്കോ ആരുമായി വൈരാഗ്യം ഉണ്ടായിരുന്നില്ലെന്നതും സാമ്പത്തിക ഭദ്രതയും കാരണമായി ബന്ധുക്കള് ചൂണ്ടിക്കാട്ടുന്നു\nകോട്ടയം: കോട്ടയം താഴത്തങ്ങാടിയില് വീട്ടമ്മ കൊല്ലപ്പെട്ട സംഭവത്തില് മോഷണം പോയ കാര് കേന്ദ്രീകരിച്ച് അന്വേഷണം. പാറപ്പാടം സ്വദേശി ഷീബാ സാലിയാണ് വീട്ടിനുള്ളില് തലയ്ക്കടിയേറ്റ് ഇന്നലെ കൊല്ലപ്പെട്ടത്. ഗുരുതരമായി പരിക്കേറ്റ ഇവരുടെ ഭര്‍ത്താവ് സാലിയുടെ നില ഗുരുതരമായി തുടരുകയാണ്. രാവിലെ 10 മണിയോടെ ഷീബയുടെ വീട്ടില് അക്രമി എത്തിയതായി പൊലീസിന് വ്യക്തമായിട്ടുണ്ട്. കാര് മോഷ്ടിച്ചത് ഇയാളാണെന്നും പൊലീസ് പറയുന്നു. കുമരകം ഭാഗത്തേക്ക് പോയ കാറിന്‍റെ ദൃശ്യങ്ങള് ഏഷ്യാനെറ്റ് ന്യൂസിന് ലഭിച്ചു.\nപ്രതികളുടെ ലക്ഷ്യം കവര്‍ച്ച തന്നെയായിരുന്നെന്നാണ് ബന്ധുക്കളുടെ നിഗമനം. ഷീബയ്ക്കോ സാലിക്കോ ആരുമായി വൈരാഗ്യമുണ്ടായിരുന്നില്ലെന്നതും സാമ്പത്തിക ഭദ്രതയും ഇതിന് കാരണമായി ബന്ധുക്കള് ചൂണ്ടിക്കാട്ടുന്നു. അതേസമയം ഷീബയുടെ സ്വര്‍ണ്ണങ്ങള് നഷ്ടപ്പെട്ടതായും കുടുംബം പറഞ്ഞു. സമീപത്തെ വീടുകളില് പ്രായമുള്ളവരാണ് താമസിക്കുന്നതെന്നും ശബ്ദങ്ങള് പുറത്ത് കേള്‍ക്കാതിരുന്നത് ഇതിനാലായിരിക്കാമെന്നും ഇവര് പറയുന്നു.\nരണ്ട് നിലയുള്ള ഷാനി മൻസിലില് മുഹമ്മദ് സാലിയും ഭാര്യ ഷീബാ സാലിയും മാത്രമാണ് താമസിച്ചിരുന്നത്. മാതാപിതാക്കളെ ഫോണിലൂടെ ബന്ധപ്പെടാന് കഴിയുന്നില്ലെന്ന് വിദേശത്തുള്ള മകള് അയല്‍ക്കാരെ അറിയിച്ചതോടെയാണ് കൊലപാതകം പുറത്തറിയുന്നത്. അയല്‍ക്കാരൻ ഷാനി മൻസിലിലേക്ക് വന്നപ്പോള് തന്നെ പാചകവാതക സിലിണ്ടറില് നിന്ന് ഗ്യാസ് ലീക്ക് ചെയ്യുന്നതായി മനസിലാക്കി. തുടര്‍ന്ന് ഫയര്‍ഫോഴ്‍സിനെ വിവരമറിയിക്കുകയായിരുന്നു.\nകോട്ടയം ഫയര്‍ഫോഴ്സ് എത്തി വീടിനുള്ളിലേക്ക് പ്രവേശിക്കാൻ ശ്രമിച്ചെങ്കിലും നടന്നില്ല. തുറന്നിട്ട ജനാലയ്ക്കുള്ളിലൂടെ ഫയര്‍ഫോഴ്സ് ജീവനക്കാര് നോക്കിയപ്പോഴാണ് വീടിനുള്ളില് രക്തം തളം കെട്ടിയത് കണ്ടത്. പുറത്ത് നിന്ന് പൂട്ടിയ വാതില് ഫയര്‍ഫോഴ്സ് വെട്ടിപ്പൊളിച്ച് അകത്ത് കയറിയപ്പോഴാണ് സാലിയും ഷീബയും രക്തത്തില് കുളിച്ച് കിടക്കുന്നത് കണ്ടത്. ഉടൻ തന്നെ ഇരുവരേയും കോട്ടയം മെഡിക്കല് കോളേജ് ആശുപത്രിയിലെത്തിച്ചെങ്കിലും ഷീബ മരിച്ചിരുന്നു. രണ്ട് പേര്‍ക്കും തലയ്ക്കാണ് അടിയേറ്റത്. ഷീബയെ ഷോക്കടിപ്പിക്കാനും ശ്രമം നടന്നു. കമ്പി ഇവരുടെ കാലില് ചുറ്റിയിരുന്നു


3 producers compete for Vadakkan Veeragatha-2 - Malayalam Filmibeat\nപയ്യംവള്ളി ചന്തുവിന് മൂന്ന് നിര്‍മാതാക്കള്!\nജൂണ് 21, 2006\nചില ചിത്രങ്ങള്‍ക്ക് നിര്‍മാതാക്കളെ കിട്ടാന് മുന്‍നിര സംവിധായകര് പോലും ബുദ്ധിമുട്ടുമ്പോള് വടക്കന് വീരഗാഥയുടെ രണ്ടാം ഭാഗമായി പയ്യംവള്ളി ചന്തുവിന് മുടക്കുമുതലിറക്കാന് മൂന്ന് നിര്‍മാതാക്കള് തമ്മില് മത്സരിക്കുന്നു.\nലിബര്‍ട്ടി, സ്വര്‍ഗചിത്ര, ഗോകുലം ഫിലിംസ് എന്നിവരാണ് ചിത്രത്തിന്റെ നിര്‍മാണത്തിനായി മുന്നോട്ടുവന്നിരിക്കുന്നത്. അതേ സമയം തിരക്കഥ പൂര്‍ത്തിയായാല് മാത്രമേ നിര്‍മാതാവിനെ തീരുമാനിക്കുകയുള്ളൂവെന്ന് ചിത്രത്തിന്റെ സംവിധായകന് ഹരിഹരന് പറഞ്ഞു. താനും തിരക്കഥാകൃത്തും പറയുന്ന വ്യവസ്ഥകള് അംഗീകരിക്കുന്ന നിര്‍മാതാവിനെയാണ് ഹരിഹരന് ഈ ചിത്രത്തിനായി പരിഗണിക്കുന്നത്.\nവടക്കന് വീരഗാഥയ്ക്ക് തിരക്കഥയെഴുതിയ എം.ടി.വാസുദേവന്‍നായര് തന്നെയാണ് ഈ ചിത്രത്തിനും തിരക്കഥയൊരുക്കുന്നത്. മമ്മൂട്ടി വീണ്ടും പയ്യംവെള്ളി ചന്തുവായി പ്രത്യക്ഷപ്പെടുന്ന ചിത്രം വന്‍വിജയമാവുമെന്നാണ് ഹരിഹരന്-എം.ടി ടീമിന്റെ കണക്കുകൂട്ടല്.


Malayalam News (മലയാളം വാർത്ത): Latest Malayalam News, Breaking News | Thekeralapost അഫീലിന്റെ നില ഗുരുതരം; സംസ്ഥാന ജൂനിയര് അത്‌ലറ്റിക് മീറ്റ് നിര്‍ത്തിവെച്ചു | The Kerala Post Malayalam News (മലയാളം വാർത്ത): Latest Malayalam News, Breaking News\nപാലാ: ഹാമര് ത്രോ മത്സരത്തിനിടെ വിദ്യാര്‍ത്ഥിയ്ക്ക് ഗുരുതരമായി പരിക്കേറ്റതിനെത്തുടര്‍ന്ന് സംസ്ഥാന ജൂനിയര് അത്‌ലറ്റിക് മീറ്റ് നിര്‍ത്തിവെച്ചു. സംഘാടകര്‍ക്കെതിരെ പൊലീസ് കേസെടുത്തിട്ടുണ്ട്. അശ്രദ്ധമായി മീറ്റ് കൈകാര്യം ചെയ്തതിനാണ് സംസ്ഥാന അത്‌ലറ്റിക് അസോസിയേഷന് ഭാരവാഹികള്‍ക്കെതിരെ കേസെടുത്തിരിക്കുന്നത്. കൃത്യമായ സുരക്ഷാ മാനദണ്ഡങ്ങള് പാലിക്കാതെയും മുന്‍കരുതല് ഇല്ലാതെയും മീറ്റ് സംഘടിപ്പിച്ചെന്ന് ബോധ്യപ്പെട്ടതായി പൊലീസ് പറഞ്ഞു.\nതലയ്ക്ക് ഗുരുതരമായി പരിക്കേറ്റ വിദ്യാര്‍ത്ഥിയെ അടിയന്തര ശസ്ത്രക്രിയയ്ക്ക് വിധേയനാക്കിയെങ്കിലും അപകടനില തരണം ചെയ്തിട്ടില്ല. പാലാ സെന്റ് തോമസ് ഹയര് സെക്കന്‍ഡറി സ്‌കൂളിലെ പ്ലസ് വണ് വിദ്യാര്‍ത്ഥിയായ അഫീല് ജോണ്‍സണാണ് മത്സരത്തിനിടെ അപകടത്തില്‍പ്പെട്ടത്. വളണ്ടിയറായിരുന്ന അഫീല് മത്സരശേഷം ജാവലിനുകള് നീക്കം ചെയ്യുന്നതിനിടെ ഗ്രൗണ്ടിന്റെ ഒരു ഭാഗത്ത് നിന്നെറിഞ്ഞ ഹാമര് തലയില് വന്ന് പതിക്കുകയായിരുന്നു. മൂന്നര കിലോ ഭാരമുള്ള ഹാമര് പതിച്ച് അഫീലിന്റെ തലയോട്ടി തകര്‍ന്നു.\nഉടന് കോട്ടയം മെഡിക്കല് കോളേജില് പ്രവേശിക്കുകയും അഞ്ച് മണിക്കൂറിലേറെ നീണ്ട ശസ്ത്രക്രിയ നടത്തുകയും ചെയ്തു. ഇപ്പോള് മെഡിക്കല് കോളേജിലെ തീവ്രപരിചരണ വിഭാഗത്തിലാണ് അഫീല്. അഫീലിന്റെ ചികിത്സാ ചെലവ് സര്‍ക്കാര് ഏറ്റെടുത്തു.


ആളുകൾ മരിക്കുമ്പോൾ പോകുന്ന സ്ഥലമുണ്ടോ? - BibleAsk\nആളുകൾ മരിക്കുമ്പോൾ പോകുന്ന സ്ഥലമുണ്ടോ?\nഒരു വ്യക്തി മരിക്കുമ്പോൾ, ആത്മാവോ ജീവശ്വാസമോ ജീവന്റെ ദിവ്യ തീപ്പൊരിയോ ദൈവത്തിങ്കലേക്കും ശരീരം പൊടിയിലേക്കും മടങ്ങുന്നുവെന്ന് തിരുവെഴുത്തുകൾ പഠിപ്പിക്കുന്നു. “പൊടി പണ്ടു ആയിരുന്നതുപോലെ ഭൂമിയിലേക്കു തിരികെ ചേരും; ആത്മാവു അതിനെ നല്കിയ ദൈവത്തിന്റെ അടുക്കലേക്കു മടങ്ങിപ്പോകും “(സഭാപ്രസംഗി 12:7).\nമരണസമയത്ത് ആളുകൾ പോകുന്ന സ്ഥലത്തെ പഴയനിയമം “ഷീയോൾ,” എന്ന് വിളിക്കുന്നു, ഇത് “ശവക്കുഴി” എന്ന് അർത്ഥമാക്കുന്ന ഒരു എബ്രായ പദമാണ്. പുതിയ നിയമം “ഹേഡീസ്” എന്ന ഗ്രീക്ക് പദം ഉപയോഗിക്കുന്നു. മരിക്കുന്ന എല്ലാവരും ശവക്കുഴിയിലേക്ക് പോകുന്നുവെന്ന് ബൈബിൾ പഠിപ്പിക്കുന്നു. “മരണം കാണാതെ ജീവിക്കാൻ കഴിയുന്ന ഏത് മനുഷ്യനാണ്? ശവക്കുഴിയുടെ ശക്തിയിൽ നിന്ന് അവന്റെ ജീവൻ രക്ഷിക്കാൻ അവന് കഴിയുമോ? നീതിമാന്മാരും ദുഷ്ടന്മാരും ഈ സ്ഥലത്തേക്ക് പോകുകയും പുനരുത്ഥാനവും ന്യായവിധിയും വരെ തുടരുകയും ചെയ്യുന്നു. (സങ്കീർത്തനം 89:48), (വെളിപാട് 22:12).\nജോസഫ് മരിച്ചുവെന്ന് യാക്കോബ് കരുതിയപ്പോൾ, അവന്റെ മക്കൾ അവനെ ആശ്വസിപ്പിക്കാൻ ശ്രമിച്ചു, പക്ഷേ അവൻ അവരെ ആശ്വസിപ്പിക്കുന്നതിൽ നിന്നു വിലക്കി, “ഞാൻ എന്റെ മകന്റെ അടുക്കൽ വിലാപത്തോടെ ശവക്കുഴിയിൽ ( പാതാളത്തിൽ ) ഇറങ്ങും” പറഞ്ഞു. അതുപോലെ, ദുഷ്ടനായ കോരഹും അവന്റെ അനുയായികളും “ജീവനോടെ കുഴിയിൽ (പാതാളത്തിൽ ) ഇറങ്ങി” നശിച്ചു. (ഉല്പത്തി 37:33), (സംഖ്യ 16:30).\nശവക്കുഴിയിൽ ആളുകൾ ബോധവാന്മാരല്ല “… മരിച്ചവർ ഒന്നും അറിയുന്നില്ല … കൂടാതെ അവരുടെ സ്നേഹവും അവരുടെ വെറുപ്പും അവരുടെ അസൂയയും ഇപ്പോൾ നശിച്ചിരിക്കുന്നു; സൂര്യനു കീഴെ നടക്കുന്ന യാതൊന്നിലും ഇനി അവർക്കു ഒരു ഓഹരിയും ഇല്ല.” “നീ പോകുന്ന ശവക്കുഴിയിൽ ജോലിയോ ഉപാധിയോ അറിവോ ജ്ഞാനമോ ഇല്ല” (സഭാപ്രസംഗി 9:5, 6, 10).\nബൈബിൾ മരണത്തെ ഉറക്കത്തോട് ഉപമിക്കുന്നു. യേശു പറഞ്ഞു, “നമ്മുടെ സുഹൃത്തായ ലാസർ ഉറങ്ങുന്നു… എന്നിരുന്നാലും, യേശു അവന്റെ മരണത്തെക്കുറിച്ച് സംസാരിച്ചു” (കൂടാതെ; ). മരണസമയത്ത് ശവക്കുഴിക്കപ്പുറം ജീവിക്കുന്ന ആത്മാവിന് ഒരു പ്രത്യേക അസ്തിത്വമില്ലെന്ന് അത് വിശദീകരിക്കുന്നു. മരിച്ചവർ ഉയിർത്തെഴുന്നേൽക്കുന്നതുവരെ അഥവാ ശവക്കുഴി അവരെ ഏല്പിച്ചു കൊടുകുന്നതുവരെ അവർ ശവക്കുഴിയിൽ അബോധാവസ്ഥയിലാണ്, “സമുദ്രം തന്നിലുള്ള മരിച്ചവരെ ഏല്പിച്ചുകൊടുത്തു; മരണവും പാതാളവും തങ്ങളിലുള്ള മരിച്ചവരെ ഏല്പിച്ചുകൊടുത്തു; ഓരോരുത്തന്നു അവനവന്റെ പ്രവൃത്തികൾക്കടുത്ത വിധി ഉണ്ടായി. ” (യോഹന്നാൻ 11:11-13; സങ്കീർത്തനം 13:3; ദാനിയേൽ 12:2) (വെളിപാട് 20:13).\nമരിച്ചവരുടെ അവസ്ഥയെക്കുറിച്ച് ബൈബിൾ എന്താണ് പറയുന്നതെന്ന് കൂടുതൽ അറിയാൻ, check our The Intermediate State.\nമരണശേഷം ഒരു മൃഗത്തിന്റെ പ്രാണന് എന്ത് സംഭവിക്കും?\nThis post is also available in: English (ഇംഗ്ലീഷ്) हिन्दी (ഹിന്ദി)ബൈബിളനുസരിച്ച് മൃഗങ്ങളെ ജീവജന്തുവായി കണക്കാക്കുന്നു “… എല്ലാ ജീവജന്തു ഒക്കെയുംകടലിൽ മരിച്ചു” (വെളിപാട് 16:3). മനുഷ്യരെപ്പോലെ മൃഗങ്ങളും ദൈവത്തിന്റെ ശ്വാസം അല്ലെങ്കിൽ “പ്രാണൻ ” ജീവനോടെ പ്രാപിക്കാനും ജീവാത്മാക്കൾ…\nമരണാസന്ന അനുഭവങ്ങൾ ഉള്ളവരിൽ നിന്നുള്ള റിപ്പോർട്ടുകൾ നാം വിശ്വസിക്കേണ്ടതുണ്ടോ?\nThis post is also available in: English (ഇംഗ്ലീഷ്) हिन्दी (ഹിന്ദി)ശാസ്ത്രീയ ഗവേഷണങ്ങൾ കാണിക്കുന്നത്, ആളുകൾക്ക് തലച്ചോറിലേക്കുള്ള ഓക്‌സിജൻ ലഭിക്കാതിരിക്കുമ്പോഴോ അല്ലെങ്കിൽ അടിയന്തിര സാഹചര്യങ്ങളിൽ ചില മരുന്നുകൾ സ്വീകരിക്കുമ്പോഴോ മരണത്തിന് സമീപമുള്ള അനുഭവങ്ങൾ (NDEs) കൂടുതലായി സംഭവിക്കുന്നു എന്നാണ്. നമ്മുടെ…


'പാർട്ടിയെ കുത്തിക്കീറി വലിക്കുന്നു'; ബിജെപി കോര് കമ്മറ്റി യോഗം വിലക്കിയത് സർക്കാർ ഇടപെട്ടെന്ന് കുമ്മനം രാജശേഖരൻ - Keralabhooshanam Daily 'പാർട്ടിയെ കുത്തിക്കീറി വലിക്കുന്നു'; ബിജെപി കോര് കമ്മറ്റി യോഗം വിലക്കിയത് സർക്കാർ ഇടപെട്ടെന്ന് കുമ്മനം രാജശേഖരൻ\nHome/NEWS/LATEST/‘പാർട്ടിയെ കുത്തിക്കീറി വലിക്കുന്നു’; ബിജെപി കോര് കമ്മറ്റി യോഗം വിലക്കിയത് സർക്കാർ ഇടപെട്ടെന്ന് കുമ്മനം രാജശേഖരൻ\nബിജെപി കോര് കമ്മറ്റി യോഗം ഹോട്ടലില് നിന്ന് മാറ്റിയ പൊലീസ് നടപടിക്കെതിരെ രൂക്ഷ വിമര്‍ശനവുമായി ബിജെപി നേതാക്കള്. ബിജെപിയെ സ്വതന്ത്രമായി രാഷ്ട്രീയ പ്രവര്‍ത്തനം നടത്താന് കേരളത്തില് പിണറായി സര്‍ക്കാര് അനുവദിക്കുന്നില്ലെന്ന് കുമ്മനം രാജശേഖരന്. സിപിഎം നിലപാട് ഫാസിസമാണമെന്നും കുമ്മനം പറഞ്ഞു.\nകോവിഡ് പ്രോട്ടോക്കോള് പാലിച്ച് ഒരു യോഗം പോലും ബിജെപിയെ അനുവദിക്കില്ലെന്ന് പറയുന്നത് അംഗീകരിക്കാനാവില്ല. കഴിഞ്ഞ കുറെ നാളായി സിപിഎമ്മും ചില മാധ്യമങ്ങളും ബിജെപിയെ കൊത്തിക്കീറുകയാണ്. സര്‍ക്കാരിനെതിരെയുള്ള എതിര്‍ശബ്ദമില്ലാതിരിക്കാനാണ് അവര് ശ്രമിക്കുന്നത്. ബിജെപിയെ വളഞ്ഞിട്ടാക്രമിക്കുകയാണ്. എൽഡിഎഫിനും യുഡിഎഫിനും എതിരായ വലിയ മുന്നേറ്റമാണ് ബിജെപി നടത്തിയത്. ഒൻപത് സ്ഥലത്ത് ബിജെപി രണ്ടാം സ്ഥാനത്ത് എത്തി. ഏതു വിധേനയും ബിജെപിയെ തകർക്കാനാണ് ശ്രമം. കഴിഞ്ഞ തെരഞ്ഞെടുപ്പിൽ ഒരു വലിയ രാഷ്ട്രീയ ബദലാണെന്ന് തെളിയിച്ചതിനാലാണിത്. ബിജെപി സംസ്ഥാന പ്രസിഡന്റിനെ ഒറ്റതിരിഞ്ഞു ആക്രമിക്കുകയാണെന്നും കുമ്മനം പറഞ്ഞു.\nകൊടകരക്കുഴല്‍പ്പണ കേസിലെ പ്രതികള് സിപിഐയും സിപിഎമ്മുകാരാണ്. അവരെക്കുറിച്ച് എന്തുകൊണ്ടാണ് പൊലീസ് പറയാത്തത്. ബിജെപിയെ ഒറ്റപ്പെടുത്തി നശിപ്പിക്കാന് വേണ്ടിയാണ് അന്വേഷണത്തിലൂടെ അവര് ചെയ്യുന്നത്. പൊലീസ് സിപിഎമ്മുകാരാണോ?, ബിജെപിയെ നശിപ്പിക്കാന് ഇവര് ആരില് നിന്നെങ്കിലും അച്ചാരം വാങ്ങിയിട്ടുണ്ടോ?. ഇതിനെതിരെ ബഹുജനാഭിപ്രായം സ്വരൂപിച്ച് ജനകീയ പോരാട്ടം തുടരുമെന്ന് കുമ്മനം പറഞ്ഞു.\nപച്ചക്കറി കച്ചവടം നടത്തി പണം സമ്പാദിച്ചതിനാണോ കോടിയേരിയുടെ മകൻ ജയിലിൽ കിടക്കുന്നത്. കള്ളപ്പണക്കേസില് ബിജെപിയോട് കള്ളപ്പണം എവിടെയെന്ന് ചോദിക്കാനുള്ള ധാര്‍മികത കോടിയേരിയ്ക്കുണ്ടോ?. കള്ളപ്പണത്തിന്റെ ഉറവിടം കാണിക്കാനാവത്തതുകൊണ്ടാണ് ഇപ്പോള് മകന് ബിനീഷ് കോടിയേരിക്ക് ജാമ്യം ലഭിക്കാത്തതെന്നും കുമ്മനം പറഞ്ഞു.


ആർ.എസ്.എസിനെ ഉന്നംവച്ച് സംസ്ഥാന സർക്കാർ; ക്ഷേത്ര പരിസരത്തെ ആയുധ പരിശീലനത്തിനെതിരെ ബില് | The NRI News\nആർ.എസ്.എസിനെ ഉന്നംവച്ച് സംസ്ഥാന സർക്കാർ; ക്ഷേത്ര പരിസരത്തെ ആയുധ പരിശീലനത്തിനെതിരെ ബില്\nNovember 22, 2019 7:33 pm NRI Desk Kerala\nതിരുവനന്തപുരം: ക്ഷേത്ര പരിസരങ്ങളില് ആയുധപരിശീലനം നടത്തുന്നത് നിരോധിക്കാന് സംസ്ഥാന സര്‍ക്കാര് പുതിയ ബില് കൊണ്ടുവരുന്നു. ഇത്തരത്തിലുള്ള പരിശീലനങ്ങള് തടയാന് നിയമം ഭേദഗതി ചെയ്യുമെന്ന് മുഖ്യമന്ത്രി കഴിഞ്ഞ വര്‍ഷം വ്യക്തമാക്കിയിരുന്നു. കഴിഞ്ഞ ദിവസം സുപ്രീം കോടതി ശബരിമല ഭരണസംവിധാനം സംബന്ധിച്ച ഹര്‍ജി പരിഗണിച്ചപ്പോള് ഈ ബില്ലാണ് സംസ്ഥാന സര്‍ക്കാര് ഹാജരാക്കിയിരുന്നത്. തിരുവിതാംകൂര്-കൊച്ചി ഹിന്ദുമത സ്ഥാപന(ഭേദഗതി) ബില്ലിലാണ് ആയുധ പരിശീലനം നിരോധിക്കുന്നതിനുള്ള വ്യവസ്ഥകള് ഉള്‍ക്കൊള്ളിച്ചിരിക്കുന്നത്.\nഈ ബില്ല് നിയമമാകുന്നതോടെ ആരാധനാലയങ്ങളുടെ പരിസരത്ത് ആയുധ പരിശീലനം നടത്തിയാല് ആറ് മാസം വരെ തടവോ 50000 രൂപ പിഴയോ അടക്കേണ്ടി വരും. കരട് ബില്ലിലെ 31(ബി) മൂന്നാം വകുപ്പിലാണ് ഇതുസംബന്ധിച്ച കാര്യങ്ങള് പരാമര്‍ശിക്കുന്നത്. ക്ഷേത്ര കാര്യങ്ങളും ആചാരങ്ങളുമായി ബന്ധപ്പെട്ടതല്ലാത്ത കാര്യങ്ങള്‍ക്ക് ദേവസ്വത്തിന്റെ വസ്തുവകകള് ഉപയോഗിക്കാന് പാടില്ലെന്ന് ബില്ലില് വ്യക്തമാക്കുന്നു. ഇത്തരത്തിലുള്ളതല്ലാത്ത കാരങ്ങള്‍ക്കോ ആയുധം ഉപയോഗിച്ചിട്ടുള്ളതോ അല്ലാത്തതോ ആയ കൂട്ട ഡ്രില്ലിനോ ദേവസ്വം വസ്തുവകകളോ പരിസരങ്ങളോ എതെങ്കിലും വ്യക്തിയോ സംഘടനയോ അസോസിയേഷനോ ഉപയോഗിക്കരുതെന്നും ബില് വ്യക്തമാക്കുന്നു. നിയമലംഘനം നടത്തുകയാണെങ്കില് പോലീസിന് നേരിട്ട് കേസെടുക്കാം.


Simbu's brother converts to Islam! - Malayalam Filmibeat\n| Published: Saturday, February 16, 2019, 14:11 [IST]\nമതം മാറ്റം എപ്പോഴും സമൂഹത്തിൽ വലിയ ചർച്ചയാകാറുണ്ട്. എന്നാൽ അത് സിനിമ മേഖലയിൽ ആകുമ്പോൾ ആ ചർച്ചകൾ വലിയ വിവാദമാകാറുണ്ട്. ഇപ്പോഴിത സിനിമ മേഖലയിൽ നിന്ന് മറ്റൊരു മതം മാറ്റം കൂടി. തെന്നിന്ത്യൻ താരം സിമ്പുവിന്റെ സഹോദരനും സംവിധായകനും നടനുമായ ടി രാജേന്ദറിന്റെ മകൻ കുരലരസൻ ഇസ്ലാം മതം സ്വീകരിച്ചത്.\nബൈജു തന്നെ ചതിച്ചു!! വൈകിയാണ് അത് മനസിലായത്, ഗുരതര ആരോപണവുമായ പാർവതി ഓമനക്കുട്ടൻ\nതെന്നിന്ത്യൻ സിനിമയിലെ അറിയപ്പടുന്ന സംഗീത സംവിധായകനാണ് ഇദ്ദേഹം . സിമ്പുവിനെ നായകനാക്കി പാണ്ഡിരാജ് സംവിധാനം ചെയ്ത ഇത് നമ്മ ആള് എന്ന സിനിമയ്ക്ക് വേണ്ടി സംഗീതം ഒരുക്കിയത് കുരലരസന് ആയിരുന്നു. സംഗീത സംവിധാനത്തിലുപരി ക്യാമറയ്ക്ക് മുന്നിലും തല കാണിച്ചിട്ടുണ്ട്.അലൈ, സൊന്നാല് താന് കാതല എന്നീ ചിത്രങ്ങളില് അഭിനയിച്ചിട്ടുണ്ട്. മതം മാറുന്നതുമായി ബന്ധപ്പെട്ട വീഡിയോകൾ ഇപ്പോൽ സോഷ്യൽ മീഡിയയിൽ പ്രചരിക്കുന്നുണ്ട്. അച്ഛന്റെ സാന്നിധ്യത്തിലായിരുന്നു മതം മാറ്റം.\nചെന്നൈയിലെ അണ്ണാ സലായിക്കടുത്ത പള്ളിയില് വച്ചാണ് കുരലരസന് ഇസ്ലാം സ്വീകരിച്ചത്. മൂത്ത മകനാണ് ചിലമ്പരസന് ഒരു ശിവ ഭക്തനാണ്. മകള് ഇളക്കിയ ക്രിസത്യാനിയും. എല്ലാ മതങ്ങളെയും താന് ബഹുമാനിക്കുന്നുവെന്ന് രാജേന്ദര് മാധ്യമങ്ങളോട് പറഞ്ഞു.തമിഴ് സിനിമാ സംഗീത ലോകത്ത് നിന്ന് ഇസ്ലാം മതം സ്വീകരിക്കുന്ന മൂന്നാമത്തെ വ്യക്തിയാണ് കുരലരസന്. എആര് റഹ്മാന്, ഇളയരാജയുടെ മകന് യുവന് ശങ്കര് രാജ എന്നിവര് നേരത്തെ ഇസ്ലാം സ്വീകരിച്ചിരുന്നു. ഇവരിൽ നിന്ന് പ്രചോദനം ഉൾകൊണ്ടാണ് ഇസ്ലാം മത സ്വീകരിച്ചതെന്നും തമിഴ് മാധ്യമങ്ങൾ റിപ്പോർട്ട് ചെയ്യുന്നുണ്ട്.\nRead more about: simbu tamil islam തമിഴ് സിനിമ മുസ്ലീം\nStory first published: Saturday, February 16, 2019, 14:11 [IST]


വെനസ്വേലയിലേക്ക് അവശ്യവസ്തുക്കൾ എത്തിക്കുമെന്ന് ബ്രസീൽ |\nവെനസ്വേലയിലേക്ക് അവശ്യവസ്തുക്കൾ എത്തിക്കുമെന്ന് ബ്രസീൽ\nWednesday, February 20, 2019 7:30 AM IST\nകാരക്കാസ്: ഭരണപ്രതിസന്ധി തുടരുന്ന വെനസ്വേലയിലേക്ക് അവശ്യവസ്തുക്കൾ എത്തിക്കുമെന്ന് പ്രഖ്യാപിച്ച് ബ്രസീൽ. സ്വയം പ്രഖ്യാപിത ഇടക്കാല പ്രസിഡന്‍റ് ഹുവാൻ ഗ്വായിഡോയുടെ അഭ്യർത്ഥനപ്രകാരമാണ് നടപടിയെന്ന് ബ്രസീൽ പ്രസിഡന്‍റിന്‍റെ വക്താവ് അറിയിച്ചു. വെനസ്വേലൻ പ്രസിഡന്‍റ് നിക്കോളാസ് മഡുറോയുടെ എതിർപ്പിനെ മറികടന്നാണ് ബ്രസീൽ സഹായം എത്തിക്കാൻ ഒരുങ്ങുന്നത്.\nയുഎസ് അടിയന്തരസഹായമായി നൂറുകണക്കിന് ലോഡ് മരുന്നും ഭക്ഷ്യവസ്തുക്കളും ഇവിടെ എത്തിച്ചിരുന്നു. ഇവ രാജ്യത്തേക്ക് കടത്താൻ മഡുറോ അനുമതി നൽകിയിട്ടില്ല. കൊളംബിയയിൽ വെനസ്വേലൻ അതിർത്തിക്കു സമീപം പാർക്ക് ചെയ്തിരിക്കുകയാണ്. എന്നാൽ ഇവ ശനിയാഴ്ചയ്ക്കകം വെനസ്വേലയിൽ പ്രവേശിപ്പിച്ചിരിക്കണമെന്നാണ് ട്രംപിന്‍റെ അന്ത്യശാസനം.\nഗ്വായിഡോ ഇടക്കാല പ്രസിഡന്‍റായി സ്വയം പ്രഖ്യാപിച്ചതു മുതൽ വെനസ്വേല കടുത്ത രാഷ്‌ട്രീയ പ്രതിസന്ധിയാണ് നേരിടുന്നത്. യുഎസ് ഉപരോധം മൂലം എണ്ണക്കച്ചവടം നടത്താൻ സാധിച്ചിരുന്നില്ല. യുഎസ് ഉപരോധമാണ് ഭക്ഷ്യവസ്തുക്കൾക്കും മരുന്നിനും ക്ഷാമമുണ്ടാവാൻ കാരണമെന്നാണ് മഡുറോയുടെ കുറ്റപ്പെടുത്തൽ.\nഅതേസമയം, രാജ്യത്ത് അടിയന്തരസഹായം എത്തിച്ചില്ലെങ്കിൽ മൂന്നുലക്ഷത്തോളം പേർ പട്ടിണിയിലാവുമെന്ന് ഗ്വായിഡോ പറയുന്നു. എന്തുവിലകൊടുത്തും ശനിയാഴ്ച സഹായം രാജ്യത്തെത്തിക്കുമെന്നാണ് അദ്ദേഹം പറയുന്നത്.


നിങ്ങൾ ആരെങ്കിലും ഈച്ച പ്രസവിക്കുന്നത് കണ്ടിട്ടുണ്ടോ? ഞെട്ടേണ്ട ഇല്ലെങ്കിൽ ദാ..കണ്ടോളൂ|\nനിങ്ങൾ ആരെങ്കിലും ഈച്ച പ്രസവിക്കുന്നത് കണ്ടിട്ടുണ്ടോ? ഞെട്ടേണ്ട ഇല്ലെങ്കിൽ ദാ..കണ്ടോളൂ\nനിങ്ങൾ ആരെങ്കിലും ഈച്ച പ്രസവിക്കുന്നത് കണ്ടിട്ടുണ്ടോ എങ്കിൽ ധാ കണ്ടോളൂ വീടുകളിൽ കാണപ്പെടുന്ന പറക്കുന്ന ഷഡ്പദങ്ങളിൽ ഏറ്റവും സാധാരണയായ പ്രാണിയാണ് ഈച്ച. ഇതു കൂടതെ ,തേനീച്ച, മണിയനീച്ച എന്നിങ്ങനെ വിവിധ തരം ഈച്ചകളുണ്ട്. ശവത്തിൽ പോലും മുട്ടയിട്ട് പെറ്റുപെരുകുന്ന ഇനം ഈച്ചകളുണ്ട്. ഈച്ചകളാണ് മനുഷ്യരിൽ ഏറ്റവും കൂടുതൽ രോഗങ്ങൾ പരത്തുന്ന പരാദവും. ഇംഗ്ലീഷിൽ ഹൌസ് ഫ്ലൈ (House fly) എന്ന് വിളിക്കപ്പെടുന്നു. ലോകത്തിൽ ഏറ്റവും കൂടുതൽ സ്ഥലങ്ങളിൽ ആവാസ വ്യവസ്ഥയുള്ളതും ഈച്ചകൾക്കാണ് സാധാരണ പ്രായപൂർത്തിയായ ഈച്ചകൾ 6–9 mm വരെ നീളമുണ്ടാവും.\nPrevious Articleഅമിതമാകാതെ പോണ് ആസ്വദിച്ചാൽ ഗുണങ്ങൾ ഇതൊക്കെ. ദാ..നോക്കാം\nNext Article മമ്മൂട്ടിക്കും മോഹൻലാലിനും മാത്രം കിട്ടിയാൽ പോരാ തനിക്കും വേണം ; ആസിഫ് അലി തുറന്നു പറയുന്നത് ഇങ്ങനെ


Virat Kohli | വീണ്ടും സെഞ്ചുറി നഷ്ടം; നിലയുറപ്പിച്ചതിന് ശേഷം പുറത്തായതിന്റെ നിരാശ ഡ്രസിങ് റൂമിൽ തീർത്ത് വിരാട് കോഹ്ലി - വീഡിയോ– News18 Malayalam\nVIRAT KOHLI VENTS OUT HIS FRUSTRATION AFTER GETTING OUT FOLLOWING A GOOD START WITHOUT SCORING BIG\nVirat Kohli | വീണ്ടും സെഞ്ചുറി നഷ്ടം; നിലയുറപ്പിച്ചതിന് ശേഷം പുറത്തായതിന്റെ നിരാശ ഡ്രസിങ് റൂമിൽ തീർത്ത് വിരാട് കോഹ്ലി - വീഡിയോ\nസെഞ്ചുറി നഷ്ടമായി എന്നതിന് പുറമെ താരത്തിന് അർഹമായ അർധസെഞ്ചുറിയും സ്വന്തമാക്കാൻ കഴിഞ്ഞില്ല. 96 പന്തിൽ ഏഴ് ബൗണ്ടറികള് സഹിതം അർധസെഞ്ചുറിക്ക് ആറ് റൺസകലെ 44 റൺസെടുത്താണ് പുറത്തായത്.\nLast Updated : September 06, 2021, 09:33 IST\nഓവൽ ടെസ്റ്റിൽ ഒന്നാം ഇന്നിങ്സിലെ മോശം പ്രകടനത്തിന് ശേഷം കൂട്ടായ പ്രകടനത്തിലൂടെ രണ്ടാം ഇന്നിങ്സിൽ ഇന്ത്യയുടെ ഉയിർത്തെഴുന്നേൽപ്പാണ് പ്രകടമായത്. രണ്ടാം ഇന്നിങ്സിൽ 466 റൺസ് നേടിയ ഇന്ത്യ ഇംഗ്ലണ്ടിന് മുന്നിൽ 368 റൺസിന്റെ വിജയലക്ഷ്യമാണ് വച്ചുനീട്ടിയത്.\nരണ്ടാം ഇന്നിങ്സിൽ ഇന്ത്യയുടെ ബാറ്റിങ് നിര അവസരോചിത ഇന്നിങ്‌സുകൾ കാഴ്ചവെച്ചതോടെയാണ് ഇന്ത്യക്ക് വമ്പൻ സ്കോർ സ്വന്തമായത്. രോഹിത് ശർമയുടെ സെഞ്ചുറി (127), ചേതേശ്വർ പൂജാര (61), ഋഷഭ് പന്ത് (50), ഷാർദുൽ ഠാക്കൂർ (60) എന്നിവരുടെ അർധസെഞ്ചുറി പ്രകടനങ്ങളുമാണ് ഇന്ത്യയെ വമ്പൻ സ്കോറിലേക്ക് നയിച്ചത്. കെ.എല് രാഹുല് (46), ക്യാപ്റ്റന് വിരാട് കോഹ്ലി (44) വാലറ്റത്ത് ജസ്പ്രീത് ബുംറ (24) ഉമേഷ് യാദവ് (25) എന്നിവരുടെ ഇന്നിങ്‌സും ഇന്ത്യൻ സ്കോറിങ്ങിൽ നിർണായകമായി.\nരണ്ട് വർഷത്തോളമായി നേരിടുന്ന സെഞ്ചുറി വരൾച്ചയ്ക്ക് അന്ത്യം കുറിക്കാൻ ഒരുങ്ങിയാണ് വിരാട് കോഹ്ലി ഓവൽ ടെസ്റ്റിൽ രണ്ടാം ഇന്നിങ്സിൽ ബാറ്റിങ്ങിന് ഇറങ്ങിയത്. ആദ്യ ഇന്നിങ്സിൽ അർധസെഞ്ചുറി നേടിയിരുന്ന ഇന്ത്യൻ ക്യാപ്റ്റൻ രണ്ടാം ഇന്നിങ്സിൽ മികച്ച രീതിയിലാണ് ബാറ്റ് ചെയ്ത് മുന്നേറിയത്. നിലയുറപ്പിച്ച് കളിച്ച കോഹ്ലി ഇത്തവണ മികച്ച സ്കോർ കണ്ടെത്തും എന്ന് എല്ലാവരും പ്രതീക്ഷിച്ചിരിക്കെയായിരുന്നു ഇന്ത്യയുടെ റൺ മെഷിന്റെ ഇന്നിങ്സിന് ഇംഗ്ലണ്ട് സ്പിന്നർ മൊയീൻ അലി തടയിട്ടത്. മത്സരത്തിന്റെ 111ാ൦ ഓവറിൽ അലി തന്റെ ബൗളിങ്ങിൽ കോഹ്‌ലിയെ സ്ലിപ്പിൽ ക്രെയ്ഗ് ഓവർട്ടണിന്റെ കൈകളിൽ എത്തിക്കുകയായിരുന്നു. സെഞ്ചുറി നഷ്ടമായി എന്നതിന് പുറമെ താരത്തിന് അർഹമായ അർധസെഞ്ചുറിയും സ്വന്തമാക്കാൻ കഴിഞ്ഞില്ല. 96 പന്തിൽ ഏഴ് ബൗണ്ടറികള് സഹിതം അർധസെഞ്ചുറിക്ക് ആറ് റൺസകലെ 44 റൺസെടുത്താണ് പുറത്തായത്.\nതന്റെ ഭാവങ്ങൾ പ്രസക്തമായ രീതിയിൽ തന്നെ പ്രകടിപ്പിക്കുന്ന വിരാട് കോഹ്ലിക്ക് അങ്ങേയറ്റം നിരാശ നൽകുന്നതായിരുന്നു ഈ പുറത്താകൽ. മികച്ച രീതിയിൽ മുന്നേറിക്കൊണ്ടിരിക്കെ അപ്രതീക്ഷിതമായി വിക്കറ്റ് നഷ്ടമായതിന്റെ നിരാശ അദ്ദേഹത്തിന്റെ മുഖത്ത് പ്രകടമായിരുന്നു. ഡ്രസിങ് റൂമിൽ കയറിയപ്പോൾ അവിടുത്തെ ചുമരിൽ ഇടിച്ചാണ് താരം തന്റെ നിരാശ പ്രകടിപ്പിച്ചത്. കോഹ്ലി തന്റെ നിരാശ പ്രകടിപ്പിക്കുന്ന വീഡിയോ ഇന്റർനെറ്റിൽ പ്രചരിക്കുന്നുണ്ട്. കോഹ്‌ലിയുടെ ഇത്തരം ഭാവ പ്രകടനങ്ങൾ സമൂഹ മാധ്യമങ്ങളിൽ സ്ഥിരം ചർച്ചാവിഷയമാണ്. നിർണായക ഘട്ടത്തിൽ വിക്കറ്റ് നഷ്ടപ്പെടുത്തിയതിന്റെ നിരാശയാണ് കോഹ്ലി ചുമരിൽ ഇടിച്ചു കൊണ്ട് പ്രകടിപ്പിച്ചത്.\nക്രിക്കറ്റിലെ മികച്ച ബാറ്റ്‌സ്മാന്മാരിൽ ഒരാളായ കോഹ്ലി തന്റെ കരിയറിലെ മോശം ഘട്ടത്തിലൂടെയാണ് കടന്നുപോകുന്നത്. കോഹ്ലിക്ക് തന്റെ യഥാർത്ഥ നിലവാരത്തിനൊപ്പം നിൽക്കുന്ന പ്രകടനം പുറത്തെടുക്കാൻ കഴിയാത്തതിൽ ക്രിക്കറ്റ് ലോകത്ത് വലിയ ചർച്ചകളാണ് നടക്കുന്നത്. ഇന്നലെ 44 റൺസിൽ പുറത്തായതോടെ കോഹ്‌ലിയുടെ സെഞ്ചുറി വരൾച്ച വീണ്ടും നീണ്ടിരിക്കുകയാണ്. ഇംഗ്ലണ്ടിനെതിരായ പരമ്പരയിൽ ഇന്ത്യയുടെ സൂപ്പർ താരത്തിന് നാല് ടെസ്റ്റുകളിലെ ഏഴ് ഇന്നിങ്‌സുകളിൽ നിന്നും രണ്ട് അർധസെഞ്ചുറി സഹിതം 218 റൺസ് മാത്രമാണ് നേടാൻ കഴിഞ്ഞത്.\nഅതേസമയം, ഓവൽ ടെസ്റ്റ് ആവേശകരമായ അന്ത്യത്തിലേക്കാണ് നീങ്ങുന്നത്. ഇന്ത്യക്കെതിരെ 368 റണ്‍സ് വിജയലക്ഷ്യവുമായി രണ്ടാം ഇന്നിങ്സിൽ ബാറ്റിങ്ങിന് ഇറങ്ങിയ ഇംഗ്ലണ്ട് മികച്ച തുടക്കം നേടിയിട്ടുണ്ട്. നാലാം ദിനം കളി നിർത്തുമ്പോൾ മറുപടി ബാറ്റിങ്ങിന് ഇറങ്ങിയ ഇംഗ്ലണ്ട് വിക്കറ്റ് നഷ്ടമില്ലാതെ 77 റൺസ് എന്ന നിലയിലാണ്. റോറി ബേണ്‍സ് (31), ഹസീബ് ഹമീദ് (43) എന്നിവരാണ് ക്രീസില്. ടെസ്റ്റിന്റെ അവസാന ദിനമായ ഇന്ന് കളി പുനരാരംഭിക്കുമ്പോൾ മത്സരം ജയിക്കാൻ അവർക്ക് 291 റൺസ് കൂടി വേണം.\nFirst published: September 06, 2021, 09:33 IST\nIndia Vs England Testvirat kohli


Theft sub inspector home | തീക്കട്ടയിൽ ഉറുമ്പിരിച്ചു; തലസ്ഥാനത്തെ സബ്ഇൻസ്‌പെക്ടറുടെ വസതിയിൽനിന്ന് വേലക്കാരി മോഷ്ടിച്ചത് മുക്കാൽ ലക്ഷം; രണ്ടുവർഷം ജോലിക്കുനിന്ന നെട്ടയം സ്വദേശിനി മുതലെടുത്തത് വീട്ടുകാരുടെ വിശ്വാസ്യത; പേരൂർക്കട പൊലീസ് അറസ്റ്റ് ചെയ്ത പ്രതി റിമാൻഡിൽ - MarunadanMalayali.com\nApril 21, 2017 | 05:13 PM IST | Permalink\nതിരുവനന്തപുരം: തലസ്ഥാന നഗരത്തിൽ പൊലീസ് സബ് ഇൻസ്പെക്ടറുടെ വീട്ടിൽനിന്നും വേലക്കാരി മോഷ്ടിച്ചത് മുക്കാൽ ലക്ഷത്തോളം രൂപ. പേരൂർക്കട മണ്ണാംമൂല സൂര്യ ഗാർഡൻസ് റസിഡൻസ് അസോസിയേഷനിൽ മണിമംഗലത്ത് വീട്ടിൽ താമസിക്കുന്ന സ്പെഷ്യൽ യൂണിറ്റ് സബ് ഇൻസ്പെക്ടർ സുനിൽ കുമാറിന്റെ വീട്ടിൽ നിന്നുമാണ് പണം മോഷണം പോയത്. എസ്ഐയുടെ മാതാവ് റിട്ട. ഡപ്യൂട്ടി ഡയറക്ടർ ജ്ഞാനദീപത്തിന്റെ അലമാരയിൽ സൂക്ഷിച്ചിരുന്ന പണമാണു മോഷ്ടിച്ചത്.77,000 രൂപ മോഷണം നടത്തിയ വീട്ടുജോലിക്കാരിയെ പേരൂർക്കട പൊലീസ് അറസ്റ്റ് ചെയ്തു. നെട്ടയം സ്വദേശിനി സുകുമാരി (54) ആണു പിടിയിലായത്.\nമണ്ണാമ്മൂല സൂര്യ ഗാർഡൻസ് 63 എയിൽ താമസിക്കുന്ന പൊലീസ് സ്പെഷൽ യൂണിറ്റിലെ എസ്ഐ: സുനിൽകുമാറിന്റെ വീട്ടിലെ ജോലിക്കാരിയായി കഴിഞ്ഞ രണ്ട് വർഷമായി ഇവർ ജോലി ചെയ്ത് വരികയായിരുന്നു. പേരൂർക്കട എസ്ഐ: ശ്രീകാന്തിന്റെ നേതൃത്വത്തിൽ നടത്തിയ അന്വേഷണത്തിൽ വീട്ടിൽ നിന്ന് 48,000 രൂപ കണ്ടെടുത്തു. ബാക്കി തുകയ്ക്കു ചാലയിലെ കടയിൽ നിന്ന് ഇവർ സ്വർണം വാങ്ങിയിരുന്നു.ഇന്നലെയാണ് ഇവർ പൊലീസ് പിടിയിലായത്. മോഷണക്കുറ്റത്തിന് ഐപിസി 381 ചുമത്തി സുകുമാരിയെ 14 ദിവസത്തേക്ക് റിമാൻഡ് ചെയ്തിട്ടുണ്ട്. ഇവരെ ഇപ്പോൾ അട്ടക്കുളങ്ങര വനിത ജയിലിലാണ് പാർപ്പിച്ചിരിക്കുന്നത്.\nരണ്ട് വർഷമായി ഇവിടെ എസ്ഐയുടെ വീട്ടിൽ ജോലിക്ക് നിൽക്കുന്ന സുകുമാരിയെ എസ്ഐക്ക് കുടുംബത്തിനും വലിയ വിശ്വാസമായിരുന്നു. വീട്ടിലെ ജോലികൾക്ക് പുറമേ എസ്ഐയുടെ അമ്മയുടെ കാര്യങ്ങൾ നോക്കുന്നതിനും കൂടിയാണ് ഇവരെ ഇവിടെ ജോലിക്ക് നിർത്തിയത്. എസ്ഐയും കുടടുംബവും ജോലിക്ക് പോയി കഴിഞ്ഞാൽ വീട്ടിൽ എസ്ഐയുടെ അമ്മയുടെ കാര്യങ്ങൾ നോക്കിയിരുന്നത്. രണ്ട് ദിവസം മുൻപാണ് അലമാരയിൽ നിന്നും പണം നഷ്ടപ്പെട്ട വിവരം എസ്ഐ സുനിൽ കുമാറും കുടുംബവും മനസ്സിലാക്കിയത്.\nപുറമേ നിന്നും ആരും എത്തിയിട്ടില്ലെന്നതിനാൽ തന്നെ പണം മറ്റെവിടെയെങ്കിലും മാറ്റി വെച്ചോ എന്ന് നോക്കിയ ശേഷം ലഭിക്കാത്തതിനെ തുടർന്ന് വേലക്കാരിക്ക് നേരെ സംശയമുയരുകയായിരുന്നു. എന്നാൽ എസ്ഐ ആണെങ്കിലും വേലക്കാരിയെ ചോദ്യം ചെയ്യാൻ മുതിരാതെ സ്ഥലം എസ്ഐ പേരൂർക്കട പൊലീസ് സ്റ്റേഷനിലെ ശ്രീകാന്തിന് പരാതി നൽകുകയായിരുന്നു. വേലക്കാരിയെ സംശയമുണ്ടെന്നും പരാതിയിൽ പറഞ്ഞിരുന്നു.\nതിരുവനന്തപുരം നെട്ടയം സ്വദേശിനിയാണ് വേലക്കാരി സുകുമാരി. ഇന്നലെ പൊലീസ് ഇവരുടെ വീട്ടിലെത്തി സുനിൽകുമാറിന്റെ വീട്ടിൽ നിന്നും പണം നഷ്ടമായവിവരം അറിയിച്ചത്. സുകുമാരിയെസംശയമുണ്ടെന്ന് വീട്ടുകാർ പരതി നൽകിയത് അറിയച്ചപ്പോൾ തന്നെ അവർ കുറ്റം സ്മമതിക്കുകയായിരുന്നു. പണം എടുത്തത് താൻ തന്നെയാണെന്നും 77,000 രൂപയാണ് എടുത്തതെന്നും അതിൽ 35,000 രൂപ ചെലവാക്കിയെന്നും പ്രതി സമ്മതിക്കുകയായിരുന്നുവെന്നും പേരൂർക്കട സബ് ഇൻസ്പെക്ടർ ശ്രീകാന്ത് മറുനാടനോട് പറഞ്ഞു. പണം ചെലവാക്കിയത് സ്വർണം വാങ്ങാനായിരുന്നുവെന്നും ചാലയിലെ ആറ്റുകാൽ ജൂവലറിയിൽ നിന്നും ഒന്നേകാൽ പവനോളം വാങ്ങിയെന്നും അവർ സമ്മതിച്ചു. ബാക്കി വന്ന 42,000 രൂപ പൊലീസ് ഇവരുടെ വീട്ടിൽ നിന്നും കണ്ടെത്തുകയും ചെയ്തു.


IPhone- ൽ നിയന്ത്രണ പാസ്‌കോഡ് പുന Res സജ്ജമാക്കുന്നതെങ്ങനെ [100% വിജയ നിരക്ക്]\nIPhone- ൽ നിയന്ത്രണ പാസ്‌കോഡ് പുന Res സജ്ജമാക്കുന്നതെങ്ങനെ\nനിയന്ത്രണ പാസ്‌കോഡ് വളരെ പരിഗണനയുള്ള iOS സവിശേഷതയാണ്, iOS ഉപയോക്താക്കൾക്ക് ഐഫോൺ ഉപയോഗിക്കുന്നതിനുള്ള സമയപരിധി നിർണ്ണയിക്കാനും നിങ്ങളുടെ ഉപകരണത്തിലെ ചില പ്രധാനപ്പെട്ട അപ്ലിക്കേഷനുകളിലേക്കും ഇനങ്ങളിലേക്കും ആക്‌സസ് ഉള്ള മറ്റുള്ളവരെ നിയന്ത്രിക്കാനും ഇത് ഉപയോഗിക്കാൻ കഴിയും.\nനിങ്ങളെ ഈ പ്രശ്‌നത്തിൽ നിന്ന് കരകയറ്റാൻ, നിങ്ങളുടെ നിയന്ത്രണ പാസ്‌കോഡ് പുന reset സജ്ജമാക്കുന്നതിനുള്ള മികച്ച രീതി ഈ ട്യൂട്ടോറിയൽ കാണിക്കും.\nIPhone അൺലോക്കർ വഴി നിങ്ങളുടെ നിയന്ത്രണ പാസ്‌കോഡ് പുന reset സജ്ജമാക്കുക\nനിയന്ത്രണ പാസ്‌കോഡ് നിങ്ങൾ മറന്നാലും പുന reset സജ്ജമാക്കാൻ കുറച്ച് രീതികളുണ്ട്. ഫാക്ടറി നിങ്ങളുടെ iPhone പുന reset സജ്ജമാക്കുക എന്നതാണ് ഒന്ന്. നിയന്ത്രണ പാസ്‌കോഡ് ഉൾപ്പെടെ എല്ലാ ഉള്ളടക്കങ്ങളും നിങ്ങളുടെ ഉപകരണത്തിൽ മായ്‌ക്കും. അതിനാൽ നിങ്ങളുടെ ഹാൻഡ്‌സെറ്റ് ആക്‌സസ് ചെയ്യാനും ഒരു പുതിയ നിയന്ത്രണ പാസ്‌കോഡ് സജ്ജീകരിക്കാനും കഴിയും.\nമിക്ക ആളുകൾക്കും, ഒരു ഫാക്‌ടറി പുന reset സജ്ജീകരണത്തിന്റെ ഫലം സ്വീകാര്യമല്ല, ഐഫോൺ പുന reset സജ്ജമാക്കാതെ ഒരു രീതി മോശമായി ആവശ്യമാണ്. ഇവിടെ, നിങ്ങൾക്ക് ശ്രമിക്കാം ഐസീസോഫ്റ്റ് ഐഫോൺ അൺലോക്കർ.\niPhone അൺലോക്കർ iOS ഉപകരണങ്ങൾക്കായുള്ള അൺലോക്കിംഗ് ഉപകരണമാണ്. IPhone, iPad, iPod എന്നിവയിൽ ലോക്ക് ചെയ്ത സ്ക്രീനും ആപ്പിൾ ഐഡിയും അൺലോക്കുചെയ്യാൻ ഇത് സഹായിക്കുന്നു. ഉപകരണം പുന oring സ്ഥാപിക്കാതെ തന്നെ നിങ്ങളുടെ നിയന്ത്രണ പാസ്‌കോഡ് പുന reset സജ്ജമാക്കാനുള്ള ശേഷിയും ഇതിന് ഉണ്ട്. മറന്ന നിയന്ത്രണ പാസ്‌കോഡ് ഉപയോഗിച്ച് വീണ്ടെടുക്കാൻ നിങ്ങൾക്ക് അവസരം ലഭിച്ചേക്കാം iPhone അൺലോക്കേഴ്‌സ് കഴിവ്. വഴിയിൽ, നിങ്ങൾക്ക് സാങ്കേതിക വിദ്യകളില്ലാതെ ഉയർന്ന വിജയ നിരക്ക് ഉപയോഗിച്ച് പ്രോഗ്രാം എളുപ്പത്തിൽ പ്രയോജനപ്പെടുത്താം.\nഘട്ടം 1 നിങ്ങളുടെ പിസിയിൽ iPhone അൺലോക്കർ ഡൗൺലോഡുചെയ്യുക\nഘട്ടം2സ്ക്രീൻ സമയ മോഡ് തിരഞ്ഞെടുക്കുക\nസമാരംഭിക്കുക iPhone അൺലോക്കർ, തിരഞ്ഞെടുക്കുക സ്ക്രീൻ സമയം ഇന്റർഫേസിൽ നിന്ന്.\nഘട്ടം3നിയന്ത്രണ പാസ്‌കോഡ് പുന Res സജ്ജമാക്കുക\nഒരു യുഎസ്ബി കേബിൾ ഉപയോഗിച്ച് നിങ്ങളുടെ ഐഫോൺ പിസിയിലേക്ക് കണക്റ്റുചെയ്യുക, നിങ്ങൾ ടാപ്പുചെയ്യേണ്ടതുണ്ട് ആശ്രയം നിങ്ങളുടെ ഹാൻഡ്‌സെറ്റിൽ. തുടർന്ന്, iPhone അൺലോക്കറിൽ ക്ലിക്കുചെയ്യുക ആരംഭിക്കുക മുന്നോട്ട്. നിങ്ങൾ ഓഫാക്കേണ്ടതുണ്ട് എന്റെ ഐഫോൺ കണ്ടെത്തുക ആദ്യം.\nഎന്റെ ഐഫോൺ കണ്ടെത്തുക ഓഫാക്കുക:\nനിങ്ങളുടെ ഉപകരണം iOS 11 അല്ലെങ്കിൽ അതിനുമുമ്പാണ് പ്രവർത്തിക്കുന്നതെങ്കിൽ, പോകുക Settings > Apple ID > iCloud > Find My iPhone, അത് ഓഫുചെയ്യുന്നതിന് നിങ്ങളുടെ അക്കൗണ്ട് പാസ്‌വേഡ് നൽകുക.\nഅല്ലെങ്കിൽ, നിങ്ങളുടെ ഹാൻഡ്‌സെറ്റ് iOS 12 അല്ലെങ്കിൽ അതിനുശേഷമുള്ള പതിപ്പുകൾ പ്രവർത്തിപ്പിക്കുന്നു, എന്നതിലേക്ക് പോകുക Settings > Apple ID > Find My, അത് പ്രവർത്തനരഹിതമാക്കാൻ നിങ്ങളുടെ ആപ്പിൾ പാസ്‌വേഡ് നൽകുക.\nഅടുത്തതായി, നിങ്ങളുടെ iPhone പ്രവർത്തിക്കുന്ന iOS പതിപ്പിനെ ആശ്രയിച്ച്, ഇവിടെ2സാഹചര്യങ്ങളുണ്ട്:\nനിങ്ങളുടെ ഉപകരണം iOS 12 അല്ലെങ്കിൽ അതിനുശേഷമുള്ള പതിപ്പുകൾ പ്രവർത്തിപ്പിക്കുകയാണെങ്കിൽ, പുന reset സജ്ജീകരണം കുറച്ച് നിമിഷങ്ങൾക്കുള്ളിൽ ചെയ്യും. പ്രക്രിയ പൂർത്തിയാകുമ്പോൾ, നിങ്ങളുടെ ഹാൻഡ്‌സെറ്റ് ഓഫാകും, നിങ്ങൾ അത് ഓണാക്കി സജ്ജീകരിക്കാൻ ആരംഭിക്കേണ്ടതുണ്ട്.\nസജ്ജീകരണ സമയത്ത്, യുഎസ്ബി കേബിൾ പ്ലഗ് ചെയ്യരുത്, കണക്ഷൻ സ്ഥിരമായി നിലനിർത്തുക. കൂടാതെ2കാര്യങ്ങളെക്കുറിച്ച് അറിഞ്ഞിരിക്കുക:\nനിങ്ങളുടെ ഉപകരണം സജ്ജീകരിക്കുമ്പോൾ അപ്ലിക്കേഷനുകളും ഡാറ്റയും വിഭാഗം, തിരഞ്ഞെടുക്കുക Don’t Transfer Apps & Data. ഐട്യൂൺസ് അല്ലെങ്കിൽ ഐക്ലൗഡ് ബാക്കപ്പിൽ നിന്ന് പുന restore സ്ഥാപിക്കാൻ നിങ്ങൾ തിരഞ്ഞെടുക്കുകയാണെങ്കിൽ, നിങ്ങളുടെ ഉപകരണത്തിലെ നിലവിലെ ഡാറ്റ ബാക്കപ്പ് ഫയൽ പൂർണ്ണമായും മാറ്റിസ്ഥാപിക്കും, ഇത് ഡാറ്റ നഷ്‌ടത്തിന് കാരണമാകും. SO, ഓർമ്മിക്കുക, Don’t Transfer Apps & Data.\nനിയന്ത്രണ പാസ്‌കോഡ് പൂർണ്ണമായും നീക്കംചെയ്‌തുവെന്ന് ഉറപ്പാക്കാൻ സ്ക്രീൻ സമയം വിഭാഗം, നിങ്ങൾ ടാപ്പുചെയ്യേണ്ടതുണ്ട് ക്രമീകരണങ്ങളിൽ പിന്നീട് സജ്ജമാക്കുക.\nസജ്ജീകരണം പൂർത്തിയാക്കുക, നിയന്ത്രണ പാസ്‌കോഡ് ഇല്ലാതെ നിങ്ങളുടെ ഉപകരണം സാധാരണയായി ഉപയോഗിക്കും, നിങ്ങൾക്ക് പുതിയൊരെണ്ണം സജ്ജമാക്കാൻ കഴിയും Settings > Screen Time. ഈ സമയം, അത് ഓർമ്മിക്കാൻ പരമാവധി ശ്രമിക്കുക.\nYഞങ്ങളുടെ ഉപകരണം iOS 11 അല്ലെങ്കിൽ മുമ്പത്തെ പതിപ്പുകൾ പ്രവർത്തിപ്പിക്കുന്നു, iPhone അൺലോക്കർ ഒരു ഐട്യൂൺസ് ബാക്കപ്പ് ഫയലിൽ നിന്ന് നിയന്ത്രണ പാസ്‌കോഡ് വീണ്ടെടുക്കാൻ നിങ്ങളെ സഹായിക്കും.\nനിയന്ത്രണ പാസ്‌കോഡ് ഉൾപ്പെടെ നിങ്ങളുടെ ഉപകരണത്തിൽ നിന്നുള്ള എല്ലാ ക്രമീകരണങ്ങളും ഡാറ്റയും ഒരു ഐട്യൂൺസ് ബാക്കപ്പ് സംഭരിക്കും. iPhone അൺലോക്കർ നിങ്ങളുടെ ഐട്യൂൺസ് ബാക്കപ്പ് ഫയലിൽ നിന്ന് പാസ്‌കോഡ് കണ്ടെത്തും ഇത് ഇന്റർഫേസിൽ പ്രദർശിപ്പിക്കുക.\n1. If you’ve used iTunes to back up your iPhone:തട്ടി ആരംഭിക്കുക iPhone അൺലോക്കർ വിൻഡോയിൽ. പ്രോഗ്രാം ബാക്കപ്പ് ഫയൽ സ്കാൻ ചെയ്യാൻ ആരംഭിക്കുകയും ഒടുവിൽ ഇന്റർഫേസിൽ നിയന്ത്രണ പാസ്‌കോഡ് പ്രദർശിപ്പിക്കുകയും ചെയ്യും.\nനീ ചെയ്യണം iPhone അൺലോക്കർ അടയ്‌ക്കുക കുറച്ച് സമയത്തേക്ക് ഐട്യൂൺസ് സമാരംഭിക്കുക. പോകുക ചുരുക്കം, ക്ലിക്കുചെയ്യുക ഇപ്പോൾ ബാക്കപ്പ് ചെയ്യുക. ബാക്കപ്പ് ഫയൽ എൻ‌ക്രിപ്റ്റ് ചെയ്യരുത്അല്ലെങ്കിൽ, നിങ്ങളെ പാസ്‌കോഡ് കണ്ടെത്താൻ അൺലോക്കറിന് കഴിയില്ല.\nWhen iTunes finish backing up your iPhone, close iTunes and redo Step 1&2. Then, click ആരംഭിക്കുക ഇന്റർഫേസിൽ, അൺലോക്കർ അതിന്റെ ഇന്റർഫേസിൽ4അക്ക പാസ്‌കോഡ് പ്രദർശിപ്പിക്കും.\nനിങ്ങൾക്ക് ഈ നിയന്ത്രണ പാസ്‌കോഡ് ഉപയോഗിക്കുന്നത് തുടരാം, അല്ലെങ്കിൽ നിങ്ങൾക്ക് പോകാം Settings > Screen Time > Change Screen Time Passcode ഇത് പുന reset സജ്ജമാക്കാൻ നിങ്ങളുടെ ഉപകരണത്തിൽ.\nനിയന്ത്രണ പാസ്‌കോഡ് പുന reset സജ്ജമാക്കുന്നത് നിങ്ങൾ ഉപയോഗിക്കുകയാണെങ്കിൽ തീർച്ചയായും എളുപ്പമുള്ള പ്രശ്നമാണ് iPhone അൺലോക്കർ, ഡാറ്റ നഷ്‌ടപ്പെടില്ല, പുന oring സ്ഥാപിക്കുന്നില്ല, കൂടുതൽ പ്രശ്‌നങ്ങളൊന്നുമില്ല.\nനിയന്ത്രണ പാസ്‌കോഡ് നിങ്ങൾ മറന്നെങ്കിൽ എന്തുചെയ്യും [2 മികച്ച വഴികൾ]


എണ്ണിയാൽ തീരാത്ത കാരണം നിരത്തി, തോൽവി യുടെ കാരണം പഠിക്കാൻ എത്തിവർക്ക് മുന്നിൽ കോൺഗ്രസ് നേതാക്കൾ - RashtraDeepika\nകോട്ടയം: നിയമസഭാ തെരഞ്ഞെടുപ്പില് ജില്ലയിലും സംസ്ഥാനത്തും ദയനീയ പരാജയമുണ്ടായതിന്‍റെ കാരണം കേരള കോണ്‍ഗ്രസ് എം മുന്നണി വിട്ടതാണെന്ന് കോണ്‍ഗ്രസ് നേതാക്കള്.\nമധ്യകേരളത്തില് ശക്തിയുള്ള പാര്‍ട്ടിയായ കേരള കോണ്‍ഗ്രസിന്‍റെ വരവ് എല്‍ഡിഎഫിനു ഗുണമായി. കേരള കോണ്‍ഗ്രസ് എം മുന്നണി വിട്ടതോടെ ക്രൈസ്തവ സമൂഹം യുഡിഎഫില് നിന്നും അകന്നു. ന്യൂനപക്ഷങ്ങള് എല്‍ഡിഎഫിന് അനൂകൂലമായി.\nഇതു മറികടക്കാനുള്ള സംവിധാനം ഒരുക്കുവാന് യുഡിഎഫിനായില്ലെന്നും നിയമസഭ തെരഞ്ഞെടുപ്പ് വിലയിരുത്താന് ജില്ലയില് നിയോഗിച്ച് ഉപസമിതി മുമ്പാകെ നേതാക്കള് പറഞ്ഞു.\nഇന്നലെ രാവിലെ മുതല് ഡിസിസിയിലായിരുന്നു ഉപസമിതിയുടെ തെളിവെടുപ്പ്. കേരള കോണ്‍ഗ്രസ് ജോസഫ് വിഭാഗം യുഡിഎഫില് ഉണ്ടായിട്ടും വേണ്ട പ്രയോജനം ലഭിച്ചില്ല. ഇവര്‍ക്ക് സംഘടനാ സംവിധാനം ജില്ലയില് കുറവാണെന്നും നേതാക്കള് കുറ്റപ്പെടുത്തി.\nകേരള കോണ്‍ഗ്രസ് ജോസഫ് വിഭാഗത്തിനെതിരേ രൂക്ഷ വിമര്‍ശനമാണ് നേതാക്കള് ഉപസമിതിക്കു മുമ്പാകെ അവതരിപ്പിച്ചത്. കേരള കോണ്‍ഗ്രസിന്‍റെ സമര്‍ദത്തിനു വഴങ്ങാതെ ഏറ്റുമാനൂര്, ചങ്ങനാശേരി സീറ്റുകള് കോണ്‍ഗ്രസ് പാര്‍ട്ടി ഏറ്റെടുത്തിരുന്നുവെങ്കില് വിജയിക്കാമായിരുന്നുവെന്നാണും നേതാക്കള് പറഞ്ഞു.\nജോസ് വിഭാഗം മുന്നണി വിട്ടതു ദോഷമായി. ഇതിനെ അതിജീവിക്കാന് കഴിയുന്ന സംഘടനാ സംവിധാനം ഒരുക്കാന് നേതൃത്വത്തിനു കഴിഞ്ഞില്ല. പാലായിലെ കാപ്പന്‍റെ വിജയം ചൂണ്ടിക്കാട്ടി ജോസ് വിഭാഗം മുന്നണിയില്‍നിന്നു പോയതു തിരിച്ചടിയായില്ലെന്ന് ഒരു വിഭാഗം നേതാക്കള് പറയുന്നു.\nപൂഞ്ഞാറില് പി.സി. ജോര്‍ജിനെ ഒപ്പം നിര്‍ത്തിയിരുന്നുവെങ്കില് വിജയിക്കാമായിരുന്നു. ജോര്‍ജിനെ മുന്നണിയിലെടുക്കാതിരിക്കാന് ചില നേതാക്കള് ബോധപൂര്‍വം ശ്രമം നടത്തി. കാലങ്ങളായി ഒരേ പദവിയില് തുടരുന്ന ഭാരവാഹികള് ജില്ലയിലെ കോണ്‍ഗ്രസ് സംവിധാനത്തിന്‍റെ തകര്‍ച്ചയ്ക്കു കാരണമായെന്ന വിമര്‍ശനവുമുയര്‍ന്നു.\nയൂത്ത് കോണ്‍ഗ്രസും മഹിളാ കോണ്‍ഗ്രസും മാത്രമാണു സജീവമായി പ്രവര്‍ത്തരംഗത്തുള്ളത്. മറ്റുപോഷക സംഘടനകളെ കാണാനില്ല.\nകാഞ്ഞിരപ്പള്ളി, പൂഞ്ഞാര് മണ്ഡലങ്ങളിലെ തോല്‍വിയ്ക്കു കാരണമായ പ്രശ്നങ്ങള് നേതാക്കള് അക്കമിട്ടു സമിതിയ്ക്കു മുന്നില് നിരത്തി. സ്ഥാനാര്‍ഥി പ്രഖ്യാപനം വൈകിയതുള്‍പ്പെടെയുള്ള കാരണങ്ങളും പരാജയത്തിനു കാരണമായതായി ചിലനേതാക്കള് ഉയര്‍ത്തിക്കാട്ടി.\nപൂഞ്ഞാര് മണ്ഡലത്തില് കെപിസിസി നേതാവ് എല്‍ഡിഎഫിന് വോട്ടു മറിച്ചെന്നും പ്രചാരണത്തില് നിഷ്‌ക്രിയമായിരുന്നുവെന്നും പരാതി ഉയര്‍ന്നു.പാര്‍ട്ടിയെ ജില്ലയില് ശക്തിപ്പെടുത്താനുള്ള നീക്കങ്ങള്‍ക്കു വിലങ്ങു തടിയാകുന്നതു കാലങ്ങളായി ഒരേപദവിയില് തുടരുന്ന നേതാക്കളാണ്.\nഡിസിസി നേതൃത്വത്തിനെതിരേയും ചിലനേതാക്കള് മൊഴി നല്‍കിയിട്ടുണ്ട്. ഉപസമിതി അംഗങ്ങളായ വി.സി. കബീര്, ഖാദര് മങ്ങാട്ട്, പുനലൂര് മധു എന്നിവരാണു വിവരങ്ങള് ശേഖരിച്ചത്. എംപിമാര്, എംഎല്‍എമാര്, കെപിസിസി മെന്പര്‍മാര്, സ്ഥാനാര്‍ഥികള് എന്നിവരുമായായിരുന്നു ഇന്നലെ കൂടിക്കാഴ്ച.\nനിയമസഭാ സമ്മേളനമായതിനാല് ഉന്നതനേതാക്കളായ ഉമ്മന്‍ചാണ്ടി, തിരുവഞ്ചൂര് രാധാകൃഷ്ണന് എന്നിവര് എത്തിയില്ല. കാഞ്ഞിരപ്പള്ളിയില് മത്സരിച്ച ജോസഫ് വാഴയ്ക്കനും എത്തിയില്ല. കെ.സി. ജോസഫ്, ടോമി കല്ലാനി, ഫിലിപ്പ് ജോസഫ്, ടി. ജോസ്, ഡോ. പി.ആര്. സോന, ഫിന്‍സണ് മാത്യു, ജാന്‍സ് കുന്നപ്പള്ളി, രാധാ വി. നായര് തുടങ്ങിയവര് പങ്കെടുത്തു.\nഇന്നു ഡിസിസി ഭാരവാഹികള്, ബ്ലോക്ക് പ്രസിഡന്റുമാര്, മണ്ഡലം പ്രസിഡന്റുമാര്, താത്പര്യമുള്ള മറ്റുനേതാക്കള് തുടങ്ങിയവര്‍ക്കു കൂടികാഴ്ച നടത്തും. യുഡിഎഫ് നേതാക്കളും ഇന്നു സമിതിയ്ക്കു മുന്നില് വന്നേക്കും.\nകരുവന്നൂര് തട്ടിപ്പ് സഹകരണമേഖലയുടെ അടിവേരിളക്കുമോ ? മൂസ്‌പെറ്റ് ബാങ്കില് നിന്ന് നിക്ഷേപം കൂട്ടത്തോടെ പിന്‍വലിക്കുന്നു; കൂടുതല് ബാങ്കുകളില് തട്ടിപ്പെന്ന് സൂചന…\nപൊൻകുന്നം: കല്ലറയ്ക്കൽ സ്റ്റോഴ്സ് ഉടമ തച്ചപ്പുഴ കല്ലറയ്ക്കൽ കെ.ജെ. ജോസഫിന്‍റെ വാഹനം തടഞ്ഞു പണം കവർന്ന കേസിൽ നാലുയുവാക്കൾ അറസ്റ്റിൽ. കഴിഞ്ഞ...\nതൊടുപുഴ: നവംബറിൽ സ്കൂളുകൾ തുറക്കാൻ സർക്കാർ തീരുമാനിച്ചതോടെ ജില്ലയിലും മുന്നൊരുക്കങ്ങൾ തുടങ്ങി. അധ്യാപകർക്ക് പൂർണമായും വാക്സിൻ നൽകാനുള്ള നടപടികൾ അന്തിമ ഘട്ടത്തിലാണ്....


ജയിലില് രാജീവ് വധക്കേസ് പ്രതി പേരറിവാളനെതിരെ ആക്രമണം | DoolNews\nജയിലില് രാജീവ് വധക്കേസ് പ്രതി പേരറിവാളനെതിരെ ആക്രമണം\nകൊലക്കേസില് 13 വര്‍ഷമായി ജയിലില് കഴിയുന്ന രാജേഷ് ഖന്ന എന്നയാളാണ് പേരറിവാളനെ ആക്രമിച്ചത്.\nവെല്ലൂര്: രാജീവ് ഗാന്ധി വധക്കേസില് തമിഴ്‌നാട് വെല്ലൂര് ജയിലില് കഴിയുന്ന എ.ജി പേരറിവാളനെതിരെ ആക്രമണം. ജയിലില്‍വച്ച് സഹതടവുകാരന് ഇരുമ്പുവടി കൊണ്ടു തലയ്ക്കടിക്കുകയായിരുന്നു.\nരാവിലെ 6.15ഓടെയായിരുന്നു സംഭവം. തലയ്ക്കും കൈകള്‍ക്കും പരുക്കേറ്റ പേരറിവാളന് ജയിലില് തന്നെ ചികില്‍സ നല്‍കി.\nകൊലക്കേസില് 13 വര്‍ഷമായി ജയിലില് കഴിയുന്ന രാജേഷ് ഖന്ന എന്നയാളാണ് പേരറിവാളനെ ആക്രമിച്ചത്. ഇരുവരും തമ്മില് ചില തര്‍ക്കങ്ങള് ഉണ്ടായിരുന്നുവെന്നും ഇതേത്തുടര്‍ന്നാണ് ആക്രമണമെന്നും ജയിലിലെ മുതിര്‍ന്ന ഉദ്യോഗസ്ഥന് പറഞ്ഞു.\nപേരറിവാളനു ഗുരുതര പരുക്കുകളില്ലെന്നും തലയില് നാലു തുന്നലുണ്ടെന്നും അധികൃതര് അറിയിച്ചു.


ഓഖി പാക്കേജ് വിപുലീകരിക്കും ; 1000 കോടി ചെലവാക്കും ; 'മലബാര്' ബ്രാന്‍ഡില് വയനാട് കാപ്പി - Samakalika Malayalam\nപ്രവാസികളുടെ മൃതദേഹം നാട്ടിലെത്തിക്കാനുള്ള ചെലവ് നോര്‍ക്ക വഹിക്കും ; 'മലബാര്' ബ്രാന്‍ഡില് വയനാട് കാപ്പി\nBy സമകാലിക മലയാളം ഡെസ്‌ക് | Published: 31st January 2019 10:07 AM |\nLast Updated: 31st January 2019 10:09 AM | A+A A- |\nതിരുവനന്തപുരം : ഓഖി പാക്കേജ് വിപുലീകരിക്കുമെന്ന് ബജറ്റ് അവതരിപ്പിച്ച് ധനമന്ത്രി തോമസ് ഐസക്ക് പറഞ്ഞു. അടുത്ത സാമ്പത്തിക വര്‍ഷം 1000 കോടി ചെലവാക്കും. മല്‍സ്യ തൊഴിലാളി സംഘങ്ങള്‍ക്ക് 10 കോടി അനുവദിച്ചു. തീരദേശത്തെ 500 കുട്ടികളില് കൂടുതലുള്ള സ്‌കൂളുകളെ കിഫ്ബി ഏറ്റെടുക്കും. തീരദേശത്തെ താലൂക്ക് ആശുപത്രികള് നവീകരിക്കുമെന്നും മന്ത്രി പറഞ്ഞു.\nവ്യവസായ പാര്‍ക്കുകള്‍ക്ക് 141 കോടി അനുവദിക്കും. റബര് താങ്ങുവിലക്കായി 500 കോടിയും വകയിരുത്തി. കുരുമുളക് കൃഷിക്ക് 10 കോടി. നാളികേരത്തിന്റെ വില ഓണ്‍ലൈനില് ലഭ്യമാക്കും. റബര് പുനരുദ്ധാരണത്തിന് സിയാല് മാതൃകയില് ടയര് കമ്പനി ആരംഭിക്കും. പ്രളയം ബാധിച്ച വയനാട്ടിലെ കര്‍ഷകര്‍ക്കായി പ്രത്യേക പാക്കേജും മന്ത്രി പ്രഖ്യാപിച്ചു. മലബാര് എന്ന പേരില് വയനാട്ടിലെ കാപ്പി വിപണിയിലെത്തിക്കുമെന്നും ധനമന്ത്രി വ്യക്തമാക്കി.\nവൈദ്യുതി മേഖലയുടെ നവീകരണത്തിന് 1670 കോടി രൂപയുടെ പദ്ധതി പ്രഖ്യാപിച്ചു. ഇടുക്കിയില് നിന്നുള്ള വൈദ്യുതി ഉത്പാദനം വര്‍ധിപ്പിക്കും. 260 കോടിയുടെ കുടിവെള്ള വിതരണ പദ്ധതി ഈ വര്‍ഷം ആരംഭിക്കും. റൈസ് പാര്‍ക്കിന് 20 കോടി. വയനാട്ടിലെ കാര്‍ബണ് ബഹിര്‍ഗമനം കുറയ്ക്കും. ഇതിനായി മരങ്ങള് വെച്ചുപിടിപ്പിക്കും. പ്രവാസികളുടെ മൃതദേഹം നാട്ടിലെത്തിക്കാനമുള്ള ചെലവ് നോര്‍ക്ക വഹിക്കും. കേരള ബാങ്ക് 2020 ല് യാഥാര്‍ത്ഥ്യമാക്കുമെന്നും ധനമന്ത്രി പറഞ്ഞു.\n1000 കോടിയുടെ രണ്ടാം കുട്ടനാട് പാക്കേജ് ; കൊച്ചിയില് അമരാവതി മാതൃകയില് ടൗണ്‍ഷിപ്പുകള്\nകേരള ജനതയോട് എന്തിനീ ക്രൂരത? കേന്ദ്രസര്‍ക്കാര് മുഖം തിരിച്ചുവെന്ന് ധനമന്ത്രി\nബജറ്റ് തോമസ് ഐസക്ക് മലബാര് ഓഖി പാക്കേജ്


കോഴിക്കോട് മെഡിക്കൽ കോളേജിൽ മരുന്ന് വിതരണം നിർത്തിയതോടെ മരുന്ന് ക്ഷാമം രൂക്ഷമാവുന്നു. -\nകോഴിക്കോട് മെഡിക്കൽ കോളേജിൽ മരുന്ന് വിതരണം നിർത്തിയതോടെ മരുന്ന് ക്ഷാമം രൂക്ഷമാവുകയാണ്. ജനങ്ങൾ മരുന്നിനായി വലയുകയാണ്. ജീവൻ രക്ഷാമരുന്നുകൾപ്പോലും രോഗികൾ ഇപ്പോൾ പുറമേ നിന്ന് വാങ്ങേണ്ട അവസ്ഥയാണ്.\nമരുന്ന് വിതരണ സംഘടനകൾക്ക് പണം നൽകാത്തതുകൊണ്ടാണ് അവർ മരുന്ന് വിതരണം രണ്ടു ദിവസം മുൻപ് നിർത്തിയത്. രണ്ടുദിവസം ആയപ്പൊളേക്കും ജനങ്ങൾ മരുന്നിനായി വലയുകയാണ്. മരുന്ന് വിതരണ സംഘടനക്ക് മെഡിക്കല് കോളജ് ആശുപത്രി നൽകാനുള്ളത് 30 കോടി രൂപയാണ്.\nഏതുസമയവും തിരക്കനുഭവപ്പെടുന്ന ന്യായവില മെഡിക്കൽ ഷോപ്പിലോ, കാരുണ്യ മെഡിക്കൽ ഷോപ്പിലോ ഇപ്പോൾ തിരക്കില്ല. എന്തെന്നാൽ അവിടെയും പല മരുന്നുകളും കിട്ടാതായതോടെയാണ് ഈ അനുഭവം. ജീവന് രക്ഷാ മരുന്നുകള്‍ക്ക് പുറമെ രോഗികൾ ശസ്ത്രക്രിയക്കാവശ്യമായ ഗ്ലൗസ്, സൂചി, നൂലുകള് തുടങ്ങിയവക്കും കടുത ക്ഷാമം നേരിടുകയാണ്.\nPrevious Postകേന്ദ്ര സർക്കാർ കേരളത്തിൽ 40 റെയിൽവേ സ്‌റ്റേഷനുകളിൽക്കൂടി അതിവേഗ വൈഫൈ സംവിധാനം അനുവദിച്ചു.\nNext Postറീ ബിൽഡ് കേരള: പുതിയ അപ്പീൽ നൽകാൻ ജൂൺ 30 വരെ അവസരം


ജോഗിലേക്ക് ഒരു യാത്ര | വിനോദ് കെ.പി - tripeat.in\nHomeTRAVEL STORIESജോഗിലേക്ക് ഒരു യാത്ര\nജോഗിലേക്ക് ഒരു യാത്ര\nഏറെ സമയം നഷ്ടപ്പെടാതെ, ഏറെ സാമ്പത്തിക നഷ്ടം വരാതെ, ചിലപ്പോൾ സാമ്പത്തിക ലാഭം തന്നെ ലഭിക്കുന്ന, കണ്ണുകൾക്ക് മനോഹരമായ വിരുന്നുകൾ സമ്മാനിക്കുന്ന ചില യാത്രകളുണ്ട്.\nഞാൻ പറയുവാൻ ആഗ്രഹിക്കുന്നതും അത്തരം ഒരു യാത്രയുടെ കഥയാണ്.\n2018 ആഗസ്ത് മാസം 20 ആം തിയ്യതി ( തിങ്കളാഴ്ച ) രാവിലെയാണ് എന്റെ സമീപ ഗ്രാമപ്രദേശമായ പെരളശ്ശേരിയിൽ നിന്നും ബാംഗ്ളൂരിലേക്ക് യാത്ര ആരംഭിച്ചത്. എനിക്ക് അറിയാവുന്ന ഒരു ഫാമിലിയെ അവരുടെ വാഹനത്തിൽ തന്നെ ബാംഗ്ളൂരിൽ ഡ്രോപ്പ് ചെയ്യുവാൻ വേണ്ടിയായിരുന്നു ഈ യാത്ര. വാഹനം പഴയ മോഡൽ ഹോണ്ട സിറ്റിയാണെങ്കിലും ഓടിക്കുവാൻ നല്ല കംഫർട്ടാണ്.\nരാവിലെ 10 മണിക്ക് ആരംഭിച്ച യാത്രയിലെ ആദ്യ ബ്രേക്ക് കുടകിലെ പെരുമ്പാടി എന്ന സ്ഥലത്തായിരുന്നു.\nപെരുമ്പാടി എന്ന സ്ഥലനാമം ഏവർക്കും സുപരിചിതമാകണമെന്നില്ല. പക്ഷെ വീരാജ്പേട്ട ചുരത്തിലെ തടാകവും, കൂർഗ് ഗേറ്റ് എന്ന ഹോട്ടലും സ്ഥിതി ചെയ്യുന്ന സ്ഥലം എന്നു പറഞ്ഞാൽ ഏവർക്കും മനസ്സിലാകും. കൂർഗ് ഗേറ്റിലെത്തുമ്പോൾ സമയം 11:30. ഇവിടത്തെ ഭക്ഷണം നല്ല ടേസ്റ്റി ആയതിനാൽ അല്പം നേരത്തെ ആണെങ്കിലും ലഞ്ച് ഇവിടെ നിന്നു തന്നെ ആകാമെന്നു വിചാരിച്ചു. ലഞ്ചിനു ശേഷം 12:15 നു യാത്ര വീണ്ടും ആരംഭിച്ചു. ഹുൻസൂരിലെത്തുമ്പോൾ സമയം 1:45. തലേന്ന് ഉറക്കം കുറവായതിനാൽ ഇവിടെ ഒരു വൃക്ഷ ചുവട്ടിൽ വാഹനം പാർക്ക് ചെയ്തതിനു ശേഷം ഡ്രൈവിംഗ് സീറ്റിൽ തന്നെ ഉറങ്ങി. 2:15 നാണ് ഉറക്കത്തിൽ നിന്നുമുണർന്നത്.\nആ ഉറക്കത്തിനു ശേഷം ഞാൻ വേഗതയിൽ തന്നെ ഡ്രൈവ് ചെയ്തു. നല്ല റോഡ്, ഡ്രൈവിംഗ് സുഖം പകരുന്ന വാഹനം.\nവൈകുന്നേരം6മണിക്ക് ബാംഗ്ളൂരിലെ നാഷണൽ കോളേജിനു സമീപമുള്ള അവരുടെ അപ്പാർട്ട്മെന്റിലെത്തി.\nനാട്ടിലേക്കു വരുവാൻ രണ്ടു ഓപ്ഷനുകളുണ്ട്.\n1 ) യശ്വന്ത്പുരത്ത് നിന്നും രാത്രി 8 മണിക്ക് പുറപ്പെടുന്ന സേലം വഴി കണ്ണൂരിലേക്ക് പോകുന്ന കണ്ണൂർ എക്‌സ്പ്രസ്സിൽ തലശ്ശേരിയിലിറങ്ങാം.\n2 ) നേഷണൽ കോളേജിൽ നിന്നും കലാസി പാളയത്തിലേക്ക്2കി.മി. ദൂരം മാത്രമെയുള്ളൂ. കേരളത്തിലേക്ക് പോകുന്ന പ്രൈവറ്റ് ബസ്സുകൾ എല്ലാം തന്നെ കലാസി പാളയം ടച്ച് ചെയ്തേ പോവുകയുള്ളൂ. ഇവിടെ നിന്നും നാട്ടിലേക്ക് അനവധി ബസ്സുകൾ ലഭിക്കും. പക്ഷെ കുടകിൽ നിന്നും കണ്ണൂർ ജില്ലയിലേക്ക് വരുന്ന റൂട്ടിൽ മാക്കൂട്ടം ചുരം മേഖലയിൽ റോഡ് തകർന്നതിനാൽ വയനാട് വഴിയാണ് ബസ്സുകൾ പോകുന്നതും, വരുന്നതും.\nപിറ്റേന്ന് ചൊവ്വാഴ്ച പ്രത്യേകിച്ചു ഒരു ജോലിയൊന്നും ഇല്ലാത്തതിനാൽ ഏതു വഴി തിരഞ്ഞെടുത്താലും നേരം വൈകി വീട്ടിലെത്തിയാലും പ്രശ്നമൊന്നും ഇല്ല എന്നു ചിന്തിക്കുന്ന നേരത്താണ് കർണാടകയിലെ ഷിമോഗ ജില്ലയിലെ ജോഗ് ഫാൾസ് എന്റെ മനസ്സിലേക്ക് കടന്നു വന്നത്.\nകുറെ കാലമായി മനസ്സിൽ ആഗ്രഹിച്ച ഒരു കാര്യമാണ് ജോഗ് ഫാൾസ് സന്ദർശിക്കണമെന്നത്. എന്തായാലും ഉറപ്പിച്ചു ജോഗ് കാണണമെന്ന്.\nമൊബൈലിൽ റെയിൽവെ ആപ്പ് നോക്കിയപ്പോൾ രാത്രി 10:55 ന് ബാംഗ്ളൂരിൽ നിന്നും ഷിമോഗയിലേക്ക് ഒരു ട്രെയിനുണ്ടെന്ന് മനസ്സിലായി. മൈസൂരിൽ നിന്നും തൽഗുപ്പ (Talguppa) വരെ പോകുന്ന ട്രെയിൻ നമ്പർ 16227 മൈസൂർ ടു തൽഗുപ്പ എക്സ്പ്രസ്സിലാണ് എനിക്കു പോകേണ്ടത്. ബാംഗ്ളൂർ സ്റ്റേഷനിൽ എന്തായാലും തിരക്ക് ഉണ്ടാകും എന്നതിനാൽ ബാംഗ്ളൂരിനു മുൻപ് സ്റ്റോപ്പുള്ള സ്റ്റേഷനായ നയന്തഹള്ളി (Nayandahalli) യിൽ നിന്നും കയറാമെന്നു തീരുമാനിച്ചു. 9:50 നാണ് ഇവിടത്തെ സമയം.\nഅത്താഴവും കഴിഞ്ഞ് എല്ലാവരോടും യാത്രയും പറഞ്ഞ് അപ്പാർട്ട്മെന്റിൽ നിന്നും ഇറങ്ങുമ്പോൾ 8:45. അപ്പാർട്ട്മെന്റിൽ നിന്നും നാഷണൽ കോളേജ് മെട്രോ റെയിൽവെ സ്റ്റേഷനിലേക്ക്5മിനുട്ട് നടക്കാവുന്ന ദൂരം മാത്രമാണ്. ഞാൻ മൈസൂർ റോഡിലേക്കാണ് ടിക്കറ്റെടുത്തത്.\nഞാൻ കയറിയ സ്റ്റേഷനിൽ നിന്നും മൈസൂർ റോഡിലേക്ക് ഡയറക്ട് മെട്രൊയില്ല. മജസ്റ്റിക്കിൽ നിന്നും മാറി കയറണം. ഒരു ടിക്കറ്റ് മാത്രം മതി. മൈസൂർ റോഡ് മെട്രൊയിൽ നിന്നും നയന്തഹള്ളി റെയിൽവെ സ്റ്റേഷനിലേക്ക് 10 മിനുട്ട് നടന്നാൽ മതി.\nമെട്രൊയിൽ തിരക്ക് അധികമായതിനാൽ സീറ്റ് ലഭിച്ചില്ല. അതു ഒരു അനുഗ്രഹമായി തോന്നി. കാരണം മെട്രൊയിൽ നിന്നും നഗരത്തിന്റെ വശ്യത നിറഞ്ഞ രാത്രി സൗന്ദര്യം നന്നായി ആസ്വദിക്കുവാൻ സാധിച്ചു. മജസ്റ്റിക്കിൽ നിന്നും മാറി കയറി മൈസൂർ റോഡിൽ ചെന്നിറങ്ങുമ്പോൾ സമയം 9:30. ഇവിടെ നിന്നും 10 മിനുട്ടിനകം റെയിൽവെ സ്റ്റേഷനിലെത്തി. കൃത്യ സമയത്ത് തന്നെ ട്രെയിൻ വന്നു ചേർന്നു. ട്രെയിനിൽ കയറിയ ഉടൻ തന്നെ ലോംഗ് സീറ്റിൽ ഇരിപ്പിടം ലഭിച്ചു. ബാംഗ്ളൂർ മെയിൻ സ്റ്റേഷനിൽ പ്രതീക്ഷിച്ചതു പോലെ നല്ല തിരക്കായിരുന്നു.\nമല്ലേശ്വരം, യശ്വന്ത്പുരം, അർസികരൈ, ഭദ്രാവതി, ഷിമോഗ, സാഗര വഴിയാണ് ട്രെയിൻ പോകുന്നത്. എനിക്ക് ഇറങ്ങേണ്ടത് അവസാന സ്റ്റോപ്പായ തൽഗുപ്പയിലാണ്.\nപുലർകാലം 4:20 നു ഭദ്രാവതി സ്റ്റേഷനിലെത്തി. യാത്രക്കാർ പകുതിയിലേറെയും ഇവിടെ ഇറങ്ങി. ഇവിടെ നിന്നും സൈഡ് സീറ്റ് ലഭിച്ചു. നല്ല മഴയായതിനാൽ വിൻഡോ അടച്ചു സുഖമായി ഉറങ്ങി. 6:30 നു ട്രെയിൻ സാഗര സ്റ്റേഷനിൽ ചെന്നു ചേർന്നപ്പോൾ ആണ് ഉണർന്നത്. വിൻഡോ ഓപ്പൺ ചെയ്തപ്പോൾ മഴക്ക് ശമനം വന്നതായി കണ്ടു.\nനേരിയ ചാറ്റൽ മഴ മാത്രം. ഇവിടെ നിന്നും തൽഗുപ്പയിലേക്ക് 45 മിനുട്ട് ദൂരം മാത്രം. ആ ചെറിയ സമയത്ത് നല്ല കാഴ്ചകൾ തന്നെ ലഭിച്ചു. നിറയെ പാടങ്ങൾ, വൈവിധ്യം നിറഞ്ഞ പക്ഷികൾ, ചെറിയ അരുവികൾ.\n5 മിനുട്ട് മാത്രം വൈകി ട്രെയിൻ അവസാന സ്റ്റോപ്പിലെത്തി. സ്റ്റേഷന്റെ മുൻപിൽ നിന്നും ജോഗ് ഫാൾസ് വഴി ഹൊന്നവർ എന്ന സ്ഥലത്തേക്ക് പോകുന്ന ബസ്സിൽ ഞാൻ കയറി. 8 മണിക്ക് ജോഗ് ഫാൾസിന്റെ കവാടത്തിന്റെ മുൻപിൽ തന്നെ ബസ്സിറങ്ങി.\nജോഗ് ഫാൾസ് : കർണാടകയിലെ ഷിമോഗ ജില്ലയിലെ സാഗര താലൂക്കിൽ സ്ഥിതി ചെയ്യുന്ന അതി മനോഹരമായ വെള്ളച്ചാട്ടമാണ് ജോഗ് ഫാൾസ്.\nശരാവതി നദിയിൽ നിന്നും ഉത്ഭവിച്ച് നാലു പ്രവാഹങ്ങൾ (രാജ, റാണി, റോക്കറ്റ്, റോറർ) ആയി താഴേക്ക് പതിക്കുന്ന ഈ വെള്ളച്ചാട്ടം ഇന്ത്യയിൽ ഉയരത്തിൽ നിന്നും പതിക്കുന്ന രണ്ടാമത്തെ വെള്ളച്ചാട്ടമാണ്.\nമേഘാലയിലെ നൊഹ്കലികൈ (Nohkalikai) വെള്ളച്ചാട്ടമാണ് ആദ്യ സ്ഥാനത്തുള്ളത്.\nആഗസ്ത് മുതൽ ഡിസംബർ വരെയാണ് ജോഗ് കൂടുതൽ സുന്ദരി ആയി കാണപ്പെടുന്നത്.\nപ്രവേശന ഫീസ്5രൂപ മാത്രം.\nസന്ദർശന സമയം രാവിലെ6മണി മുതൽ രാത്രി 8 മണി വരെ.\nആദ്യത്തെ 15 മിനുട്ട് കോട മഞ്ഞാൽ വെള്ളച്ചാട്ടം നന്നായി കാണുവാൻ സാധിച്ചില്ല എന്നതാണ് സത്യം. കോട മാറി ജോഗ് കൺമുൻപിൽ തെളിഞ്ഞു നിന്നപ്പോൾ ദേഹമാകെ ഒരു കോരിത്തരിപ്പായിരുന്നു. അവസരം ലഭിക്കുകയാണെങ്കിൽ ഒരു തവണയെങ്കിലും നിങ്ങൾ ഏവരും ജോഗ് ഫാൾസ് കണ്ടിരിക്കണം എന്നു തന്നെയാണ് ഞാൻ ആഗ്രഹിക്കുന്നത്.\nPhotograph from jog, Camera : Samsung J 7Duo.\nഒരു മണിക്കൂർ ഇവിടെ ചിലവഴിച്ച ശേഷം കവാടത്തിനു പുറത്ത് വന്നപ്പോൾ സമയം 9:20. മംഗലാപുരം – ഗോവ ദേശീയ പാതയിലെ പ്രധാന പട്ടണമായ ഹൊന്നവർ എന്ന സ്ഥലത്തേക്ക് 9:30 നു ഒരു ബസ്സുണ്ടായിരുന്നുവെങ്കിലും ആ ദിവസം ക്യാൻസൽ ആയിരുന്നു. പിന്നീട് ഒരു ബസ്സ് ലഭിച്ചത് 10:30 നാണ്. 12:15 നു ഹൊന്നവർ സ്റ്റാൻഡിലെത്തി. പനാജിയിൽ നിന്നും മംഗലാപുരത്തേക്ക് പോകുന്ന ബസ്സ് സ്റ്റാൻഡിലുണ്ടായിരുന്നു. 12:30 നു ബസ്സ് പുറപ്പെട്ടു. 2:15 നു കുന്ദാപുരത്തെത്തി. ഇവിടെയായിരുന്നു ഉച്ച ഭക്ഷണം.\n4:30 നു മംഗലാപുരത്ത് ലേഡി ഹിൽ സർക്കിളിൽ ഇറങ്ങിയതിനു ശേഷം സ്റ്റേഷനു സമീപം പോകുന്ന വേറെ ബസ്സിൽ കയറി.5മണിക്ക് ടിക്കറ്റ് കൗണ്ടറിലെത്തി. 5:45 നു മംഗലാപുരത്തു നിന്നും പുറപ്പെടുന്ന മാവേലി എക്സ്പ്രസ്സിൽ കയറി തലശ്ശേരി സ്റ്റേഷനിൽ ഇറങ്ങുമ്പോൾ സമയം9മണി. കൂത്തുപറമ്പിൽ വീട്ടിലെത്തുമ്പോൾ 9:45.\nബാംഗ്ളൂരിൽ നിന്നും നാട്ടിലേക്ക് വരുവാൻ ബസ്സ് ചാർജ്ജ് 650. ഈ യാത്രയിൽ എനിക്കു ചിലവായത് 534 രൂപ മാത്രം. ലാഭം 116 രൂപ. അതും എന്നും ഓർമ്മയിൽ നിറഞ്ഞു നില്ക്കുന്ന കാഴ്ചകളും, അനുഭവങ്ങളും ആയി.\nMysore Road Metro : 30.\nTalguppa Train : 125.\nJog Falls Bus : 25.\nEntry Fee : 5.\nJog To Honnavar Bus : 65.\nTo Mangalore Lady Hill Bus : 196.\nTo Mangalore Railway Bus : 8.\nThalassery Train : 65.\nTo Kuthuparamba Bus : 15.\nPrevious articleകൊൽക്കത്താഗ്രാഫി – ഒന്നാം ഭാഗം


മണിക്കൂറിൽ 3500 പേർക്ക് സഞ്ചരിക്കാവുന്ന കേബിൾ കാർ, വിസ്മയമായി പൈനാപ്പിൾ ദീപ് | Phu Quoc cable car to Pineapple Island Vietnam\nമണിക്കൂറിൽ 3500 പേർക്ക് സഞ്ചരിക്കാവുന്ന കേബിൾ കാർ, വിസ്മയമായി പൈനാപ്പിൾ ദീപ്\nJuly 23, 2021 09:27 AM IST\nDari Pavel Szabo/shutterstock\nസുന്ദര കാഴ്ച,സംസ്കാരം, രുചിനിറച്ച വിഭവങ്ങൾ അങ്ങനെ നിരവധിയുണ്ട് വിയറ്റ്നാമിനെ ഇഷ്ടപ്പെടാനുള്ള കാരണങ്ങൾ. കൃത്യമായ പ്ലാനിങ്ങുണ്ടെങ്കിൽ താമസവും ഭക്ഷണവും ഉൾപ്പടെ ചെലവ് കുറച്ച് യാത്രപോകാൻ ബെസ്റ്റ് ചോയാസുകൂടിയാണ് വിയറ്റനാം. ബീച്ചുകളും നദികളും ബുദ്ധ പഗോഡകളും തിരക്കുള്ള നഗരകാഴ്ചകളുമൊക്കെ വിറ്റ്നാമിന്റെ സൗന്ദര്യത്തിന്റെ ഭാഗമാണ്. വിയറ്റ്‌നാമിൽ തിരക്കേറിയ വിനോദസഞ്ചാരകേന്ദ്രങ്ങളിൽ നിന്നും മാറി തിരക്കില്ലാത്തതും എന്നാല് അതിമനോഹര ഇടങ്ങളുമുണ്ട്.\nഭൂമിയിലെ സ്വർഗം – ഫൂ ക്വോക്\nഫൂ ക്വോക് – ഈ സ്ഥലപ്പേര് കേട്ടിട്ടുണ്ടോ? സഞ്ചാരികളുടെ സ്വർഗമാണിവിടം. അധികമൊന്നും നഗരവത്കരിക്കപ്പെട്ടു പോകാതെ, ഇപ്പോഴും പുതുമയുടെ ഗന്ധമുള്ള ഇടം. 574 സ്‌ക്വയർ കിലോമീറ്റർ വിസ്തൃതിയുള്ള, വിയറ്റ്നാമിലെ ദ്വീപാണ് ഫൂ ക്വോക്. മത്സ്യബന്ധനം, കൃഷി, വിനോദസഞ്ചാരം എന്നിവയെ ആശ്രയിച്ചു ജീവിക്കുന്നവരാണ് ഇവിടെയുള്ളത്. 2014 മുതലാണ് വിയറ്റ്നാം സർക്കാർ ഇവിടെ വിനോദ സഞ്ചാരം അനുവദിച്ചതും. ഇവിടെ സഞ്ചാരികളെ ഏറ്റവും കൂടുതൽ ആകർഷിക്കുന്നത് ദ്വീപിനോട് ചേർന്നുകിടക്കുന്ന കടലിന്റെ മനോഹാരിതയാണ്.\nഇരുപത്തിയെട്ടു ദ്വീപുകൾ ചേർന്നതാണ് ഫൂ ക്വോക്. അവയിൽ മിക്കതും ചെറിയ തുരുത്തുകളാണ്. പ്രധാന ദ്വീപായ ഫൂ ക്വോക് തന്നെയാണ് സഞ്ചാരികൾക്കു പ്രിയം. തായ്‌ലൻഡ് ഉൾക്കടൽ മേഖലയിലെ പ്രധാന വിനോദ സഞ്ചാരകേന്ദ്രങ്ങളിലൊന്നാണിത്. ഈ ദ്വീപസമൂഹത്തിലെ മനോഹരമായ ഒരു ദ്വീപാണ് ഹോൻ സ്വോങ്. റോബിൻസൺ ക്രൂസോ എന്ന നോവലിൽ ഈ ദ്വീപിനെപ്പറ്റി പരാമർശമുണ്ട്. അതുകൊണ്ട് നാട്ടുകാർ ഇതിനെ റോബിൻസൺ ക്രൂസോ എന്നാണു വിളിക്കാറുള്ളത്. ഇവിടുത്തെ രാത്രിതാമസം അത്ര എളുപ്പമാവില്ല. പകൽ പോയി കറങ്ങി വരികയാണ് നല്ലത്. കടലാൽ ചുറ്റപ്പെട്ട, മനോഹരമായ ഒരു ചിത്രം പോലെ പച്ചപ്പു നിറഞ്ഞ ബീച്ച് സുന്ദരമായ കാഴ്ചയാണ്.\nലോകത്തിലെ ഏറ്റവും വലിയ കേബിൾ കാർ\nകടൽ സമ്പത്തിന്റെ അപാരമായ ഇടമാണ് ഫൂ ക്വോക്. നക്ഷത്ര മത്സ്യം, പവിഴം, വ്യത്യസ്ത തരത്തിലുള്ള കടൽ ജീവികൾ എന്നിവ ഇവിടുത്തെ ജൈവസമ്പത്താണ്. പച്ച നിറമുള്ള ആമയാണ് മറ്റൊരു താരം. ദ്വീപിന്റെ പകുതിയും ദേശീയ ഉദ്യാനമാണ്. പച്ചപ്പും കടലുമൊക്കെക്കൊണ്ട് പ്രശാന്ത സുന്ദരമായ ഇടമാണ് ഫൂ ക്വോക്. സീ ഫുഡ് കിട്ടുന്ന ധാരാളം ഹോട്ടലുകളും റസ്റ്ററന്റുകളും ഇവിടെ സഞ്ചാരികളെ കാത്തിരിക്കുന്നുണ്ട്. പല നിലവാരത്തിലുള്ള ഹോട്ടലുകളും മറ്റു താമസസൗകര്യങ്ങളും ഇവിടെ ലഭ്യമാണ്.\nEnglish Summary: Phu Quoc cable car to Pineapple Island: the longest cable car ride in the world


short film Super Zero is viral - Malayalam Filmibeat\nസൂപ്പർ സീറോ സൂപ്പർ തന്നെ...!! തിരഞ്ഞെടുപ്പ് ചൂടിൽ ജനങ്ങൾക്കായി ഒരു ഹ്രസ്വചിത്രം...\n| Updated: Saturday, April 20, 2019, 16:01 [IST]\nഇന്ത്യയിലെ സംസ്ഥാനങ്ങൾ പോളിബൂത്തിലേയ്ക്ക നീങ്ങുകയാണ്. പലയിടത്തും ഒന്നാം ഘട്ടം പോളിങ്ങ് കഴിഞ്ഞിരിക്കുകയാണ്. മറ്റു സംസ്ഥാനങ്ങൾ വരും ദിവസങ്ങളിൽ പോളിങ് ബൂത്തിലേയ്ക്ക് കടക്കുകയാണ്. രാജ്യത്താകമാനം തിരഞ്ഞെടുപ്പ് ചൂട് കത്തിപ്പടരുമ്പോൾ സോഷ്യൽ മീഡിയയിൽ വൈറലാകുകയാണ് സൂപ്പർ സീറോ എന്ന ഹ്രസ്വചിത്രം. ഇലക്ഷൻ പശ്ചാത്തലത്തിൽ പുറത്തു വന്ന ഹ്രസ്വചിത്രം ഇതുവരെ കണാത്ത പ്രമേയത്തിലാണ് എത്തുന്നത്.\nതിരിച്ചു വരവ് ഇത്രയും കഠിമാകുമെന്ന് അറിഞ്ഞില്ല!! ഹൃത്വിക് റോഷന്റെ വര്‍ക്ക് ഔട്ട് വീഡിയോ പുറത്ത് \nഏതൊരു പൗരന്റേയും അടിസ്ഥാന അവകാശമാണ് തങ്ങളുടെ സമ്മതിദാനം രേഖപ്പെടുത്തുക എന്നത്. വോട്ടിന്റെ പേരിൽ ജനങ്ങളെ ഒരിക്കലും വിഡ്ഡികളാക്കരുതെന്നുള്ള പ്രമേയമാണ് സൂപ്പർ സീറോ ചർച്ച ചെയ്യുന്നത്. സമൂഹിക പ്രസക്തിയുളള പ്രമേയം മികച്ച രീതിയിൽ തന്നെ ജനങ്ങൾക്ക് മുന്നിൽ ഇവർ അവതരിപ്പിച്ചിട്ടുമുണ്ട്.\nഒരു മാധ്യമ സ്ഥാപനത്തെ പശ്ചാത്തലമാക്കിയാണ് കഥ തുടങ്ങുന്നത്. ഇലക്ഷൻ ക്യാംപെയ്നിലൂടെ ജനങ്ങളെ പറ്റിക്കാൻ മേളധികാരി ആവശ്യപ്പെടുകയും ഇതിനെ പ്രതിരോധിക്കാൻ ശ്രമിക്കുന്ന യുവാവിലൂടെയാണ് ഹ്രസ്വചിത്രം മുന്നോട്ട് പോകുന്നത്. സോഷ്യൽ മീഡിയയിൽ മികച്ച സ്വീകാര്യതയാണ് സൂപ്പർ സീറോയ്ക്ക് ലഭിച്ചിരിക്കുന്നത്.\nshort film Super Zero is viral


കെഎസ്ആര്‍ടിസി പെന്‍ഷന്: പ്രധാനമന്ത്രി ഇടപെട്ടിരുന്നു :: Janmabhumi Daily\nSaturday 24 February 2018 6:41 pm IST\nപ്രശ്‌നം പരിഹരിക്കാന് വേണ്ടത് ചെയ്യണമെന്ന് ജനുവരി 25 ന് പ്രധാനമന്ത്രിയുടെ ഓഫീസ് സംസ്ഥാന സര്‍ക്കാരിന് നിര്‍ദ്ദേശം നല്‍കിയിരുന്നു.\nകൊച്ചി: കെഎസ്ആര്‍ടിസി പെന്‍ഷന് ്രപതിസന്ധി പരിഹരിക്കാന് പ്രധാനമന്ത്രിയുെട ഓഫീസ് ഇടപെടല് കാരണമായിരുന്നോ? അസാധാരണമായി സംസ്ഥാന സര്‍ക്കാര് പെന്‍ഷന് വിതരണ മേള സംഘടിപ്പിച്ചതും വന് പ്രചാരണം നടത്തിയതും മറ്റും നോക്കുമ്പോള് അങ്ങനെ സംശയിക്കണം. മാത്രമല്ല, പ്രശ്‌നം പരിഹരിക്കാന് വേണ്ടത് ചെയ്യണമെന്ന് ജനുവരി 25 ന് പ്രധാനമന്ത്രിയുടെ ഓഫീസ് സംസ്ഥാന സര്‍ക്കാരിന് നിര്‍ദ്ദേശം നല്‍കിയിരുന്നു.\nകേരള ചീഫ് സെക്രട്ടറിക്ക് ജനുവരി 25 ന് എഴുതിയ കത്തും സംസ്ഥാനത്തെ വൈകാരിക സാഹചര്യവും ചേര്‍ന്നാണ് കെഎസ്ആര്‍ടിസിക്കാര്‍ക്ക് പെന്‍ഷന് ലഭിക്കാന് ഇടയാക്കിയത്. അതിനു കാരണക്കാരനായത് ആലപ്പുഴ സ്വദേശി ടി.ടി. വിന്‍സെന്റ്.\nകഴുത്തില് പ്ലക്കാര്‍ഡും തൂക്കി സമരം ചെയ്യുന്ന ഒരു വൃദ്ധന്റെ ചിത്രം വ്യാപകമായി പ്രചരിച്ചിരുന്നു. വിന്‍സെന്റ് ആയിരുന്നു അത്. പണ്ട് നവാബ് രാജേന്ദ്രന് നടത്തിയിരുന്ന പോലെ ഒറ്റയാള് പോരാട്ടം നടത്തുന്ന മറ്റൊരാള്. വിന്‍സെന്റ് ഒറ്റയ്ക്ക് അനീതികള്‍ക്കെതിരെ പോരാടുന്നു. കേസുകള് നടത്തുന്നു. അധികാരികള്‍ക്ക് പരാതി അയയ്ക്കുന്നു.\nകെഎസ്ആര്‍ടിസി പ്രതിസന്ധിക്ക് പരിഹാരം കാണാന് വിന്‍സെന്റ് മുട്ടാത്ത വാതിലുകള് ഇല്ല. ഒടുവില് പ്രധാനമന്ത്രി നരേന്ദ്ര മോദിക്ക് വിശദമായിഎഴുതി. കാര്യം മനസിലാക്കിയ പ്രധാനമന്ത്രിയുടെ ഓഫീസ് കേരള സംസ്ഥാന അധികൃതര്‍ക്ക് കൈമാറി.\nമാസങ്ങള് കഴിഞ്ഞിട്ടും പരിഹാരമൊന്നുമാകാഞ്ഞപ്പോള് വിന്‍സന്റ് വീണ്ടും ചരിത്രമെല്ലാം ചേര്‍ത്ത് പ്രധാനമന്ത്രിയ്ക്ക് എഴുതി. ഇത്തവണ കാര്യം പരിഹരിക്കാന് ആവശ്യപ്പെട്ടുകൊണ്ടുള്ള പിഎംഒയുടെ കത്ത് സംസ്ഥാന ചീഫ് സെക്രട്ടറിക്ക് ജനുവരി 25 ന് കിട്ടി. കോപ്പി വിന്‍സന്റിനും കിട്ടി.\nഅങ്ങനെയാണ് പെന്‍ഷന്‍കാരുടെ പ്രശ്‌ന പരിഹാരത്തിന് വഴി തെളിഞ്ഞത്.\nകെഎസ്ആര്‍ടിസി പെന്‍ഷന് : പ്രതിപക്ഷം ഇറങ്ങിപ്പോയി\nകെഎസ്ആര്‍ടിസി പെന്‍ഷന്: സര്‍ക്കാര് ഉറപ്പ് പാഴായി\nകെഎസ്ആര്‍ടിസി പെന്‍ഷന്: സന്ദര്‍ശക ഗ്യാലറിയില് നിന്ന് പ്രതിഷേധം


സനലിന്‍റെ പൊട്ടിക്കരയുന്ന കുടുംബം - സര്‍ക്കാര് നീതി കൊടുക്കുമോ - Malayalam News Time\nMalayalam News Time > News > സനലിന്‍റെ പൊട്ടിക്കരയുന്ന കുടുംബം – സര്‍ക്കാര് നീതി കൊടുക്കുമോ\nസനലിന്‍റെ പൊട്ടിക്കരയുന്ന കുടുംബം – സര്‍ക്കാര് നീതി കൊടുക്കുമോ\nNovember 8, 2018 | 7:43 AM |\nസനലിന്‍റെ പൊട്ടിക്കരയുന്ന കുടുംബത്തിനോട് എന്ത് മറുപടിയുണ്ട് പൊലീസിന്?\nമോഷണക്കേസ് പ്രതിയുടെ ഭാര്യയുടെ പക്കൽ നിന്ന് കൈക്കൂലി വാങ്ങിയെന്ന കേസിൽ സസ്പെൻഷനിലായിട്ടുണ്ട് ആരോപണവിധേയനായ ഡിവൈഎസ്‍പി ബി.ഹരികുമാർ. പൊലീസ് അസോസിയേഷനും പ്രാദേശിക സിപിഎം നേതൃത്വവും ഹരികുമാറിനെ സംരക്ഷിയ്ക്കുന്നുവെന്നാണ് ആരോപണം. ‘ഒരു ജീവന് വിലയില്ലേ? എട്ടുംപൊട്ടും തിരിയാത്ത രണ്ട് പൊടിപ്പിള്ളേര് ഇനിയെന്ത് ചെയ്യും?’ പൊട്ടിക്കരയുന്ന സനലിന്‍റെ കുടുംബത്തിനോട് എന്ത് മറുപടിയുണ്ട് പൊലീസിന്?\nകൊടങ്ങാവിളയിൽ സനൽകുമാർ എന്ന നെയ്യാറ്റിൻകര സ്വദേശിയെ ഡിവൈഎസ്‍പി ബി.ഹരികുമാർ റോഡിലേയ്ക്ക് തള്ളിയിട്ട് കൊന്നിട്ട് രണ്ട് ദിവസം തികയുന്നു. ഇപ്പോഴും ഡിവൈഎസ്‍പി എവിടെയെന്ന് പൊലീസിന് ഒരു സൂചനയുമില്ല. തമിഴ്നാട്ടിലേയ്ക്ക് കടന്നുവെന്നാണ് സൂചന. മധുരയിലെത്തിയിട്ടുണ്ടെന്ന വിവരം കിട്ടിയതിനെത്തുടർന്ന് അന്വേഷണം വിപുലപ്പെടുത്താനൊരുങ്ങുകയാണ് പൊലീസ്. നെയ്യാറ്റിൻകരയിലെ വീട്ടിലടക്കം തെരച്ചിൽ നടത്തി. തിരുവനന്തപുരത്തും കൊല്ലത്തുമുള്ള ബന്ധുക്കളുടെ വീട്ടിലും പൊലീസ് തെരയുകയാണ്. ഡിവൈഎസ്‍പിയുടെ രണ്ട് മൊബൈൽ ഫോണുകളും ഓഫാണ്. അതിർത്തിയിലും പൊലീസിന്‍റെ കണ്ണുവെട്ടിച്ച് ബി.ഹരികുമാർ എങ്ങനെ രക്ഷപ്പെട്ടു? പൊലീസിന് മറുപടിയില്ല.\nസംഭവം നടന്ന് 48 മണിക്കൂർ പിന്നിട്ടിട്ടും ഹരികുമാറിന് വേണ്ടി ലുക്ക് ഔട്ട് നോട്ടീസ് പുറത്തിറക്കാത്തത് വിവാദമായിരുന്നു. ഉടൻ ലുക്ക് ഔട്ട് നോട്ടീസ് പുറത്തിറക്കുമെന്നും വിമാനത്താവളങ്ങളിലടക്കം ലുക്ക് ഔട്ട് നോട്ടീസ് നൽകുമെന്നും പൊലീസ് വ്യക്തമാക്കിയിട്ടുണ്ട്. സംഭവത്തിൽ ക്രൈംബ്രാഞ്ച് അന്വേഷണത്തിനാണ് റൂറൽ എസ്പി ഡിജിപിയ്ക്ക് ശുപാർശ നൽകിയിരിക്കുന്നത്. ശുപാർശ ഡിജിപി അംഗീകരിച്ച് ക്രൈംബ്രാഞ്ച് അന്വേഷണം പ്രഖ്യാപിച്ചു. പ്രതി ഉന്നത ഉദ്യോഗസ്ഥനായതിനാൽ കുറഞ്ഞ റാങ്കിലുള്ള ഉദ്യോഗസ്ഥർ കേസ് അന്വേഷിക്കുന്നത് വിവാദമാകുമെന്നും കൂടുതൽ കുരുക്കാകുമെന്നും പൊലീസ് തിരിച്ചറിയുന്നുണ്ട്. ക്രൈംബ്രാഞ്ച് അന്വേഷണത്തിലൂടെ തൽക്കാലം മുഖം രക്ഷിയ്ക്കാൻ ശ്രമിക്കുകയാണ് പൊലീസിപ്പോൾ.\nതിങ്കളാഴ്ച രാത്രി എട്ട് മണിയോടെ ഭക്ഷണം വാങ്ങാൻ പുറത്തേക്കിറങ്ങിയതായിരുന്നു ഇലക്ട്രീഷ്യനും പ്ലംബറുമായിരുന്ന സനൽകുമാർ. റോഡരികിൽ ഒരു കാറിന് മുമ്പിൽ വാഹനം പാർക്ക് ചെയ്ത് തൊട്ടടുത്തുള്ള തട്ടുകടയിൽ ഭക്ഷണം കഴിക്കാൻ കയറി. ‘ആരാടാ ഈ വണ്ടി ഇവിടെക്കൊണ്ടിട്ടത്’ എന്ന ചോദ്യവും ബഹളവും കേട്ടാണ് സനൽ ഓടിയെത്തിയത്.\nനോക്കുമ്പോൾ ഡിവൈഎസ്പി ഹരികുമാർ വാഹനത്തിന് മുന്നിൽ നിന്ന് ബഹളം വയ്ക്കുകയാണ്. ‘വണ്ടി മാറ്റിയിട്ടാൽ പോകാമല്ലോ സാറേ’ എന്ന് സനൽ പറഞ്ഞത് ഡിവൈഎസ്പിയ്ക്ക് ഇഷ്ടപ്പെട്ടില്ല. ‘അവന്‍റെ കൈ പിടിച്ച് അയാൾ തിരിച്ചു. അവന് വേദനിച്ചപ്പോൾ അയാളുടെ കൈ കയറിപ്പിടിച്ചു. നീയെന്‍റെ കൈയിൽ കയറി പിടിയ്ക്കുന്നോടാ-എന്ന് പറഞ്ഞ് അയാൾ അവനെ റോഡിലേക്ക് തള്ളിയിടുകയായിരുന്നു’. സംഭവസ്ഥലത്തുണ്ടായിരുന്ന ദൃക്സാക്ഷികൾ പറയുന്നു.\nറോഡിലേയ്ക്ക് തെറിച്ചുവീണ സനലിന് മേൽ അതുവഴി വന്ന വാഹനം കയറിയിറങ്ങി. സനലിനെ കാറിടിച്ചെന്ന് മനസ്സിലായ ഉടൻ ഹരികുമാർ അവണാകുഴി ഭാഗത്തേയ്ക്ക് ഓടി. ഇതിനിടെ ഡിവൈഎസ്പിയെ കാണാനെത്തിയ സ്വകാര്യപണമിടപാട് ഉടമയുടെ കാറിൽ കയറി രക്ഷപ്പെടുകയായിരുന്നു.\nമുഖ്യമന്ത്രി കേൾക്കുമോ? ഹരികുമാറിനെ പിരിച്ചുവിടണമെന്ന് സനലിന്‍റെ ഭാര്യ\nരണ്ട് കൊച്ചുകുട്ടികളാണ് സനലിന്. അലനും ആൽബിനും. അച്ഛനെന്ത് സംഭവിച്ചുവെന്ന് അവർക്ക് ഇനിയും മനസ്സിലായിട്ടില്ല. ‘അവനെന്തെങ്കിലും തെറ്റ് ചെയ്തെങ്കിൽ അറസ്റ്റ് ചെയ്യണം. അല്ലെങ്കിൽ രണ്ടടി കൊടുക്കണം. അതിന് പകരം ഇങ്ങനെയൊക്കെ ചെയ്താല്… ഒരു ജീവന് വിലയില്ലേ? എട്ടും പൊട്ടും തിരിയാത്ത രണ്ട് പൊടിപ്പിള്ളാര്..” സനലിന്‍റെ സഹോദരി പൊട്ടിക്കരയുന്നു.\nപൊലീസു തന്നെയായതുകൊണ്ട് സംരക്ഷിക്കുകയാണ്. ഭർത്താവിനെ ക്രൂരമായി കൊന്നയാളെ സസ്പെൻഡ് ചെയ്താപ്പോര.. പിരിച്ചുവിടണം. കേരളത്തിന്‍റെ മുഖ്യമന്ത്രി കേൾക്കുമെന്ന് തന്നെയാണ് എന്‍റെ പ്രതീക്ഷ.’ കണ്ണീരോടെ സനലിന്‍റെ ഭാര്യ പറയുന്നു.\nകള്ളനിൽ നിന്ന് കൈക്കൂലി വാങ്ങിയ പൊലീസ്!\nഗുരുതരമായ ആരോപണങ്ങളും കേസുകളും പരാതികളും നിറഞ്ഞതാണ് ഡിവൈഎസ്പി ഹരികുമാറിന്‍റെ സർവീസ് ബുക്ക്. മുമ്പ് മോഷണക്കേസിൽ അകത്തായ പ്രതിയുടെ ഭാര്യയിൽ നിന്ന് കൈക്കൂലി വാങ്ങിയതിന് സസ്പെൻഷനിലായിട്ടുണ്ട് ബി.ഹരികുമാർ. അന്ന് ഹരികുമാർ ഫോർട്ട് സിഐ ആയിരുന്നു. സംസ്ഥാനാന്തരവാഹന മോഷ്ടാവായ ഉണ്ണിയെ തമ്പാനൂർ പൊലീസാണ് പിടികൂടിയത്. ഇയാളുടെ ഭാര്യ സഹായം തേടി ഹരികുമാറിനെ സമീപിച്ചു. കൈക്കൂലി തന്നാൽ പ്രതിയെ വിട്ടേയ്ക്കാമെന്ന് ഹരികുമാർ. ഒടുവിൽ മാല പണയം വച്ച് ഇവർ പണം നൽകി. ഹരികുമാർ ഉണ്ണിയെ വിട്ടയക്കുകയും ചെയ്തു.\nഎന്നാൽ ഇത് വാർത്തയായി, വിവാദമായി. അന്നത്തെ എഡിജിപി എ.ഹേമചന്ദ്രൻ അന്വേഷണത്തിന് ഉത്തരവിട്ടു. പണയം വച്ച മാല കടയിൽ നിന്ന് തൊണ്ടിമുതലായി കണ്ടെത്തിയതോടെ, ഹരികുമാറിനെ സസ്പെൻഡ് ചെയ്തു.\nഎന്നാൽ തിരുവനന്തപുരത്തെ പ്രാദേശിക സിപിഎം നേതൃത്വവുമായി ഹരികുമാറിന് അടുത്ത ബന്ധമുണ്ടെന്നാണ് സൂചന. സനലിനെ തള്ളിയിട്ട് കൊന്ന ശേഷം ഒളിവിൽ പോയ ഹരികുമാർ പ്രാദേശിക സിപിഎം നേതാക്കളുടെ സഹായം തേടിയെന്ന് ബിജെപി ആരോപിയ്ക്കുന്നു. പൊലീസ് അസോസിയേഷനും ഹരികുമാറിനെ സംരക്ഷിയ്ക്കുകയാണെന്ന് ആരോപണമുണ്ട്. അഴിമതിയും സ്വഭാവദൂഷ്യവും അടക്കം വ്യാപകമായ പരാതികളാണ് ഹരികുമാറിനെതിരെ ഉയർന്നിരുന്നത്. പല തവണ ഹരികുമാറിനെതിരെ നാട്ടുകാർ തന്നെ പരാതി നൽകി. തുടർന്ന് ഐജി മനോജ് അബ്രഹാം തന്നെ ഹരികുമാറിനെതിരെ വകുപ്പുതല നടപടിയ്ക്ക് ശുപാർശ ചെയ്ത് റിപ്പോർട്ട് നൽകി. ഹരികുമാറുൾപ്പടെ മൂന്ന് ഉദ്യോഗസ്ഥർക്കെതിരെയായിരുന്നു ശുപാർശ. എന്നാലിത് അസോസിയേഷനിലെ ചില ഉന്നതർ ഇടപെട്ട് മുക്കിയെന്നാണ് ആരോപണം.\nസനലിനെ തള്ളിയിട്ട് കൊന്ന ദിവസം ഡിവൈഎസ്പി എന്തിനാണവിടെ വന്നത്? ഔദ്യോഗികമായി യാതൊരു ചുമതലയും ഹരികുമാറിന് അവിടെ നൽകിയിരുന്നില്ല. മദ്യപിയ്ക്കാനാണ് ഹരികുമാർ അവിടെ എത്തിയതെന്ന് നാട്ടുകാർ പറയുന്നുണ്ട്. മദ്യലഹരിയിലാണ് ഹരികുമാർ സനലിനെ റോഡിലേയ്ക്ക് തള്ളിയിട്ടതെങ്കിൽ സംഭവം വീണ്ടും ഗൗരവതരമാവുകയാണ്. യൂണിഫോമിലല്ലെങ്കിലും ഡിവൈഎസ്പി റാങ്കിലുള്ള ഒരു ഉദ്യോഗസ്ഥൻ സ്വന്തം അധികാരപരിധിയിൽ ഡ്യൂട്ടിയിൽത്തന്നെയാണെന്നാണ് കണക്കാക്കാറ്. സ്ഥലത്തെ ഡിവൈഎസ്പി തന്നെ മദ്യപിച്ച് ഒരു പൗരനെ വാഹനത്തിന് മുന്നിലേയ്ക്ക് തള്ളിയിട്ട് കൊന്നുവെന്നതാകും കേസ്. അടിയന്തരമായി ഡിവൈഎസ്പിയെ കണ്ടെത്തി അറസ്റ്റ് ചെയ്തില്ലെങ്കിൽ ചീത്തപ്പേര് പുത്തരിയല്ലാത്ത ആഭ്യന്തരവകുപ്പിന് വീണ്ടും നാണക്കേടാകും സനലിന്‍റെ കൊലപാതകം.


ആം ആദ്മിയുടെ മനീഷ് സിസോദിയ വിജയിച്ചു\n‘ബി.ജെ.പി വിദ്വേഷത്തിന്റെ രാഷ്ട്രീയം പഴറ്റി ഭിന്നിപ്പിക്കാന് ശ്രമിച്ചു, പക്ഷെ ജനങ്ങള് ഒരുമിച്ചു നിന്നു’; എന്നാണ് മനീഷ് സിസോദിയ വിജയത്തില് പ്രതികരിച്ചത്.\n11 Feb, 2020 at 10:13 AM\nഡല്‍ഹിയില് വലിയ മാര്‍ജിനില് ആം ആദ്മി പാര്‍ട്ടി അധികാരത്തിലേക്കെത്തുമ്പോള് പാര്‍ട്ടിയിലെ രണ്ടാമന് എന്ന് വിളിപേരുള്ള മനീഷ് സിസോദിയ പത്പര്‍ഗഞ്ജ് മണ്ഡലത്തില് വിജയിച്ചു. കനത്ത പോരാട്ടത്തിനൊടുവിലാണ് മനീഷ് സിസോദിയ ബി.ജെ.പിയുടെ രവീന്ദ്രര് സിംഗ് നേഖിയെ പരാജയപ്പെടുത്തിയത്. 2073 വോട്ടുകളുടെ ഭൂരിപക്ഷത്തിനാണ് സിസോദിയ തന്റെ വിജയം ഉറപ്പിച്ചത്.\nആം ആദ്മി പാര്‍ട്ടിയുടെ പ്രധാന സ്ഥാനങ്ങളലങ്കരിച്ച മനീഷ് സിസോദിയ ഡല്‍ഹി ഉപമുഖ്യമന്ത്രിയാണ്. ആദ്യ മണിക്കൂറുകളില് ബി.ജെ.പി സ്ഥാനാര്‍ഥി സിസോദിയേക്കാള് 200 വോട്ടിന് മുന്നിലായിരുന്നു. ഉച്ചക്ക് ശേഷമുള്ള വോട്ടെണ്ണലില് പിന്നീട് മനീഷ് സിസോദിയ മേല്‍കൈ നേടുകയായിരുന്നു.\nആം ആദ്മിയുടെ അഭിമാന മണ്ഡലമായ പത്പര്‍ഗഞ്ജിലെ വിജയത്തില് മനീഷ് സിസോദിയ സന്തോഷം പ്രകടിപ്പിച്ചു. ‘ബി.ജെ.പി വിദ്വേഷത്തിന്റെ രാഷ്ട്രീയം പഴറ്റി ഭിന്നിപ്പിക്കാന് ശ്രമിച്ചു, പക്ഷെ ജനങ്ങള് ഒരുമിച്ചു നിന്നു’; എന്നാണ് മനീഷ് സിസോദിയ വിജയത്തില് പ്രതികരിച്ചത്. നേരത്തെ 2013ലും 2015ലും മനീഷ് സിസോദിയ തന്നെയായിരുന്നു മണ്ഡലത്തെ പ്രതിനിധീകരിച്ച് ഡല്‍ഹി നിയമസഭയിലെത്തിയത്. 1993ലാണ് അവസാനമായി ബി.ജെ.പി ഈ മണ്ഡലത്തില് വിജയിച്ചത്. 2013ല് സിസോദിയയുടെ കൈപിടിയിലാകുന്നത് വരെ പത്പര്‍ഗഞ്ജ് കോണ്‍ഗ്രസ് കുത്തകയായിരുന്നു.\nഡൽഹി നിയമസഭാ തെരഞ്ഞെടുപ്പിന്റെ വോട്ടെണ്ണൽ അവസാന ഘട്ടത്തിലേക്ക് കടക്കുമ്പോൾ 62 സീറ്റുകളിൽ ആം ആദ്മി പാര്‍ട്ടി ലീഡ് ചെയ്യുകയാണ്. ബി.ജെ.പി 8 സീറ്റുകളിൽ ലീഡ് ചെയ്യുമ്പോൾ കോൺഗ്രസ് ചിത്രത്തിൽ പോലുമില്ല.


plastic Archives - BIGNEWSLIVE | Latest Malayalam News\nതിരുവനന്തപുരം: ഹരിത കേരള മിഷൻ സംഘടിപ്പിക്കുന്ന ശുചിത്വ സംഗമം പ്ലാസ്റ്റിക്ക് ബദൽ ഉൽപന്നങ്ങളുടെ മേളയിലും വിപണനത്തിലും ശ്രദ്ധേയമായി ഈ കുടുംബവും സുഹൃത്തുക്കളുടെ കൂട്ടവും. തിരുവനന്തപുരം കേന്ദ്രീകരിച്ച് കഴിഞ്ഞ ...\nതിരുവനന്തപുരം: സംസ്ഥാനത്ത് ഒറ്റത്തവണ ഉപയോഗിക്കാവുന്ന പ്ലാസ്റ്റിക്ക് ഉത്പന്നങ്ങളുടെ സമയപരിധി ഇന്ന് അവസാനിക്കും. ഇതോടെ ഇത്തരത്തിലുള്ള പ്ലാസ്റ്റിക് ഉപയോഗിക്കുന്നവര്‍ക്കെതിരെ പിഴ ഉള്‍പ്പെടെയുള്ള നടപടികളിലേക്ക് സര്‍ക്കാര് ഇന്ന് മുതല് കടക്കും. ...\nകൊല്ലം; കേരളത്തിലെ മത്സ്യങ്ങളില് പ്ലാസ്റ്റിക്കിന്റെ അംശം കണ്ടെത്തി. നിലവില് ചാളയിലും അയലയിലും നെത്തോലിയിലുമാണ് പ്ലാസ്റ്റിക് അംശം കണ്ടെത്തിയത്. കൊച്ചിയിലെ സെന്‍ട്രല് മറൈന് ഫിഷറീസ് റിസര്‍ച്ച് ഇന്‍സ്റ്റിട്യൂട്ട് (സിഎംഎഫ്ആര്‍ഐ) ...\nതിരുവനന്തപുരം: സംസ്ഥാനത്ത് പ്ലാസ്റ്റിക് ഉപയോഗത്തിന് നിരോധനം ഏര്‍പ്പെടുത്തി. ഇന്ന് മുതലാണ് നിരോധനം നിലവില് വരിക. പ്ലാസ്റ്റിക് പരിസ്ഥിതിക്കുണ്ടാക്കുന്ന ആഘാതം മറികടക്കാനാണ് പുനരുപയോഗിക്കാനാവാത്ത പ്ലാസ്റ്റിക് വസ്തുക്കള് നിരോധിക്കാന് സര്‍ക്കാര് ...\nതിരുവനന്തപുരം: സംസ്ഥാനത്ത് ഇന്ന് അര്‍ധരാത്രി മുതല് പ്ലാസ്റ്റിക്കിന് നിരോധനം. ഒറ്റത്തവണ ഉപയോഗത്തിനുള്ള എല്ലാ പ്ലാസ്റ്റിക് വസ്തുക്കള്‍ക്കും ഉത്തരവ് ബാധകമാണ്. നിര്‍മ്മാണവും വില്‍പ്പനയും മാത്രമല്ല, സൂക്ഷിക്കലും നിരോധിക്കാനാണ് തീരുമാനം. ...\nപത്തനംതിട്ട: അയപ്പഭക്തര് ശബരിമലയിലേക്ക് ഇരുമുടിക്കെട്ടില് പനിനീര് കൊണ്ടുവരേണ്ടെന്ന് തന്ത്രി കണ്ഠരര് മഹേഷ് മോഹനര്. സന്നിധാനം പ്ലാസ്റ്റിക് മുക്തമാക്കുന്നതിന്റെ തുടക്കം ഇരുമുടിക്കെട്ടില് നിന്നാകട്ടെയെന്നും തന്ത്രി പറഞ്ഞു. പനിനീര് ക്ഷേത്രത്തിലേക്ക് ...\nതിരുവനന്തപുരം: സംസ്ഥാനത്ത് ജനുവരി ഒന്ന് മുതല് ഒറ്റത്തവണ ഉപയോഗിക്കാവുന്ന പ്ലാസ്റ്റിക്കിന് നിരോധനം. ഉപയോഗ ശേഷം പുറന്തള്ളുന്ന പ്ലാസ്റ്റിക് വസ്തുക്കള് പാരിസ്ഥിതിക-ആരോഗ്യപ്രശ്‌നമായി വളര്‍ന്ന സാഹചര്യത്തിലാണ് നിരോധനം. 2020 ജനുവരി ...\nചെന്നൈ: ചെന്നൈ തിരുമുല്ലൈവയലിലെ ഒരു പശു കഴിച്ചത് 52 കിലോ പ്ലാസ്റ്റിക്ക്. മൊബൈല് ചാര്‍ജറും ക്യാരി ബാഗുകളും ഉള്‍പ്പെടെ 52 കിലോ പ്ലാസ്റ്റിക്കാണ് പശു അകത്താക്കിയത്. പശുവിന്റെ ...